
ভূগিক! 


গভর্মেন্টে বিপুল পরিবর্তন সাধিত হইয়াছে । গণতন্ত্রে 
আদর্শ সম্পর্কে ১৯৪৯ সালে আমার কয়েকটি লেখা বন্ধুবর 
৬সজনীকাস্ত দাস এক সময়ে কংগ্রেসের আদর্শপ্রতিষ্ঠা” নাম 
দিয়! প্রকাশিত করিয়াছিলেন । সেগুলি ও পরে ১৯৬৭ 
সালের প্রথমাংশ পর্যস্ত লিখিত কিছু কিছু প্রবদ্ধ মেরিট 
পাবলিশার্সের পক্ষ হইতে শ্রীরমাপ্রসাদ মুখোপাধ্যায় একত্র 
প্রকাশিত করিয়া আমার কৃতজ্ঞতাতভাজন হইয়াছেন। 
সাধারণ পাঠক বা নাগরিকগণ যদি এগুলির মধ্যে কিছু 


চিন্তার খোরাক পান তাহা হইলে নিজেকে কৃতার্থ 
মনে করিব । 


নির্মলকুমার বন্থ 


গভর্নমেন্ট এবং গান্ধীবাদক 


শ্কয়েকদিন হইতে মনটা খারাপ হইয়া আছে। ছাত্রদের ভালবাসি, 
মান্যকেও ভালবাদিবার চেষ্টা করি। কিন্তু যদি দেখি সেই মাস্ষের উপর 
গুলি ছুঁড়িয়া অপরে তাহাদের হত্যা করিতেছে, তাহা! হইলে কারণ যতই প্রবল 
হউক না! কেন, মনটা খারাপ হুইয়া যায়। ১৯৪২ সালের আন্দোলনের সময়ে 
পথে গুলি ছুঁড়িতে দেখিয়াছি। ১৯৪৬ হইতে ১৯৪৭ পর্যস্ত হিন্দু এবং 
মুসলমানের উন্মত্ত আক্রমণের ফলে রাজপথ নিরীহ এবং হয়তো! বা অপরাধী 
মানুষের দেছখণ্ডে ভাবাক্রাস্ত হইতে দেখিয়াছি। কলিকাতার পথে লোক 
নাই, পার্শ্ববর্তী বাড়ির ছাদে শকুনের দল বসিয়া রহিয়াছে, তাহাঁও দেখিয়াছি। 
গৃহস্থ বিগলিত শবদেহের দুর্গন্ধ সহ করিতে না পারিয়া পথের দিককার দুয়ার 
জানাল! সবই বন্ধ করিয়! দিয়াছেন, তাহাও দেখিয়াছি । 

পথে জনমানব নাই বলিলেই চলে, নিতান্ত প্রয়োজনে কেহ কেহ বাহির 
হইতেছে, হিং মানবকূল পরস্পরকে চোর! আঘাত হানিবার জন্য সশঙ্ক 
অবস্থায় গলির ভিতরে, বড় রাস্তার মোড়ে কখনও কখনও দল বীধিতেছে। 
পুঁলিদের সশন্্র বাহিনী তীরবেগে সেখানে পৌছিয়া হয়তো ছুম ছুম শব্দে ছু-চার 
বার গুলি ছুঁড়িয়া আবার দুরে মিলাইয়া যাইতেছে, ইহার সবই প্রত্যক্ষ 
করিয়াছি। কি কারণে মুসলমান হিন্দুকে এবং হিন্দু মুসলমানকে হত্যা করিতে 
“বাধ্য” হয়, তাহা শুনিয়াছি। কি কারণে পুলিশ নিরীহ পথচারীকে রক্ষা 
করার জন্ত অতক্কিতভাবে গুলি ছু'ড়িয়া অপর পথচারীকে হত্যা করিতে “বাঁধ্য* 
হয়, তাহাঁও শুনিয়াছি। এঁতিহাসিকের নিকট, রাঁজবিস্রোহী শ্বাধীনতাপ্রয়াপী 
বন্ধুবাদ্ধবদের নিকটে ইহাও শুনিয়াছি যে, স্বাধীনতার আবাহনে পথের ধুলি 
উড়িবেই, নররক্তে নেই ধুলি কর্দমাক্ত হইবেই। নূতন শিশু জন্মলাভের সময়ে 
যেমন রক্ত ও কেদে মগ্ডিত হইয়া ধরার ক্রোড়কে প্রথম স্পর্শ করে, জাতির 
স্বাধীনতার জন্মমৃহূর্তে তেমনই হয়, মান্ছষের ইতিহাসেরও ইহাই নাকি লিখন। 
ইহাকে কেহ রোধ করিতে পারে না) যে রোধ করিবার চেষ্টা করে সে বাতুল, 
প্ুবিলাদী, পৃথিবীর ধুলিকর্দমের ভয়ে কাতর, বিপ্লবে তাহার স্থান নাই । 


*শনিবারের চিঠি, বৈশাখ ১৩৫৬ । এশ্রিল ১৯৪৯ হইতে গুদসূজিত | 


৬ গণতন্ত্রের সম্থট 


এ যুক্তি বারংবার বছ স্থযোগ্য জানী বন্ধুর মুখে শুনিয়াছি। তবু মন ভরে 
নাই। নংশয় থাকিয়া গিয়াছে । সত্যই কি স্বাধীনতার জন্য, তমসার 
নাশকালে রজঃশক্তির উত্তবের সব্ধিক্ষণে মান্থযকে হত্যা করা ছাড়া পথ নাই? 
প্রায় তিরিশ বৎসর পূর্বে মহাত্মা গান্ধীর ডাকে সাড়া দিয়াছিলাম। তিনি 
বলিয়াছিলেন, পথ আছে। কিন্তু পথ রক্শূন্য নয়। তিনি নৃতনত্বের মধ্যে 
কেবল এইটুকু বলিয়াছিলেন, স্বাধীনতার জন্য আমরা যে পথ রচন! করিব, 
তাহা প্রতিপক্ষের রক্তের ছারা রঞ্রিত ন] হইয়৷ সত্যাগ্রহীর নিজের রক্তের দ্বার 
প্লাবিত হুইবে। প্রতিপক্ষের রক্তের পরিবর্তে ঘে অপরকে আঘাত না করিয়। 
নিজের জীবনের মুলা দিয়! অন্তায়ের প্রতিবিধান করে, সর্বমানবের ভ্রাতৃত্বের 
সৌধরচন। করিবার চেষ্টা করে, সেই হুইল সত্যাগ্রহী। 

এই ডাকের অমিত আকর্ষণে আমর আকৃষ্ট হুইয়াছিলাম। কংগ্রেস নামক 
ভারতের জাতীয় প্রতিষ্ঠান গান্ধীজীর নেতৃত্বে বিপ্লবী প্রতিষ্ঠানে পরিণত হইয়া 
গেল। সংগ্রাম চলিল। সত্যাগ্রহীগণ জীবন পণ করিলেন । যাহারা 
সত্যাগ্রহের ধর্ম স্বীকার করিলেন না, তাহারাঁও বীর্যের অমোঘ আকর্ষণে 
সত্যাগ্রহের যুদ্ধে অবতীর্ণ হুইয়। গ্রাতিপক্ষের রক্তপাতের পরিবর্তে আত্মোৎ্সর্গের 
উৎসবে গান গাহিয়৷ অগ্রসর হইলেন। স্বাধীনতার চেষ্টা নৃতন পথে চলিতে 
লাগিল। জগতের পটভূমিতে যে-সকল জাতি শক্তিশালী ছিল তাহারা ছুর্বল 
হইল। যাহার! দুর্বল ছিল তাহার] সবল হইল। ১৯৪৭ সালের ১৫ই আগঞ্ 
এক মাহেন্দ্রক্ষণে ভারতবর্ষ বহু শতাবীর গ্লানি মোচন করিয়া অকল্মাৎ স্বায়ত্- 
শাসনের অধিকার লাভ করিল। ভারত দুর্বল ছিল, সবল হইল। তাহার 
নৃতন যাত্র। শুরু হইল। সেইযাত্রীর সন্ধিক্ষণে আজ আমর] সকলে বাচিয়া 
রহিয়াছি। 

সমস্ত জগতে আজ বিদ্রোহ এবং বিপ্লব, ছুঃখ এবং অসস্তোষ নানা আকারে 
ধূমায়িত হইতেছে। অন্তান্য দেশের মত আমাদের দেশেও দুঃখের অন্ত নাই। 
বন্ধ চেষ্টা, বহু নৃতন ব্যবস্থার দ্বারা মানবের ছুঃখকে মোচন করিতে হইবে। 
ব্াক্তির সুস্থ ও স্বাধীন বিকাশলাভের জন্য দমাজের পক্ষ হইতে নানা আয়োজন 
করিতে হইবে। এই সন্ধিক্ষণে কর্মে কুশলতার প্রয়োজন, অনীম ধৈর্ধের 
প্রয়োজন ; মানুষের ধুমাঙিত অসস্তোষের প্রতি, তাহার খাওয়া পরার দুঃখের 
প্রতি অপরিসীম সহাচ্গভৃতির প্রয়োজন। সেই সন্ধিক্ষণে আবার যদি দেখি, 
বো! ছোড়া হইতেছে, পুলিশের পক্ষ হইতে গুলি চলিতেছে, মাহুষের জীবনের 


গভর্নমেন্ট এবং গান্বীবাদ ণ 


প্রতি মমতা ক্ষীণ হইয়া আসিতেছে, তবে মন তো খারাপ হইয়া যাওয়াই 
স্বাভাবিক | মানবজীবনকে মর্যাদাদান করিবার যে-শিক্ষ মহাত্মা! গান্ধী দিয়! 
গিয়াছিলেন, বর্তমান সমন্তা যতই জটিল হউক ন! কেন, তাহা! সমাধানের চেষ্টায় 
অধীর হইয়া আমরা মাহষের প্রতি সেই ভালবাসাকে হারাইয়া বসিব কেন? 
প্রাতিপক্ষ যদি আঘাত করে, আমরাও কি প্রত্যাধাত করিব? ধের্ধের দ্বারা 
প্রতিপক্ষের দাবির মধ্যে সত্যাসত্য যদি কিছু থাকে, তাহা বিচার করিয়া, 
বিবেচনা করিয়া আমরা! তাহাকে কি জয় করিতে পারিব না? অস্ততঃ এইব্ূপ 
বিশ্বাস লইয়াই তো গুরুদ্বারা অথবা ভাইকমে, ধরসাঁনা অথবা তমলুকে 
সত্যাগ্রহীগণ অগ্রসর হইয়াছিলেন। আজ আমরা তাহা পারিব না কেন? 
গান্ধীজী আজ নাই, এ কথা সত্য। কিন্তু তিনি নূতন যে রণকৌশল 
আমাদিগকে শিখাইয়া গিয়াছিলেন, তাহা তো রহিয়াছে। সেই শিক্ষার 
উত্তরাধিকারের যোগ্য হইতে হইলে আমাদের আরও সাবধান, আরও সতর্ক 
হওয়া প্রয়োজন--ইহা৷ বলাই আমার অভিপ্রায়। 
নী সঃ নং 

গতকাল শুক্রবার ১৬ই বৈশাখ সংবাদপত্রে বাঙ্গলার প্রধান মন্ত্রী ডাক্তার 
বিধানচন্দ্র রায়ের বিবৃতি পাঠ করিলাম যে, বুধবার মহিলা-আত্মরক্ষা-সমিতি ষে 
মিছিল বাহির করিয়াছিলেন, তাহা রোধ করিবার সময়ে পার্খবর্তা বাড়ি হইতে 
বোমা নিক্ষিপ্ত হইয়াছিল। সাত জন ম্বতের মধ্যে দুইজনের দেহে পুলিশের 
গুলির দাগ ছিল, অবশিষ্ট পাচ জন বোমার টুকরার আঘাতে প্রাণ 
হারাইয়াছে। পুলিস বোমা ছোড়ে নাই। মিছিলকারী এবং তাহাদের 
সমর্থকের দল বোমার ব্যবস্থা করিয়াছিল । 

মেডিক্যাল কলেজের ভাক্তীরগণের বিঙ্গেষণ নির্ভুল হইলে বলিতে হয়, 
মহিলা-আত্মরক্ষা-সমিতির সমর্থকদের মধ্যে এমন লোক আছেন ধাহার। 
রাজনৈতিক উদ্দেস্তসাধনের জন্য অকাতরে নরহত্যা করিতে ইতস্ততঃ করেন না। 
হয়তে। তীহারা মনে করেন, মানুষের মুক্তির জন্ত এতত্িন্ন আর পথ নাই। 
লেনিন সেইরূপ মনে করিতেন, মার্স তাহাই মনে করিতেন, স্তালিন বহিঃশক্র 
এবং সমাজের অভ্যন্তরে শক্রনিপাতের জন্য হিংসার অন্তর বাবহার করিতে 
পশ্চাৎপদ হন নাই। অতএব, যে রাজনৈতিক কর্মীগণ উল্লিখিত ব্যকিজনকে 
গুরুর পদবী দান করিয়াছেন, ত্ীহারা প্রয়োজন হইলে যে কোনও ছিংঅ উপায় 
অবলদ্বন করিতে পারেন, ইহাতে আশ্চর্য হইবার কি আছে! আমাদের শ্রঙ্গ 


৮ গণতন্ত্রের সঙ্কট 


হইল, সেরূপ ক্ষেত্রে অপরের কর্তব্য কি? মুসলিম লীগ যখন পাকিস্তান কায়েম 
করিবার চেষ্টায় ভারতবাসীকে আঘাত করিল, তখন সাম্প্রদায়িকতার ঢু 
আঘাতে হিন্দুও অধিকতর সাশ্প্রমায়িক হইয়া উঠিল। যে জাতীয়তার বোধ ধীরে 
ধীরে আমাদের দেশে দান! বাধিতেছিল তাহা সাম্প্রদায়িক ঝড়ের তাড়নায় নষ্ট 
হইয়া গেল। আসলে সাশ্প্রদীরিক আঘাতের দ্বারা মৃসলিম লীগ বাঞ্ছিত ফল 
লাভ করবিল। তেমনি যদি আজ কমিউনিস্ট মতাবলম্বী, হিংসাতে বিশ্বাসী 
মাছুষের আঘাতে আমরাও হিং্র হইয়। উঠি, গাক্ধীজীর নেতৃত্বে সত্যাগ্রহের যে 
রণকৌশলে আমরা হাতে-কলমে দীক্ষিত হইয়াছিলাম, তাহা যদি হেলায় 
ভুলিয়া যাই, তবে আমাদের আচরণ স্বাভাবিক হইতে পারে, কিন্ত মানুষের 
ইতিহাসে নবলন্ধ একটি সম্পদকে আমরা অসাবধান মূহুর্তে নষ্ট করিয়া ফেলিব। 
তাহার ক্ষমা আছে কিনা জানি না; অস্তত সেইরূপ বত্বসম্পদকে নষ্ট করিবার 
অধিকার আমাদের আছে কি না, সে বিষয়ে আমার যথেষ্ট সন্দেহ আছে। 

এখন প্রশ্ন হইল, কমিউনিস্ট মতাবলম্বী ব্যক্তিগণের হিং আক্রমণের 
বিরুদ্ধে অহিংস প্রতিকারব্যবস্থা কি হইতে পারে? কমিউনিস্টগণ যথেচ্ছভাবে 
রাষ্ট্রের আইন অমান্ত করিয়া চলিবেন, পুলিশের প্রবন্তিত ১৪৪ ধারা অমান্ত 
করিয়া চলিবেন, ইহা! বলের দ্বার! প্রতিরোধ না! করিলে কি অন্তায়কে প্রশ্রয় 
দ্বেওয়! হয় না? 

এই প্রশ্নের উত্তর দিবার চেষ্টা করিব। 

গান্ধীজী প্রতিপক্ষের হৃদয়কে জয় করায় বিশ্বাম করিতেন । কমিউনিস্টগণও 
করেন। তবে তাহারা ভয়ের ছারা, শাসনের দ্বারা, অপরের শক্তিকে পরাস্ত 
করিয়া, তাহার মনুত্যত্বকে খর্ব করিয়া হৃদয়ের পরিবর্তন সাধন করেন । গান্ধীজী 
বীর্ষমন্স প্রতিরোধের কথা বলিতেন। এবং প্রতিরোধকালে সত্যাগ্রহীকে 
সর্ববিধ আঘাতের মধ্যেও অটল থাকিতে বলিতেন। নেই অটল বীর্য দেখিয়া 
প্রতিপক্ষের মনে বিস্ময় জাগাইবার চেষ্টা গান্ধীজী করিতেন। নিজের 
অত্যাচারের কোনও ফল না ফলিলে বিস্ময় জাগিবে ; তখন অত্যাচারী 
প্রতিপক্ষ সত্যাগ্রহীর সহিত আলাপ-আলোচনায় প্রবৃত্ত হইবেন--ইহাই 
গান্ধীজীর আশ! ছিল। 

কিন্তু প্রশ্ন উঠিতে পারে, মতলববাজ রাজনৈতিকদলের হূদয় পরিবর্তন কি 
সম্ভব? মুসলিম লীগের ক্ষেত্রে গান্ধীজীর সত্যাগ্রহ কি সফল হইয়াছিল? 
কোনও মৃসলমান নেতার হৃাক্সকে কি গান্ধীজী সত্যাগ্রহের দ্বার! সাম্প্রদায়িকতা 


গভর্নমেন্ট এবং গান্ধীবাদ ৯ 


দোষ হইতে মুক্ত করিতে সমর্থ হইয়াছিলেন? ইহার উত্তরে বলিবার কথা হইল 
এই যে, হয়তো গ্রাতিপক্ষ দলের মধ্যে প্রত্যেক ব্যক্তির হাদয় পরিবর্তন করা সন্তব 
হয় নাই। কিন্তু অপর পক্ষে সকল মানুষ সমান সাশ্প্রদায়িক নহে। কেহ বেশি, 
কেহ কম। সেরূপ ক্ষেত্রে যাহাদের সাম্প্রদায়িক বুদ্ধি কম, তাহাদের মধ্যে 
অধিকাংশ ব্যক্তিকে সত্যাগ্রহের ছার পরিবন্তিত করা সম্ভব। এবং তাহার ফলে 
উগ্র সাশ্্রদ্নায়িকতীবৃদ্ধিষম্পন্ন ব্যক্তিগণ অকম্মাৎ একা পড়িয়া যায় এবং 
কোণঠাসা হইবার ফলে নিজেদের দুর্বল বলিয়া মনে করে। নোয়াখালিতে 
মুসলমান জনতা! যখন হিন্দু সমাজকে আক্রমণ করিয়াছিল, তখন নিরপেক্ষভাবে 
সকল মুসলমান তাহাতে যোগ দেয় নাই। অধিকাংশ লোক দিযাছিল, এ কথা 
সত্য। কিন্তু অধিকাংশের মধ্যে অনেকে লোভের বশে, প্রবল ধনী সম্প্রদায়ের 
প্রতি ক্রোধের বশে সাময়িকভাবে হিংম্র হইয়! উঠিয়াছিল, কেবল কয়েকজনের 
ক্ষেত্রে মাত্র হিংসা! স্থিরবুদ্ধিপ্রস্থত ছিল। এবং এইরূপ মিশ্র হিংসার প্লাবনের 
সময়ে মুসলমান সমাজের মধ্যে যাহা শুভ এবং সৎ সেই শক্তি নিজেকে অতি 
দুর্বল বলিয়। অনুভব করিয়াছিল। সম্মুখে অন্িত অত্যাচার এবং অন্যায়কে 
রোধ করিবার শক্তি তাহাদের নাই বলিয়াই তাহার! মনে করিয়াছিল। 
গান্ধীজীর নোয়াখালিতে অবস্থানের ফলে, নিরপেক্ষভাবে তিনি যেভাবে গ্রাম্য 
মান্ষের সাংসারিক অবস্বাকে উন্নত করিবার চেষ্টা করিতেন, তাহার ফলে 
কুশলী দুর্বৃত্তের হৃদয় পরিবতিত হইয়াছিল, এমন কথা বলিব ন1। কিন্ত সমাজের 
শুভবুদ্ধি পূর্বাপেক্ষা প্রবল হুইয়া উঠিয়াছিল এবং যেন জনসমূহ সাময়িক 
উত্তেজনার বশবর্তা হইয়া! দানবপক্ষকে সমর্থন করিয়াছিল, তাহার! দেবতাদের 
খাতায় নাম না লেখাইলেও গান্ধীজীর কর্মপ্রচেষ্টার ফলে পুনবায় নিরপেক্ষ, 
শাস্তিপ্রিয় মানুষের আকার ধারণ করিয়াছিল। সত্যাগ্রহের দ্বারা অন্তত এই 
ফল ফলিতে দেখিয়াছি। ত্দানীস্তন বাঙ্গলায় কর্তৃপক্ষের এবং ভারত 
গভরন্নমেণ্টের মিলিটারী শাসনের ফলে সেরূপ ফল কেহ আশাও করিতে পারে 
নাই ) অন্তত শুধু দম্ভ এবং দমনের দ্বারা নোয়াখালি বা বিহারে স্থায়ী কল্যাণ 
আন যায় নাই, ইহাও আমি প্রত্যক্ষ করিয়াছি। 


৩ ধা রা 
এবার কলিকাতার রাজপথে ক মিউনিস্টগণের কর্মচেষ্টার বিষয়ে আলোচন। 


করা যাক | কমিউনিজ ম মানুষের মুক্তির চেষ্টা করে। কিন্তু সে. মুক্তি শ্রেণী- 
সংগ্রামের বক্তাক্ত পথে ঘটিবে বলিয়া তাহাদের স্থির বিশ্বাস! আজিকার ভারত 


১৩ গণতন্ত্রের সহ্কট 


শাসনের ভার বুর্জোয়া শ্রেণীর হাতে রহিয়াছে, অতএব তাহার বিরুদ্ধে অসস্তভোষ 
যদি জিয়াইয়া রাখা যায়, তাহা হইলে কমিউনিস্ট বিপ্লব আরও ভ্রুত আনা সম্ভব 
হইবে বলিয়াই বোধ হয় কমিউনিস্টগণ মনে করেন। বিশেষ করিয়া যখন 
পার্খবত্ চীন দেশে কমিউনিস্ট সৈম্বাহিনীর জয়-জয়কাঁর ঘোষিত হইতেছে, 
তখন ভারতে শ্রেণীসংগ্রামের দামামা বাজাইয়! ব্াথিতে পারিলে এখানেও 
বিপ্লবের আয়োজন আরও ভ্রুতভাবে আনা সম্ভব হইবে বলিয়াই তীহাঁরা মনে 
করেন। 


সেই চেষ্টার বশবর্তা হইয়া বাঙ্গলা দেশের রাঁজধাঁনীতে কমিউনিস্টগণ 
কখনও শিয়ালদহ ইস্টিশানে শরণার্থাগণকে উপলক্ষ্য করিয়া, কখনও কমিউনিস্ট 
বন্দীদের অনশনকে উপলক্ষ্য করিয়া পুলিশের ১৪৪ ধার! অমান্য করেন, 
গভর্নমেণ্টকে গুলি ছুঁড়িতে বাধ্য করেন, শিশু এবং নারীহত্যা হয়, সাধাবণ 
লোকও গভর্নমেন্টের উপবে বিরক্ত হইয়া উঠে। ইহার পরে আবার যখন 
মিছিল বাহির হয়, আবার যখন ট্রামে আগুন লাগে, তখন গভর্নমেণ্টের 
পূর্বাচরণের ফলে বিরক্ত জনতা ভাঁবে, “্যাক্‌ গে, বিধান রায়ের গভর্মেপ্ট 
নিজের আত্মরক্ষার ব্যবস্থা নিজেই করুক , আমাদের ওসব কথা ভাবিবার 
দরকার কি?” কেহ কেহ গভর্নমেন্টের প্রাতি অসস্তোষের ব্যক্তিগত কাবণ 
থাকার বশে হয়তো সাময়িকভাবে কমিউনিস্টগণের সহিত যোগ দেন, ছুই- 
চারিটা ইট-পাটকেলও ছোড়েন। 

কমিউনিজ ম সম্পর্কে কিছু না জানিয়াও যখন রাস্তার লোক গভর্নমেণ্টের 
বিপদকে নিজেদের বিপদ বলিয়া মনে করেন না, গভনমেন্টের সম্পত্তি নিজেদের 
সামাজিক সম্পত্তি বলিয়া রক্ষা করিবার চেষ্টা করেন না, বরং কাহাকেও সে 
সম্পত্তি নষ্ট করিতে দেখিলে নিজে নিরপেক্ষ থাকেন, ইহার কারণ কি? 
তাহাদের আচরণের একটি মাত্র অর্থ হইতে পারে-_-গভরনমেন্টের প্রতি 
তাহাদের আস্থা সক্রিয় নয়, সতেজ নয়। তাহারা কমিউনিজম সম্বন্ধে 
অন্ুরাঁগসম্পন্ন ন৷ হইলেও গভর্নমেন্টের প্রতি বিরাঁগসম্পন্ন হইয়া পড়েন , ইহাই 
হইল মূল কথা । এবং কমিউনিস্টগণ জনসাধারণের সপ্ত অসস্তোষকে বা 
নিরপেক্ষতাকে যদি সুকৌশলে স্বীয় রাজনৈতিক উদ্দেশ্তসিদ্ধির জন্য প্রয়োগ 
করিতে সমর্থ হন, তবে তাহার জন্য “কুশলী রাজনৈতিক চক্রাস্তকারীদের” দোষ 
ন] দিয়া বরং সমাজদেহে যে অসন্তোষ বর্তমান আছে, তাহারই আত্ত প্রতিকার 
কর! প্রয়োজন। কমিউনিস্টগণ যি ম্যালেরিয়ার মশা হন, তবে যে খান। 

এবং ভৌবায় গ্রাম ভরিয়া আছে, যাহাঁর দুর্গন্ধে সারা আঁকাশবাতাস কলুষিত 
হইতেছে, লেগুলি ক্রুত পরিষ্কার করিয়া ফেলিলে মশীও দূর হইবে, সমাজের 
পক্ষেও হুস্থ হইয়া ওঠা সম্ভব হইবে । 
১ 

কয়েকদিন পূর্বে কালিম্পং হইতে সিকিম পর্বস্ত ভ্রমণ করিতে গিয়াছিলাম | 
একদিন পথে বর্ধার ফলে ধস নামায় আমাদের এক ক্ষুত্র পলীতে বাত্রিবাস 
করিতে হয়। পথটি ঘদ্দিও সিকিম রাজ্যের অন্তভূর্ত, তবু উহার রক্ষণাবেক্ষণের 
ভার ভারত গভর্নমেণ্টের উপরে ন্যস্ত আছে। কারণ ভারত এবং তিব্বতের 
ব্যবসায়-বাণিজ্য এঁ পথ দিয়! যাতায়াত করে । পথের যে অংশে ধস নামিয়াছিল 
তাহা জনৈক রাঁজকর্মচাবীর তত্বাবধানে ছিল। যে দিন ছুপুরে ধস নামিল, 
সেদিন হয়তো৷ কুলিমভুর সংগ্রহ কর! সম্ভব হয় নাই, পর দিবস সকাল হইতে 
বেল! তিনটা পর্যস্ত এগারে! জন কুলি শাঁবল, হাতুড়ি এবং ঝুড়ি লইয়া! পথ 
পরিক্ষার করিতে লাগিল। কিন্তু সকাল হইতে বিকাল পর্যস্ত আমর! ভারপ্রাপ্ত 
রাঁজকর্মচারীকে সেখানে উপস্থিত হইতে দেখি না। বনু ব্যবসায়ী ঘোড়ার 
পিঠে পশম লইয়। এ পথ দিয়! যাতায়াত করে ; বহু যাত্রী মোটরলরীযোগে 
সিকিম হইতে সেই পথ দিয়! ভারতে আসা-যাঁওয়! করে; সেই সকল যাত্রীর 
ঘোড়া এবং মাল প্রভূত অস্থবিধায় পড়িয়া গেল। অতি অল্লসংখ্যক কুলি 
যথাসাধ্য হাঁতের সাহাধ্যে কাজ করিয়! চলিল, কিন্তু কর্মচারীর দ্বেখা আমর 
পাইলাম না। 

এই প্রসঙ্ষে অপর একজন ইঞ্জিনিয়ারের সহিত পরে আমার কথাবার্তা হয় । 
তিনি দেখিলাম উধ্বতন কর্তৃপক্ষের প্রতি বিশেষ অসন্তষ্ট। তাঁহার ধারণা 
জন্মিয়াছে, কংগ্রেসের বড়কর্তাদের প্রিয্পপাত্র হইলেই চাকরিতে উন্নতিলাভ 
হয়; অতএব এন্রপ ক্ষেত্রে তিনি স্বীয় কাজে কোনও উৎসাহ পা'ন না। চাকরি 
বজায় রাখিবার জন্য যতটুকু না] করিলে নয়, তাহার অতিরিক্ত কিছু করিবার 
উৎলাহ তাহার হয় না। আর জেল খাটিয়া তাড়াতাড়ি কংগ্রেনী মহলে 
প্রতিষ্ঠা অর্জন করিয়। লইবেন, তাহাঁরই বা এখন সম্ভাবনা কোথায়? সে 
উপাঁয়ও নাই। এই হইল সরকারী চাকুরিয়াদের মনোভাব, তীহাদের 
অবিচারের অনুভূতি, কাঁজে টিলা দিবার মূল কারণ। 

ইহার সত্য-মিথ্যা যাচাই করিবার স্থযোগ সিকিমে অল্প সময়ের :মধ্যে লাভ 
করিতে সমর্থ হই নাই; কিস্ত বাজকর্মচারীদের মানসিক অবস্থা দেখিয়! ছুঃখিত 

হইয়াছিলাম। গভর্নষেণ্টের কাঙ্গ যে এরূপ অবস্থায় অচল হইয়া যাইবে তাহা! 
হৃদয়ঙ্গম করিয়াছিলাম। 

ইঞ্জিনিয়ারের ক্ষেত্রে যাহা যাচাই করিতে পারি নাই, নিজে শিক্ষার জগতে 
কাজ করি বলিয়া! গভর্নমেপ্টের শিক্ষা-বিভাগে অনুরূপ অবস্থার বেশী সন্ধান 
রাখি এবং যাচাই করিয়াও দেখিয়াছি, অনেক অভিযোগই সত্য। গভরম্ণ্ট 
প্রতি বংসর বহু টাকা শিক্ষাব্যাপারে ব্যয় করিয়া থাকেন। কিন্তু গভর্নমেন্ট 
আপিসের চিঠিপত্র বড় মন্থর গতিতে চলে । মার্চ মাসে গভর্নমেণ্টের আর্ধিক 
বৎসর সমাপ্ত হয়, তাহার মধ্যে বৎসরের বরাদ্দ টাকা খরচ করিয়া দিতে হয়। 
এ বৎসর কোন কলেজে অকন্মাৎ চিঠি আসিয়! হাজির হইল, “তোমাদের এত 
টাক] দেওয়া হইল, দ্রুত খরচ করিয়া ফেল।” বিজ্ঞানের যন্ত্র মুড়ি-মুড়কির মত 
বাজারে পাওয়া যায় না; হঠাৎ অত টাকার যন্ত্র কিনিতে হইবে বলিয়া 
কলেজের কর্তৃপক্ষ এক কোম্পানির সহিত ব্যবস্থা করিয়া রসিদ দিলেন, যে 
অমুক অমুক মাল খরিদ হইয়া গিম়্াছে। পেমেন্টও হইয়া গেল। বন্ততঃ 
মাল তখন পধ্যন্ত ক্যাটালগের পাতায় আকা রহিয়াছে । পরে ধীরে ধীরে 
কি পাওয়া যাইবে ন।-যাইবে তাহা বিবেচনা করিয়া মাল খরিদ করিতে হইবে । 

আর একটি ছোট ছেলেমেয়েদের সঙ্গীত বিদ্যালয়ের কথ! জানি । আচস্থিতে 
গতনষেণ্টের গ্তায় পড়িয়া অনেকগুলি বাছ্যন্ত্র হঠাৎ তাহাদের খরিদ করিতে 
হইয়াছে । ধীরে স্ুস্থে কিনিলে যাহা খরিদ করিতে পাঁরিতেন, চাপে পড়িয়। 
খারাপ, এমন কি হয়তো অনাবশ্য ক মালও তাহাদের কিনিতে হইয়াঁছে। 

এরূপ হয় কেন? জনসাধারণের অর্থ লইয়া এরূপ অযোগ) উপায়ে খরচ 
হয় কেন? যাহার। সাধারণের অর্থের এরূপ অপচয় ঘটিতে দেন, তাহার 
নিজের বাড়িতে যে-সতর্কতা অবলম্বন করেন, সাধারণ তহবিলের বেলায় তাহার 
চেয়ে কম সতর্ক হন কেন? ইহার কারণ শুনিতে পাই যে গভনমেণ্টের 
মেশিনারিই এমন যে তাহার দ্বারা উন্নততর ব্যবস্থা সম্ভব হয়। সে ক্ষেত্রে 
জনসাধারণ শ্বতাবতই স্বীয় প্রতিনিধিলদৃশ মন্ত্রীমগ্ুলীকে বলিবে, আপনারা 
উন্নততর মেশিনারি স্যত্ি করুন, অভিন্তান্স জারি করিয়া কালোবাজারীদের 
সায়েম্তা করুন, অযোগ্য কর্মচারীর পদ্ষিবর্তে স্থুযোগা কর্মী নিয়োগ করুন, 
আমরা আপনাদের সমর্থন করিব।-_কিস্ত সে চেষ্টা যে আপনার করিতেছেন, 
তাহার উপযুক্ত প্রমাণ তো আপনাদের দিতে হইবে ।” 

এই গেল শাননযন্ত্রের দুর্বলতার কথা । আর শুধু শাঁদনযন্্র বা শালক- 

শ্রেণীকেই বা দোষ দিই কেমন করিয়া? সম্প্রতি এক জেলায় কয়েকটি গ্রামে 
গান্ধীজীর সম্বন্ধে বক্তৃতা দিতে গিয়াছিলাম। সেখানে গিয়া দেখি, যতজন 
কংগ্রেসকর্মী ছিলেন তাহারা সকলে লোহা, সিমেন্ট, স্থা প্রভৃতি নানাবিধ 
বেশন-কর] মাল নিরপেক্ষভাবে বিতরণ করিবার গুরু দায়িত্ব নিজেদের দুর্বল 
স্বদ্ধে বহন করিতেছেন। জিজ্ঞাম! করিলাষ, গ্রামের মান্য এবং বিশ্বাসভাজন 
বাক্তিদের লইয়! পঞ্চায়েত গঠন করিয়া তাহার হাতে এ দায়িত্ব দিলে তো ভাল 
হইত। কিন্তু দেখিলাম, তাহাদের প্রসাদ-বিতরণে উৎসাহই বেশী, দেশে 
পঞ্চায়েত গঠনের দ্বারা গণতন্ত্র গড়িয়া তোলার উৎসাহ কম। একটি সহজ 
পথ বুঝি; অপরটি কঠিন পথ তাহাও বুঝি। কিন্ত রাজনৈতিক কর্মীগণ 
দেশকে গড়িয়া তোলার গুরুতর কাজকে ভয় পাইয়া যদি কংগ্রেসী গ্রতিষ্ঠানের 
মর্ধীদ। বৃদ্ধির জন্য লোহ1 সিমেন্ট বিতরণের সহজ পথ আশ্রয় করেন, তবে তাহা 
অপেক্ষা পরিতাপের বিষয় আর কি হইতে পারে? 

প্রতি জেলায় পুরাতন কংগ্রেস-কর্মী বৃহিয়াছেন। তাহাদের বিশেষ বিশেষ 
যোগ্যতা আছে; কিন্ত স্বাধীনতা -যুদ্ধের সময়ে সকল বিষয়ে তাহারা যোগ্যত! 
অর্জন করিয়াছেন ইহা মনে করা নিতাস্তই ভুল। অথচ নানা জেলায় শুনিতে 
পাই, কংগ্রেসী মন্ত্রীমগ্ুল পরিদর্শনে আসিলে কংগ্রেস-কর্মী ভিন্ন অবশিষ্ট নেতৃ- 
স্থানীয় ব্যক্তিগণকে অনেক সময় পাশ কাটাইয়া চলেন। কোনও বাঁধ 
বাধিতে হইলে, ইস্কুল ব! হাসপাতাল স্থাপনার ক্ষেত্র নির্বাচন করিতে হইলে, 
স্থানীয় কংগ্রেস-কর্মীগণের মতই তাহাদের নিকট অধিক সমাদর লাভ করে। 
স্থানীয় গভর্নমেন্টের কর্মচারীগণও দেশের হাওয়া ব্দলাইয়াছে ইহা বুঝিতে 
পারিয়! কংগ্রেসকর্মীগণকে সন্তুষ্ট রাখিবার চেষ্টাই করেন। ফলে গভর্নমেন্ট 
পরিচালনার কার্ধে যে কী অসাধারণ টিল! ভাব পড়িয়াছে, তাহা স্থানে স্থানে 
আমি গ্রত্যক্ষ করিয়াছি। 

জনসাধারণের প্রতিনিধিস্থানীয় ব্যক্তিবিশেষের পরিবর্তে শুধু বিশ্বাসভাজন, 
জেল-ফেরত কংগ্রেস-কমীর উপরে নির্ভর করিলেই যে দোষের হয়, এমন কথা 
বলিতেছি না। কথা হইল, ইহা স্বীকার করিয়া! লওয়া উচিত যে অনেক 
বিষয়ে কংগ্রেস-কর্মীদ্দের যোগ্যতাই নাই। শুধু চরিত্রের উৎকর্ধের দ্বার! 
মান্ছষের অপর অভাবকে পূরণ করা যায় না। সৎ হইলেও সময়ে সময়ে কুশলী 
ব্যক্ষির পরামর্শের দ্বারা কংগ্রেস-কর্মীগণ পথভ্রষ্ট হ'ন, এবং সেই পথত্র্ অবস্থায় 
মন্ত্রীমগ্ুলী তাহাদের পরামর্শ চাহিলে তীহারা সৎ-পরামর্শের বদলে অজ্ঞানতা- 

রশতঃ অসৎ পরামর্শ দান করিয়া রাজকোষের অর্থাৎ জনসাধারণের অর্থের 
অপচয়ের জন্য প্রত্যক্ষ বা পরোক্ষভাবে দায়ী হন, ইহাঁও আমি ঘটিতে 
দেখিয়াছি। 

একটি কাল্পনিক উদাহরণ গ্রহণ কর] যাউক। এক শহরের বিস্তারের 
জন্য নৃতন জমির প্রয়োজন। পূর্ববঙ্গ হুইতে বাস্বহারাদের পুনর্বসতির জন্যও 
জমির প্রয়োজন । চাষীদের উন্নতধরণের বীজ সরবরাহের জন্য জমির গ্রয়োজন । 
গভর্ণমেণ্টের জমির দরকার, মন্ত্রী হয়ত স্থানীয় ম্যাঁজিষ্টেট সাহেবকে জমি সন্ধান 
করিবার জন্য আদেশ দিলেন । ম্যাজিষ্রেট সাহেব স্থানীয় কংগ্রেসের কর্তৃপক্ষকে 
স্মরণ করিলেন। কংগ্রেসের কর্তৃপক্ষ বদ্ধুবাদ্ধবদ্দের স্মরণ করিলেন। 
বন্ধুবাদ্ধবের। পরামর্শ দিলেন “অমুক জমিদারের অনেক জমি শহরের পাঁশেই 
আছে, তাহা লওয়া যাঁউক।” আমর! তো জমিদারী প্রথার বিরোধী, 
অতএব জমিদারের যদ্দি কিছু ক্ষতি সাধন করা! যায়, তাহা হইলে উৎসাহী 
হওয়া বিপ্লবী কংগ্রেস-কর্মীর পক্ষে স্বাভাবিক। 

কিন্তু আমার বক্তব্য হইল যে, এই বিপ্রবের উৎসাহ যতই শুদ্ববস্ত হউক না 
কেন, শহরের বিস্তারের জন্য, বাস্বহারাঁদের পুনর্বসতির জন্য এবং বীজের বৃদ্ধির 
জন্য কোন্‌ জমি সর্বোতকষ্ট, অথবা সর্বাপেক্ষা! কম খরচে কী ভাবে গভর্নমেন্ট 
স্বীয় উদ্দেশ্ সাধন করিতে পারেন, সে-বিষয়ে উপদেশ দিবার জন্য বিপ্লবীর 
উৎসাহ পরাপ্ত বস্ত নহে। হয়তো কোন জমিতে ৩০।৪০ বৎসরের বসতি 
রহিয়াছে, তাহাদের উৎখাত করিয়া বাস্তহারাদের ঘর বসাইবার জন্য কংগ্রেস- 
কর্মী গভর্নমেন্টকে পরামর্শ দিয়া বলিলেন। হয়তো খানিক নীচু জমি শহরের 
পাশে তিনি বাছিয়! দিলেন, পরে গভর্নমেণ্টকে মেই জমি মাটি দিয়া ভরাইয় 
উচু করিয়া তবে শহরের বিস্তারমাধন করিতে হইল। ইতিমধ্যে পার্বর্তা 
জমির মালিক বিন। চেষ্টায় দেখিলেন, শহবের বিস্তারের ফলে তাহার জমির 
দাম সোনার দামের মত বাড়িয়া! চলিয়াছে। 

এমন যদি হইত যে, গভর্নমেণ্টের যোগ্য কর্মচারীগণ সর্বসাধারণের সৃবিধার 
জন্য ওইরূপ জমি বাছিয়া লইতেন, জমিদারের ক্ষতিসাধন করিতেন, এবং পরে 
পার্থববর্তী উচু জমির দূর বাড়িয়া গেলে সেই অতিরিক্ত টাক] ট্যাক্স করিয়া 
গভর্নমেপ্টের ভাগ্ডারেই তুলিতেন-_অর্থাৎ কার্যতঃ সমাজতান্ত্রিক অর্থনীতি 
প্রবর্তিত হইত, তাহা হইলে আপত্তির কিছু থাকিত না। কিন্ত আজ হুদূরের 

বিষয়ে পরামর্শ দিতে চা'ন অথবা যদি মন্ত্রীমগ্ডলী সেরূপ পরামর্শের ঘারাই 
পরিচালিত হুন,. তবে গভর্নমেণ্ট যে সাধারণের অর্থ লইয়া অপচয় নিবারণ 
করিতে পারিবেন না, ইহা অবিসম্বাদী সত্য । 


কিস্ত ইহার অর্থ নৈতিক ক্ষতি যাহাই হউক না কেন, রাজনৈতিক ফলাফল 
কি হয়, তাহাই আমাদের বিবেচনা করার দরকার । 


জনসাধারণ অনুভব করিবে, কংগ্রেসী গভর্নমেণ্ট জনসাধারণের অর্থ লইয়া 
অপব্যয় করিতেছেন । তাহার! উত্তরোত্তর গভনমেন্টের প্রতি বিশ্বাম হারাইবে। 
এই বিশ্বাসের অভাব ছুই ভাবে প্রকাশ পাইতে পারে এবং পাইতেছেও। 
যেখানে ভোটের প্রশ্ন, সেখানে মান্য কংগ্রেসকে ভোট না দিয়া অপরকে 
দিবে। অপর ব্যক্তি কে তাহা বিবেচনা করিবে না, তাহার রাজনৈতিক 
মতামত কি তাহা যাচাই করিবে না। কংগ্রেসকে ভোট দিবে না বলিয়াই 
অপরকে দিবে। ইহাই প্রথম ফল। 


দ্বিতীয় ফল হইল, যে কংগ্রেমী গভনমেন্ট টাকার অপচয় করিতেছে বলিয়' 
লোকের মনে ধারণ! জন্মিবে, সেই কংগ্রেসের অর্থভাগ্ডারে টাকাও কম 
আসিবে। মহাত্বা গান্ধীর নামে আজ যে-ভাগার খোল! হইয়াছে, বাবু 
রাজেন্ত্প্রসাদদ বা আচার্য কপালানি হইতে আরম্ভ করিয়া সকলেই ছুঃখ 
করিতেছেন, তাহাতে যথোপযুক্ত ভাবে সীঁড়া পাওয়া যাইতেছে না। ইহা 
কংগ্রেসের প্রতি বৃদ্ধিশীল অনাস্থার ফল বলিয়া আমার মনে হয়। 


নং 


কিন্তু মুক্তির উপায় কি? মুক্তির উপায় আছে। 

কমিউনিস্ট প্রতিপক্ষ দেশের অসন্তোষ, রাঁজসরকারের অকর্মণ্যতা বা 
টিলামির সুযোগ লইয়া যদি স্থীয় পার্টির প্রতিষ্ঠা দৃঢতর করিবার চেষ্টা করেন, 
তবে তাহাদিগকে দোষ দেওয়া]! অথব! তাহাদের রাজনীতির নিদ্দাগান করা! 
যথেষ্ট নহে। আসল কাঁজ হইল, ষে অগণিত জনসাধারণ কমিউনিজ মের 
পক্ষপাতী নহে, অথচ যাহার! বর্তমান গভর্নমেণ্টের বিরুদ্ধে সঙ্গত অসঙ্গত 
কারণবশতঃ অহবাগ হারাইয়াছে, এবং সেইজন্য বিদ্রোহী কমিউনিস্টগণের 
প্রচেষ্টাকে প্রত্যক্ষ বা পরোক্ষভাবে (ন্বীয় নিক্রিয়তার দ্বারা) সমর্থন 
করিতেছে, তাহাদিগকে আশ্বাম দিতে হুইবে যে গান্ধীজী যে সর্বকল্যাণবাদের 
বা শ্রদ্রতস্ত্রের আদর্শ প্রতিষ্ঠার চেষ্টা, করিয়াছিলেন, কংগ্রে সেই ম্সাধর্শ 

প্রতিষ্ঠা করিবে; এবং তিনি যে অহিংস উপায়ে সেই চেষ্টা করিয়াছিলেন, 
গণতন্ত্রসম্মত সেই উপায়ে কংগ্রেস সে আদর্শ প্রতিষ্ঠা করিবেই করিবে। 


স্বীয় স্বার্থসিদ্ধির জন্য নয়, কংগ্রেস যখন রাজ্যশাসনভার লাভ করিয়াছে, 
তখন সর্বতোভাবে সেই ক্ষমতা প্রয়োগ করিয়া! গণতন্ত্র গড়িয়া! তুলিবার চেষ্টা 
করিবে। সে সমাজে সর্বসাধারণের কল্যাণের দৃষ্টি অবিচল থাকিবে, অপর 
কোনও উদ্দেস্ত থাকিবে ন1। প্রাতি জেলায় বাস্তহারাদের পুণরবসতির সময়ে 
হউক, শিক্ষায়তন বাঁ হাসপাতাল স্থাপনার ব্যাপারে হউক, চাষের বীজ 
অথবা স্তা লোহা বা পিমেণ্ট সরবরাহের ব্যাপারে হউক, কংগ্রেসী গভর্নমেন্ট 
যোগাতম ব্যক্তির সাহাধ্য লইবেন, যোগ্যতমের সঙ্গে পরামর্শ করিবেন, 
এবং যেখানে বিভিন্ন স্বার্থে ছন্দ বাঁধিবে সেখানে দরিদ্রতম জনসাধারণের 
স্বার্থের নিকট অপরের স্বার্থকে বলি দিবেন। ক্ষমতাধারীগণ স্বীয় স্বার্থপুষির 
চেষ্ট! করিলে কংগ্রেমী গভর্নমেন্ট তাহাদের স্বার্থ ক্ষন করিতে পশ্চাৎপদ 
হইবে না। 

কংগ্রেসী গভর্নমেণ্ট এই চেষ্টা যদি করেন, তবে একধিনেই যে সব করিতে 
সমর্থ হইবেন তাহা নয়। ধনীকুল বু কৌশলে গভর্মমেপ্টকে পরাস্ত করিবার 
চেষ্টা করিবেন। কিন্তু যদ্দি গভন্নমেণ্ট ম্বীয় আদর্শে অবিচল থাকেন তবে 
মাঝে মাঝে পরাজয় ঘটিলেও জনসাধারণ সেই গভর্নমেণ্টকেই সমর্থন করিবে, 
যে তাহার হুইয়া লড়ে। চেষ্টা করিয়াও যদি মানুষ অপারগ হয়, সকলেই 
তাহাকে ক্ষমা করে। সেই চেষ্টা কিন্ত অবিচল থাক! প্রয়োজন । 

১৯৩১ সালে গাদ্ধীজী কংগ্রেসের অর্থ নৈতিক লক্ষ্য সম্বন্ধে বলিয়াছিলেন £ 

“কংগ্রেসে পূর্ণ স্বরাজ বলিতে কি বোঝাক্, পে বিষয়ে কাহারো! যেন ভূল 
ধারণা না থাকে। যে কোটি কোচি জনগণ মাথার ঘাম পায়ে ফেলে, 
অর্থনৈতিক জীবনে তাহাদের পুর্ণ ম্বাধীনতাই কংগ্রেসের আদর্শ । যেস্বার্থ 
দ্বরিদ্র জনসাধারণের স্বার্থের পরিপন্থী এবং যাহা শোষণের ছার] পুষ্ট, সেরূপ 
স্বার্থের সহিত কোন প্রকার অসাধু আপোস চলিতে পারে না" 

“আমি এইবার আমাদের অর্থ নৈতিক উদ্দেশ্তের সম্বন্ধে বলিব । আমাদের 
লক্ষ্য হইল, সর্বতোভাবে বিদেশী শাসন হুইতে পরিপূর্ণ মুক্তিলাভ করা ; এই 
মুক্তি আজিকার মৃক জনগণের জন্যই লাভ করিতে হইবে। যে-স্বার্থ তাহাদের 
স্বাথের প্রতিকূল, সেই স্বার্থকে সংস্কার করিয়া জনগণের স্বার্থের অনুকূলে 

পরিচালিত করিতে হইবে । যদ্দি সেরূপ সংস্কার সম্ভব না হয়, তবে সে স্বার্থের 
ধংস অবশ্যস্ভাবী |” 

কংগ্রেস এবং গান্ধীবাঁদক্* 


সগ্রেসকে পুনরায় গান্ধীজীর আদর্শবাদে প্রতিষ্ঠিত করা সম্ভব বলিয়া 
বিশ্বাস করি, সেই জন্তই আজ লিখিতে বসিয়াছি। সাবধানী বন্ধুগণ 
বলিতেছেন, “সরিষার মধ্যে ভূত ঢুকিয়াছে, সে ভূত ছাড়াইবে কেমন করিয়া ?” 
আমার বিশ্বাস, মে ভূত ছাঁড়াইবারও মন্ত্র আছে। সেই মন্ত্রের সাধনায় 
আমাদিগকে প্রবৃত্ত হইতে হইবে । 

কিন্ত রোগের চিকিৎসার পূর্বে রোগের প্রকৃতি এবং নিদান সম্বন্ধে অনুসন্ধান 
করিলে যেমন চিকিৎসার স্থবিধা হয়, সেইরূপ প্রথমে রোগ এবং রোগীর 
অবস্থা সম্পূর্ণ বৈজ্ঞানিকের মন লইয়া! বিঙ্লেষণ করিয়া আমাদের পক্ষে দেখা 
আবশ্তক। “লজ্জা ঘ্বণা ভয়, এ তিন থাকতে নয় ।”--ইহা যে-কোন সৎ 
প্রচেষ্টার বেলীতে প্রয়োগ করা যাইতে পারে। 

নত নি রর 

কংগ্রেস একটি বিশেষ কারণে গান্ধীজীর নেতৃত্ব স্বীকার করিয় লইয়াছিল। 
মানবসমাজে অহিংস উপায়ের দ্বারা সকল ব্যাঁধিব চিকিংসা করিবার আদর্শ সে 
গ্রহণ করে নাই, স্বাধীনতা -সংগ্রামে অন্ত উপায়ে সংগঠনে স্থবিধা হইতেছে না, 
অথবা যতটুকু বা গড়িয়া তোলা যাইতেছে, তাহাও বারংবার ব্রিটিশ শক্রুর 
প্রবল শক্তির আঘাতে পরাস্ত হুইয়া যাইতেছে বলিয়াই কংগ্রেস স্বাধীনতা- 
সংগ্রামে গান্ধীজীর নেতৃ্ স্বীকার করিয়া লইয়াছিল। গান্ধীজীর ব্যক্তিত্ব 
এবং বীর্যের আকর্ষণই প্রধল ছিল, গান্ধীজী যে আদর্শের দ্বারা অনুপ্রাণিত 
ছিলেন, সে আদর্শের আকর্ষণ কংগ্রেসের নিকট কোনদিন প্রবল ছিল না। 
সেই জন্য কংগ্রেস লড়িয়াছে, কিন্তু গড়ে নাই। গড়ার কাঁজে, গঠনমূলক 
কর্মপস্থায়, তাহার আস্থা কাধ্যতঃ ছিল না। যতটুকু ছিল, তাহাও সংগ্রামের 
তাগিদে ছিল। অর্থাৎ গণসংযোগ স্থাপন করিয়া পরে সত্যাগ্রহের সময়ে 
বৃহৎ গণ-আন্দোলনের সুবিধা হইবে, এইরূপ ভাবিয়া অনেকে গঠনকেন্দ্র 
স্থাপন করিয়াছিলেন। কেহ বা দরিত্র মানুষের মুখে ছুটি অন্ন দিবার জন্য 
নিছক ককুণাপ্ুত হৃদয়ে চরক। চালাইয়াছিলেন। সেইজন্য গান্ধীজী গঠন- 
কর্মের দ্বারা উৎপাদন-ব্যবস্থার বিকেন্ত্রীকরণের যে চেষ্টা করিয়াছিলেন, 


* শনিবারের চিঠি, জ্যষঠ ১৩৫৬ / মে ১৯৪৯ হইতে পুনমুর্দ্রিত। 

গণতন্ত্র গড়িয়া তোলার ঘে-ন্বপ্ন দেখিয়াছিলেন, আমাদের সহযোগিতায় তাহা 
বেশী দূর অগ্রসর হয় নাই। গে আদর্শে ভারতবর্ষের মুষ্টিমেয় ব্যক্তি ভিন্ন কেহ 
গ্রহণ করে নাই। 

এই অবস্থার মধ্যেও ভারতের নানা স্থানে গঠনকেন্দ্র স্থাপিত হইয়াছিল, 
কিন্তু সমাজে তাহার প্রভাব জম্যক্‌ পরিমাণে ছড়াইয়া পড়ে নাই। সমাজের 
জীবন সেরূপ প্রচেষ্টাকে বাঁদ দ্রিয়াই আপন পথে চপ্সিয়াছিল। 

সমাজের জীবন, মা্থষের জীবন, নানা প্রতিষ্ঠানের দ্বারা নিয়ন্ত্রিত হইয়। 
থাকে । আমাদের দেশের মানুষের জীবন মোটামুটি তিন শ্রেণীর ব্যবস্থার 
দ্বারা পরিচালিত হয়। প্রথম হইল, রাঁ্র বা দণ্ডশক্তির আঁধারস্বব্ধপ শাঁসনযন্ত্র। 
দ্বিতীয়, ডিগ্রি বোর্ড, ইউনিয়ন বোর্ড, মিউনিসিপ্যালিটি, ইস্কুল, কলেজ, 
ইউনিভার্সিটি প্রভৃতি নানাবিধ আঁধা-সরকাঁরী অথবা বে-সরকারী সাধারণ 
প্রতিষ্ঠান । এবং তৃতীয় হইল, অনিয়ন্ত্রিত অথবা অল্পনিয়ন্ত্রিত ব্যক্তিগত প্রচেষ্টা । 
দোকানী দোঁকাঁন করে, ব্যবসার কেনাবেচা করে, বেল বা স্টিমার 
কোম্পানি লাভের জন্য গাড়ি চালায়, মানুষ তাহাতে পয়স! দিয়] যাতায়াত 
করে, ফলে আমদানি-বঞ্চানি হয়। দেশের অর্থ লইয়া ব্যাঙ্ক ও বীম! কোম্পানি 
নানাভাবে খাটায়, লাভ করে, ডিভিভেও দেয়--সঙ্গে সঙ্গে দেশের অর্থ- 
নৈতিক জীবনও চলিতে থাকে । এই ভাবে তিন শ্রেণীর সরকারী, 
আ!ধা-সরকাঁরী এবং বে-মরকাঁরী প্রতিষ্ঠান ও প্রচেষ্টার দ্বার। মান্থষের দৈনন্দিন 
জীৰন পরিচালিত হয়। 

ইংরেজী শাসনের সময়ে অর্থনৈতিক জীবনের কর্ণধারগণ সমাজের সর্ববিধ 
প্রতিষ্ঠানকে চালু রাঁখিবাঁর চেষ্টা করিতেন, সমাজের জীবন চলিত। কিন্ত 
চাঁলক বা শাসকগণের লক্ষ্য ছিল, চাঁলাইবার কাঁলে কী ভাঁবে ইংরেজজাতির 
লাভের কড়ি বাঁড়াইতে পারা যায়, ইংলগ্ের ভাগারে অর্থাগমের পথ কী 
করিয়া আরও সহজ করা! হয়। সেই উদ্দেশ্টে গোটা ভারতবর্ষ গৃহপালিত 
গাতীরী মত ব্যবহৃত হইয়াছে। ইংরেজ গরুকে খাইতে দিয়াছে সত্য, 
নয়তো সে ছুধ দিবে কেন! কিন্তু গরুর দুর্ধ এমন ভাবেই সে দোহন 
করিয়াছে যে কলিকাতার গোহাটার বাঁছুরের মত অনেক শিশু অনেক দুর্বল 
মান্ষই অধাহারে রোগে প্রাণ হারাইয়াছে। ইংরেজ বিরক্ত হুইয়া বলিয়াছে, 
ভারতবাসীর বংশবৃদ্ধি বড় দ্রুত হয়, তাই ছুতিক্ষে লোক মরে। কিন্তু মান্গষের 
গড় আয়ু যে ২৫ বৎসরে নামিয়া গিয়াছে, অন্নের অভাবে মানুষ মরিতেছে, 


২ গণতন্ত্রের সঙ্কট 


এবং এরূপ অস্বাভাবিক অবস্থায় গ্ররুতিদেবীর যে বিধান অনুযায়ী জীবজগতে 
জন্মের হার আস্বাভাবিক বৃদ্ধি পাইয়া থাকে সেই নিয়মের বশে চালিত 
হইয়াই দুিক্ষপীড়িত ভারতবামী অত্যধিক জন্মের দ্বারা বংশরক্ষার চেষ্টা 
করিতেছে, একথা তাহার! জানিয়াও স্বীকার করে নাই! 

কিন্ত আজ দেই শোষণ এবং তজ্জনিত ভাঁবতবাঁপীর দুঃখ ইতিহাসের 
কাহিনী হইয়া দীড়াইয়াছে। সমাজের জীবন যে তিন শ্রেণীর প্রতিষ্ঠানের দ্বার 
পরিচালিত হয়, সেগুলি পূর্বে সর্বতোভাবে অধিকারগত ছিল বলিয়! 
স্বাধীনতাকামী যোদ্ধাগণ যখন গড়ার কাজে মন দিয়াছিলেন, তখন তীহারা 
স্বপ্ন দেখিলেন “সর্বতোভাবে বর্তমান প্রতিষ্ঠানগুলিকে বাঁদ দিয়া, রাঁজশক্তিকে 
উপেক্ষা করিয়া আমরা নৃতন জীবনের বীজ বপন করিব। আশ্রম গড়ি, 
নিখিল-ভারত-কাটুনি-সজ্ঘ গড়িব, তাহার দ্বারা সারা! ভারতের বস্ত্রের অভাব 
মিটাইব। আর যদি দেখি সম্পূর্ণ স্বাধীন প্রতিষ্ঠানের মারফত বস্ত্রের অভাব 
মিটানেো৷ যাইতেছে তবে চেষ্টা করিয়৷ পরে অন্নের অতাঁবও মিটাইব। বাষ্ট্র ও 
াষ্ট্রের গ্রমাদলেহী যত প্রকারের সামাঁজিক প্রতিষ্ঠান আছে, তাহারা থাক্‌ 
পড়িয়া এক দিকে, আমরা আলাদা চেষ্টার দ্বার] ক্রমে ক্রমে উহাদের অকেজো 
করিয়া দিব, শোঁষণমূলক সকল প্রতিষ্ঠান শুখাইয়া মরিয়া যাইবে ।” 

একটা উপমা দিই। হিমালয়ের কোলে শালের বন। নীচে পচা পাতায় 
মাটি উর্বর হইয়া আছে। পাথর ভাঙ্ষিয়া নৃতন মাঁটি হইতেছে। চারিদিকে 
বর্ষার বাহুল্য। ফলে, গাছ অসম্ভব দ্রুত বৃদ্ধি পাইতেছে। অথচ সে গাছ 
আমর! চাই না, অন্য গাছের প্রয়োজন। আমরা ঠিক করলাম, “নূতন গাছের 
চারা আমর! লাঁগাইব। যতই কঠিন হউক, এইরূপ অনেক চারা লাগাইব। 
এবং ক্রমে আমাদের নৃতন গাছের চারা এত বাঁড়িবে যে তাহার আওতায় 
এখনকার শাল প্রভৃতি অনাবশ্তক গাছগুলি শ্রধাইয়া মরিয়] যাইবে; অবশেষে 
বনভূমিতে শুধু আমাদের আদর্শ ও প্রয়োজন অনুমারে স্থাপিত গাঁছই থাঁকিবে। 
সমাজজীবন শোষণবিহীন সহযোগিতামূলক নান! প্রতিষ্ঠানের আশ্রয়েই চলিতে 
থাকিবে। আজিকার রাষ্ট্র বা অপর শোধণমুলক প্রতিষ্ঠানগুলি তাহার ঠেলায় 
মরিয়া শুখাইয়া যাইবে ।” 

সী বধ টা 

কার্ধতঃ তাহা ঘটে নাই। কিন্তু সেই স্বপ্লবিলানীর ঘুমঘোঁর আজও কাটে 

নাই; অথচ অবস্থার পরিবর্তন ঘটিয়া গিয়াছে। রাষ্ট্রের শাসনভার ইংরেজের 


ংগ্রেস এবং গাঙ্ধীবাদ ২১ 


পরিবর্তে আমাদের হাতে আসিয়া পড়িয়াছে। আজ সেই যন্তরকে আমরা 
শোষণবিহীন স্মাজরচনার উদ্দেশ্টে যদি পরিচালিত করিতে না পারি, অথবা 
যদি দেখি যন্ত্রের চালকগণ যন্ত্রকে বেসামাল ভাবে চালাইতেছেন, তবে হতাশ 
হইয়া যদি বলি “ক্ষান্ত দাও, আমাদের যন্ত্রে কাজ নাই, নিজের শক্তি অল্প, 
অতএব নিজের ক্ষমতা অন্গসারে একটি আশ্রম স্থাপন করিয়া শুদ্ধতম আদর্শ 
স্বীয় জীবনে প্রতিষ্িত কবিবাঁর চেষ্টাকরিব। তাহার বেশি আর মানুষে কি 
করিতে পারে ?”-তবে বলিব, সেই কর্মীটি সম্কৃচিত হইয়া পড়িয়াছেন, 
কমঠবৃত্তি অবলম্বন করিতেছেন। আজ কমঠবৃত্তির অবসর নাই। আমরা 
আশ্রম গড়িয়া! আত্মস্থ বা কুটস্থ হইবার চেষ্টা করিলেও আমাদের লক্ষ্য রাখিতে 
হইবে, আদর্শের ব্যাপ্তি হয় কি করিয়া, প্রসার হয় কি করিয়।! ব্যাপ্তি ও 
প্রসারেই জীবন, সঙ্কোচনে মরণ । 

আজ লমাজের যে সকল প্রতিষ্ঠান মানুষের জীবনকে নিয়ন্ত্রিত করিতেছে, 
সেগুলির মধ্যে প্রবেশ কবিয়া, সেগুলিকে বৃহত্তর মুক্ত জীবনের উপযোগী করিয়া 
গড়িতে হইবে । ইহাই যেন আমাদের প্রধান লক্ষ্য হয়। যে-যস্ত্র দিশাহারা 
হইয়া বর্তমানে চলিয়াছে যাহা পূর্বে ইংরেজ জাতির জীবনকে সমৃদ্ধ করিবার 
জন্য চালিত হইত, তাহাকে আজ আমর! গণতন্ত্র-প্রতিষ্ঠার উদ্দেশ্ঠে কি ভাবে 
ব্যবহার করিতে পারি, তাহারই দিকে লক্ষ্য রাখিতে হইবে । 

বন্ধুগণ বলিতেছেন, “সরিষার মধ্যেই আজ তৃত, যন্ত্রের পরিচালকই আজ 
্বার্থুদ্ধির দ্বারা ছুষ্ট। যন্ত্র পুরানো, অন্য উদ্দেশ্যে গঠিত। উহাকে ভাঙ্গিয়া 
ন1 ফেলিলে, যন্ত্রের পরিচালক ব্দল না করিলে, কিছুই হইবে না, অতএব এস 
আমরা বিপ্লব করি। ভাঙ্গার কাজ শেষ হয় নাই। নি£শেষে পুরাতনকে 
তাঙ্গিয়া তবে গড়ার কাজে মন দিব।” 

কিন্তু গান্ধীবাদী হিসাবে আমি মনে করি, সত্যাগ্রহের পথে গড়ার ভিতর 
দিয়াই ভাঙ্গা যায়। আজিকার রোগের দুরস্ত অবস্থায় জনসাধারণের উপরে 
সেই দ্বায়িত্ব আপিয়া পড়িয়াছে। 

৬৬ ষ ক 

নম্ধবিহারী নস্কর পূর্বে একটি সামান্য দ্বোকানে বাজার-সরকার ছিল। 
লোকটি ভাল। গ্রামে মড়া-পোড়ানোর কাজে দক্ষ, রোগীর সেবায় তাহাকে 
বাদ দিয়া কাজ চলিত না। সত্যাগ্রহ আন্দোলন যখন বাঁধিয়া গেল, তখন 
ঝৌোকের মাথায় একদিন নস্তবিহারী কংগ্রেসের কর্মীদের সঙ্গে পতাকা -উত্তোলনে 

যোগ দিল। পুলিশ আসিল, দু-চার ঘা! লাঠিও পড়িল, নস্তবিহারীর কেমন 
জিদ চাঁপিয়া গেল-_-সেও পুলিসের আইন ভঙ্গ করিয়া জেলে যাইবে। 
জেল হইতে বাহির হইয়া নেতা হইল। যতবার আন্দোলন আসিয়াছে, 
নস্তবিহারী ততবার জেলে গিয়াছে । ভয়ে যখন লোকে কংগ্রেসের নাম শুনিলে 
সদরে দরজা]! দিত, নস্ভবিহারী তখনও কংগ্রেস-অফিসে ছেঁড়া মাঁছরে বনিয়। 
চরক] কাটিয়াছে, প্রতি স্বাধীনতা-দিবসে ৫1৭টি অপরিপক বালককে লইয়া 
স্বাধীনতার সংকল্প-বাক্য পাঠ করিয়াছে, মাথায় গান্ধীটুপি পরিয়! অহোবাত্র 
চরকা কাটিয়াছে। তখন কেহ ভাকিয়াও নস্তবিহীরীর সঙ্গে কথ বলে নাই। 

কিন্ত আজ ইংরেজ দেশে নাই; স্বাধীন ভারতবর্ষের শৃসনভার কংগ্রেসের 
উপর ন্যস্ত হইয়াছে । নস্তবিহারীর আজ জয়জয়কাঁর। লোঁকে তাহার কাছে 
ছোটে; বোগীর শুশষার জন্য নয়, মড়া! পোড়াইবাঁর জন্য নয়। নূতন একটি 
রেশনের দৌঁকান বিশালাক্ষীতলায় না৷ করিলে মানুষের ভারী কষ্ট হইতেছে। 
সেই দে'কানের আবেদন লইয়া এক ব্যবসার ভদ্রলোক ঘন ঘন নন্ভবিহারীর 
দরজায় ধরন! দ্িতেছেন। এদিকে নন্তবিহারী অন্য কাঁজে বাঁহির হইয়। গিয়াছে। 
রণভেবী দাস এক সময়ে বড় জমিদার ছিলেন; আজ অবশ্য তাহাদের বাড়ীর 
ছেলের! ইন্কুলের মাঁহিনা পর্যস্ত দিতে পারে না, সে কথা স্বতন্ত্র। দাসেদের 
বাড়ীতে কর্তীমা মারা গিয়াছেন, শ্রাদ্ধ হইবে। শ্রীদ্ধে পাচ মণ ময়দার 
দরকাঁর। ডিগ্রিক্ট-রেশন অফিলার জমিদার-বাঁড়ীর মর্যাদার জন্য দেড় মণ 
ব্যবস্থা করিয়াছেন। দীসের বাড়ীর পল্ট, তাহাকে শাসাইয়া গিয়াছে, “আপনি 
কেমন পাঁচ মণ না দিয়া থাকতে পারেন দেখিতেছি।” বলিয়াই দে নম্তদার 
আশ্রমে ছুটিল। পণ্ট,র নক্ষে নস্ত রেশন-অফিসে আপিয়া ঝুলাঝুলি লাগাইয়া 
দিল, পাঁচ মণ ন] দ্রিলে মাঁনী পরিবারের মান থাকে না। এ বাড়ীতে কখনও 
যাহ। হয় নাই, সেইরূপ ঘটনা ঘটিতে দেওয়া উচিত নয়। এ বাড়ীর ক্রিয়াকরণে 
গ্রাম্য ইতরভদ্রকে নিমন্ত্রণ না করিলে কখনও চলে? 

নস্তর কাঁজের কামাই নাই, ফুরসৎ বলিতে কিছু নাই। চোরাকারবারী 
এক ব্যবসাদার ধর! পড়িয়াছে। এক জেলা হইতে অন্য জেলায় কাপড় লইয়া 
যাইবার পারমিট উদ্ধার করিয়া সে বাঙ্গলা হইতে বিহারে গোপনে সেই কাপড় 
পায়ে-হাটা পথে চালান দিতেছিল। দৌকানীটি গত বৈশাখ মাসে গাম্বী- 
ফণ্ডে নগদ পাঁচ শত টাকা দান করিয়াছিল। তাহার বিশ্বাস হইয়াছে, 
জেলার এনফোর্সমেণ্ট অফিসারের মেয়ের বিবাহে সে সস্তায় কাপড় দেয় নাই 

বলিয়া তিনি পিছনে লাগিয়াছেন। নন্তন্তায় এবং সত্যের তাগিদে এই কেস 
লইয়া মা।জিখ্ট্রেট সাহেবের বাঁড়ী রবিবার সকালে উপস্থিত হইল। ম্যাজিষ্ট্রেট 
বাঙ্গালী হইলেও বিলাতফেরত আই-সি-এম। তিনি রবিবার এ বিষয়ে কথা 
বলিতে অস্বীকার করিলেন। ক্ষোভে নন্তর চোখে জল আদিল। অথচ 
ব্যবসায়ী বন্ধুর সামনে ধরা দিল না । সোমবার সে পুনরায় সাহেবের অফিসে 
দেখা করিতে গেল। সাহেব ধীরভাবে সব কথাই শুনিলেন, কিন্ত বলিলেন, 
“এ বিষয়ে সরকারী কর্মচারীদের উপর ভার দেওয়া আছে, আপনি আর 
অকারণ মাথা ঘাঁমাইতেছেন কেন ?” ক্ষোভে ও অপমানে ক্ষিপ্ত হইয়া নম্ত ঠিক 
করিল, আর না, কলিকাতায় যাইতে হইবে । কলিকাতায় মন্ত্রীমহলে --দাঁদা 
তাহার বিশেষ পরিচিত, একসঙ্গে আলিপুর সেপ্ট্শল জেলে দেড় বৎসর 
পাশাপাশি কাটাইয়াছে। দাদার দীর্ঘ ব্তৃতা অনেকদিন শুনিয়াছে, তাহার 
এটো বাঁসন মাজিয়া দিয়াছে কাপড়ে সাবান দিয়া দিয়াছে, তাহাকে বলিয়। 
জেলার ম্যাজিস্ট্রেটকে বদলি করিতেই হইবে । 

মন্ত্রীদাঁদীর জন্য কিছু টাটকা মোরব্বা ও কদম, মধুবাঁনী হইতে আন! খুব 
মিহি ৯৮৫২ খদ্দরের ধুতি একখানি লইয়া নম্ত কলিকাতায় যাত্রা করিল; 
গ্রাম-উদ্যোগের প্রদর্শনী দেখিতে সে ফাল্গুন মাসে মধুবানী গিয়াছিল। মন্্রীদাদা 
বেঁটে মানুষ হইলেও তাঁহার ৫২ ইঞ্চির কম বহরের কাপড় পরা চলে না; নম্তব 
সব কথাই মনে থাকে । 

মন্ত্রীর বাড়ীতে পৌছিয়া আই-সি-এস মহোদয়ের সরকারী মনোভাবের 
বিরুদ্ধে নস্ত তীব্র প্রতিবাদ জানাইয়া তাহার অপসারণ দাবি করিল। মন্ত্রী 
মহোদয় তাহাকে বুঝাইলেন, “ভাই, সরকারী কর্মচারীদের কাজে অনবরত 
তোমরা যদি হস্তক্ষেপ কর তাহা হইলে যে সরকারী কাজ অচল হইয়। 
যাইৰে।” 

কে কাহার কথা শোনে? নন্তভ বলিল, “কংগ্রেস দেশে অন্যায় অবিচারের 
প্রতিকার করিতে না পারিলে জনসাধারণ কাহার কাছে যাইবে?” তাহার 
মনের পিছনে রহিয়াছে, পাচ মণ ময়দা এবং ব্যবসায়ীর দেওয়। গাম্বী-ফণ্ডের 
৫০০২ টাকা। বাবু রাজেন্্রপ্রসাদ বলিয়! দিয়াছেন, বাঙ্গল! দেশ হইতে টাকা 
তুলিতেই হইবে। কিন্তু যদি ব্যবসায়ীদের বিরুদ্ধে পূর্বের মত, অর্থাৎ ব্রিটিশ 
আমলের মত সরকারী জুলুম চলিতে থাকে, তাহা হইলে এঁ টাকা উঠাইবার 
কোন আশাই নাই। অতএব স্থবিচার চাইই চাই। 

মনত্রীদাদ ছিধায় পড়িলেন। নস্তকেও চটানে! চলে না। আগামী ইলেকশন 
আছে। তাহার উপর আবার বি-পি-সি-সির গোলমাল তো বহিয়াছেই। 
যি নত্ব হাতছাড়া হইয়া যায়, বি-পি-সি-সি যদ্দি অপর পক্ষের হাতে গিয়া পড়ে, 
তবে কতকগুলি চোট্টার হাতে দেশ পড়িয়া আরও উৎসম্গে যাইবে। অতএব 
নম্ধকে হাতছাড়া করিলে চলিবে না। তাহার দাবির সম্বন্ধে কি করা যায় ভাবিয়া 
দ্বেখা যাক। ম্যাজিস্ট্রেটকে ব্দলি কর! অবশ্য কিছুতেই চলিতে পারে না; 
কংগ্রেস-ক্মীদের পক্ষে পদে পদে এরূপ দাবি নিতীস্ত অযৌক্তিক । আচ্ছা, অস্ততঃ 
চোরা -ব্যবসার্দারের কেসটা এবার যাহাতে আঁর অনুসরণ করা না হয় তাহার 
জন্য একটি ডি-ও ( ডেমি অফিসিয়াল লেটার ) ন! হয় লিখিয়া দেওয়া যাঁক। 
অস্তত নম্ত এবার হাতছাড়া হইবে না। ছেড়াটা নিতান্ত বোকা, কেন যার 
তার কথায় যে নাচে! নস্তকে হাঁকিয়া তিনি বলিলেন, “নস্ত, ভাই, কাপড়ের 
দামটা নিয়ে যেতে ভুলো না, আর আসছে বারে কিছু শতমূলীর মোরববা 
নিয়ে এস।” নস্ত যাইবার সময়ে বলিয়া গেল, “সে কথা আর আমায় বলে 
দিতে হবে না দাদ11” 

এইভাবে একট! অন্যায় অবিচার এবং জুলুমের প্রতিকার করিয়া নস্ত জেলায় 
ফিরিয়া গেল। সেখানে তাহার ধন্য ধন্য পড়িয়া গেল। এমনই অবস্থার মধ্যে 
একদিন নস্তর সঙ্গে আমার সাক্ষাৎ হইল । জিজ্ঞাসা করিলাম, “কি করছ নস্ত ?” 
সে বলিল, “কি যে করছি দাদা, তা নিজেই জানি না। কিন্তু নিঃশ্বাস ফেলার 
সময় নাই ।” 

এইভাবে দেশের সরকারী কাজ চলিতেছে । চালের দর বাঁড়িতেছে, কাপড় 
পাওয়া যায় না, চোরাকারবারীরা যাবতীয় সুবিধা ভোগ করিতেছে। মান্ষের 
প্রাণ হাঁপাইয়। উঠিতেছে। আরামবাগ মহকুমায় এক চাঁধী সেদিন বিরক্ত হইয়া 
বলিল, “গরু ইংরেজের আমলে অন্তত কিছু দুধ দিত, এখন যে তাও দেয় না।” 
নিষ্ঠাবান কংগ্রেসের এক কর্মী তাহাকে বলিলেন, “ভাই, আজ জগৎস্থদ্ধ গরুরই 
ওই অবস্থা; কোন গরুই ছুধ দেয় ন।” চাষী বলিল “আচ্ছা, এবার রাখাল 
পালটে দেখি, কিছু ছুধ বাড়ে কি না!” 

কিন্ত আমাদের কথা হইল, রাখাল পালটাইলেই যে অপর রাখাল গরুর 
ভাল খোরাকের ব্যবস্থা করিতে পারিবে ও ভাল ছুধ পাওয়া যাইবে তাহারই বা 
দিশ্চয়ত। কোথায়? তাই বর্তমান অবস্থাকে মানিয়! লইয়া, কি ভাবে সমাজের 
গ্ীবনকে আবার সুটুভাবে চালু করা যায় তাহারই একবার চেষ্টা করা যাক। 

এবং কংগ্রেস-কর্মীগণকেই বা কি ভাবে আদর্শে পুনরায় গ্রতিষিত কর যায়, 
তাহার কৌশল সম্বন্ধে চিস্তা করা যাক। 

বৈশাখ মাসে দাজিলিঙও গিয়াছিলায়। সেখানে গোর্থা-লীগের সম্পাদক 
জনৈক নেপালী ভদ্রলোকের সঙ্গে আলাপ হইল। তিনি দুঃখ করিয়া বলিলেন, 
যদিও তাঁহারা পূর্বে বাঙ্গালীবিঘেষ প্রচার করিয়] ভুল করিয়াছিলেন, তবু এখন 
মনে করেন যে, গাঙ্ধীজীর প্রদরিত গণতস্ত্রের আদর্শই আমাদের একমাত্র লক্ষ্য 
হওয়া উচিত। কিন্ত কংগ্রেস-কর্মীগণ অলস, এবং অপরেও ষে কংগ্রেসে 
প্রবেশ করিয়া সেই আদর্শ প্রতিষ্ঠা করিতে পারিবে, তাহারও সম্ভাবনা নাই। 
তাহার কথা শুনিয়া আমার কিন্ত দৃষ্টি খুলিয়া গেল। মনে হইল, এই তো পথ 
রহিয়াছে । গান্ধীজীর আদর্শ যদি কোন প্রতিষ্ঠান না মানে, অথচ গান্ধীজীর 
নাম লয়, তবে তাহাকে সেই আদর্শে প্রতিষ্ঠিত কবিতেই হইবে। 

মানভূমে সত্যাগ্রহ আরম্ত হইয়াছে। ভারতরর্ষ স্বাধীন হওয়ার পর এই 
প্রথম সত্যাগ্রহ। এ সত্যাগ্রহেব উদ্দেশ্য ইহা নহে, মানভূমকে বিহার হইতে 
বিচ্ছিন্ন করিয়া! বাঙ্গলার সহিত যুক্ত কর1। সে বিষয়ে নিষ্পত্তির ভার ভধ্বতন 
কর্তৃপক্ষের উপরে ন্যস্ত আছে। কিন্ত মানভূমের লৌকসেবক-সংঘ দাবি 
করিতেছেন ভারতের যে-কোন প্রদেশে, যদি কোন বিশেষ অঞ্চলে সংখ্যালঘু 
ভিন্নভাষাভাষী অনেক ব্যক্তি থাকে, তবে সেখানকার বিদ্যালয়ে প্রাথমিক 
শিক্ষা মাতৃভাষায় দেওয়া উচিত-_-গর্নমে্টকে এ বিষয়ে যথাসাধ্য বা যথোঁচিত 
ব্যবস্থা করিতে হইবে। জননাঁধারণের জীবনকে নিয়ন্ত্রিত করিবার জন্য অশেষ 
পরিশ্রম সহকারে লোকসেবক-সংঘের কর্মীগণ যে পর্চায়েত গঠন করিয়াছিলেন, 
যাহার মারফৎ এতদিন রেশন এবং কণ্ট্শোলেব মাল সরবরাহ হইতেছিল, সেই 
পর্চায়েতকে বে-আইনি করিবার চেষ্টা গভর্নমেন্টের পক্ষে অন্যায় । সেটিকে 
পুনঃপ্রতিষ্ঠিত করিতে হইবে। 

এইবপ গণতান্ত্রিক এবং নিতান্ত স্তায়নঙ্গত কয়েকটি দাবি বিহারের কংগ্রেমী 
গভরন্নমেন্টের দ্বারা স্বীকার করাইবেন বলিয়! মানভূমের সত্যাগ্রহীগণ কৃতসংকল্প 
হুইয়াছেন। এবং এই চেষ্টায় অপবের উপর আঘাত ন! করিয়া তাহারা 
নিজেদের উপরেই আঘাত আহ্বান করিতেছেন। তাহারা গণতান্ত্রিক দায়িত্ব 
বিষয়ে গ্রচার করিতেছেন, জনমত ্ষ্টি করিতেছেন। এবং এখন প্রচারের 
স্বাধীনতা সঙ্কুচিত করিবার জন্ত যে বিশেষ আইন প্রবত্তিত হইক্াছে, শুধু সেই 
অন্তায় আইনটিকে তক্গ করিতেছেন। যদি প্রচারের স্বাধীনতা স্বীকৃত হয়, 

কিন্ত যদি গণতান্ত্রিক দাবিগুলি কার্ধতঃ ( অর্থাৎ শুধু মুখের কথায় নয়) 
স্বীকৃত ন1 হয়, তবে তীহাদ্িগকে প্রচারের সঙ্গে সঙ্গে অপর আইন ভঙ্গ করার 
বিষয়েও চিন্ত]! করিতে হুইবে। 

গোর্খা-লীগ এবং মানভূম সত্যাগ্রহের সম্বন্ধে আলোচনা করিয়া বার বার 
আমাব মনে হইতেছে, পথ তো আছে। 

নর সা বং 

সমাজে মানুষের প্রাত্যহিক জীবন আজ বাষ্ট বা শাসনযন্ত্র এবং ডিছ্লিকট 
বোর্ড, মিউনিসিপ্যালিটি প্রভৃতি নানা প্রতিষ্ঠানের দ্বার! চালিত হয়। ইহা 
ছাঁড়া বে-সরকারী কোম্পানি বা ব্যক্তিগত ব্যবসাদার, স্কুলমাষ্টঠর ইত্যাদির 
চেষ্টাও আছে। বর্তমান প্রবন্ধে সরকারী এবং আধা-সরকারী প্রতিষ্ঠানস্তলি 
সংশৌধনের কৌশলের বিষয়ে আলোচনা করিয়া ভবিষ্ততে বে-সরকারী 
প্রতিষ্ঠানের সংশোধনের বিষয়ে আলোচন] করা যাইবে। 

ধরুন, বেলগাঁড়িতে যাত্রা করিব। স্টেশনে গেলাম । সময়মত গিয়াও 
দেখি, বুকিং ক্লার্ক আছেন বটে, কিন্তু তিনি টিকিট দিতে দেরি করিতেছেন। 
জানালায় অনেক লোকের ভিড়, অথচ তিনি ট্রেন আঁসিবার আধ ঘণ্টার আগে 
জানালা খুলিবেন নাঁ। জিজ্ঞাসা করিলে বলেন, “আমি খাতীয় হিসাব লিখছি 
দেখতে পাচ্ছেন নী?” অথচ দেখিতেছি, তিনি অতি ধীর মন্থর গতিতে খাতা 
লিখিতেছেন। মাঝে মাঝে গত রাতে দৃষ্ট সিনেমার বিষয়ে অপরের সহিত গল্পও 
করিতেছেন। আমার পরিচিত কেহ, জানাল! দিয়া নয়, দরজা দিয়া ঘরে 
ঢুকিলে, তাহাকে আগাম টিকিটও কাটিয়া দ্রিতেছেন। দরজার উপরে কিন্তু 
লেখা আছে “প্রবেশ নিষেধ” । অর্থাৎ নন্তবিহারীর চাপে পড়িয়া মন্ত্রীদাদা 
যেমনভাবে কাঁজ করিতে বাধ্য হইয়াছিলেন, বুকিং ক্লার্কও তেমনই সদয় হইলে 
যাত্রীর টিকিট পূর্বাহ্নে দিয়া থাঁকেন। সকলেই নিজের এলাকায় আজ ক্ষুদে 
মন্ত্রী বা লাট সাহেব হইয়া বসিয়৷ আছেন। 

প্রতিকার কি? প্রতিকারের উপায় শুধু বুকিং ক্লার্কের হাতে তো নাই। 
যাহার! টিকিট কেনে, তাহাদের হাতেও আছে । টিকিট খবিদের জন্য যাত্রীগণ 
কেহ নিজের ব্যক্তিগত তাঁড়াতাড়ির কথা ছাড়া আর কিছু ভাবে না। তাহার 
উপরে ঠিকমত টিকিট কিনিতে হইলে যে-জানালায় যাওয়া উচিত হয়তো অনেক 
সময়ে সেখানেও ঠিকমত যায় না। ফলে বুকিং ক্লার্কের মেজাজ আরও বিগড়াইয়া 
যায়। এ ক্ষেত্রে প্রতিকা রপ্রগ্নামী কর্মীর কর্তব্য হইল, তিনি জনসাধারণকে 

স্ুনিয়ন্ত্িত, স্থশিক্ষিত করিয়া বুকিং ক্লার্কের বাজে কাঁজ অনেকখানি কমাইয়া 
দিবেন। ঘদি দরকার হয়, টিকিটের জানালার পাঁশে না হয় একটা বক্তৃতাই 
দিয়! বসিবেন, এবং সকলকে বলিবেন, “ভাইগণ, আপনারা সকলে লাইন ধরিয়া 
পর পর টিকিট কিন্ুন।” পয়সা-কড়ি ঠিকমত দেখিয়া তাহার পর টিকিট 
চাহিলে বুকিং ক্লার্কের স্থবিধা হইবে, যাত্রীদেরও স্থবিধা হইবে ।” ইহাতে যে 
ফল হয়, তাহা যে-কেহ পরীক্ষা করিয়া দেখিতে পারেন । 

অর্থাৎ যে-কে|ন কাঙ্গকে সহজ কৰিতে হইলে তাহাদের মধ্যে দুইটি পক্ষ 
আছে। কর্মচারীদের পক্ষ এবং জনসাধারণের পক্ষ । টিকিট কেনার ব্যাপারে 
যেমন জনস।ধারণকে নিয়ন্ত্রিত করিতে হইবে, তেমনই আমাদের আরও একটি 
গুরুতর কর্তব্য বহিয়াছে। যাহাবা সদর দরজ। দিয়! “প্রবেশ নিষেধ” লেখা 
সত্বেও টিকিট কিনিতেছে, তৎক্ষণাৎ সেরূপ অভ্যাসের বিরুদ্ধে জনমত স্্ি 
করিতে হইবে। যে-ব্যক্তি এরূপ চেষ্টা করিতেছে তাহাকে বুঝাইতে হইবে যে, 
নিজের আশু স্থবিধার জন্য সে অপর যাত্রীর অন্ুবিধা ঘটাইতেছে। সকলের 
টিকিট কিনিবার সমান অধিকার থাক1 উচিত। যে আগে আসিবে সে আগে 
কিনিবে, যে পরে আসিবে সে পরে কিনিবে । এ ছাড়! কোনও তারতম্য করা 
সঙ্গত নয়। যদি নে ব্যক্তি না শোনে, তবে বিলাতী-কাপড়-খবিদকারীর 
বিরুদ্ধে যেমন এক সময়ে পিকেটিং করা হইত, অথবা আফিও-খোবের বিকুদ্ধে 
যেমন ব্যবস্থা ছিল, সেইরূপ পিকেটিং করিতে হইবে। 

কংগ্রেস-কর্মীগণ নস্তর মত জেলে আত্মীয়তার সুযোগ লইয়! যদি 
নিংন্বার্থভাবেও কাহারও সহায়তা করিবার চেষ্টা করে, তবে তাহার বিরুদ্ধেও 
জনমত সৃষ্টি করিতে হইবে। তাহাকে জনসাধারণের নিকট নিষিদ্ধ দরজার 
ভিতর দিয়] প্রবেশের চেষ্টা হইতে নিবৃত্ত করিতে হইবে। 

ইহার জন্য প্রথম প্রয়োজন হইল-_প্রচাবের। প্রতি গভর্নমেন্ট আপিসে 
আমরা শৃঙ্খলাবদ্ধভাবে কাঁজ চাহিব। তাহার জন্য আমরা লাইন দিয়া দীড়াইব, 
বাজে কাজে সময় নষ্ট করিব না। আপিসের মধ্যে বড়, মেজ অথবা! সেজবাবু 
কে কাহার ভাগ্নে, ভাইপো বা মাম! তাহ! সন্ধানের পর সহজে কাজ বাগাইবার 
চেষ্টা না করিয়া, ঠিক সাধারণ প্রজা যেভাবে চলে সেই ভাবে লাইন দিয়া 
ঈাড়াইব। এবং যখনই কেহ এই নিয়মের ব্যতিক্রম ঘটাইবে, ধৈর্য না হারাইয়া 
সেরূপ অভ্যাসের বিরুদ্ধে জনমত স্য্টি করিব এবং শান্ত প্রতিরোধও করিব। 

তাহা হইলে গভর্নমেপ্ট আপিসে আজ আনাড়ী অথবা ক্রত স্তায়বিচাঁরে 

উৎসাহী কংগ্রেস-কর্মীদের দ্বারা! যেমনভাবে প্রায় অচল অবস্থার সৃষ্টি হইয়াছে, 
তাহার প্রতিকার হইবে । সহজ-জীবনের গতি আর একটু সহজ, হয়তো বা 
আরও একটু দ্রুত হইবে. 

ইহাই সত্যাগ্রহের প্রথম কৌশল; সরকারী আপিসগুলিকে ঠিকমত 
চালাইবার জন্য শৃঙ্খলাবদ্ধ হুইয়া সহযোগিতার শিক্ষালাভ করা এবং অভ্যাস 
কর1। দ্বিতীয়তঃ, ইহাঁর ব্যতিক্রম ঘটিলে জনমত স্য্টি কর! ও শীস্ত প্রতিরোধ 
করা। 

কিন্তু ইহা হয়তো! পর্যাঞ্ধ নহে। রোগের মূল যেখানে, সেখানেও দৃষ্টি 
নিক্ষেপ করা প্রয়োজন। কংগ্রেসের প্রতিষ্ঠানের মধ্যেই নানাবিধ দোঁষ 
ঢুকিয়াছে। যদি মূল রোগের উত্স পূর্বের মত থাকিয়া যায়, তবে বাহিরের 
জীবনে আমরা সংশোধনের চেষ্টা করিলেও ফল স্থায়ী হইবে না বলিয়। 
আমাদের বিশ্বাস। নৃতন নৃতন বিষ অনবরত সমাঁজদেহে সঞ্চারিত হইয়া 
সাধারণ মান্থষের জীবনকে এবং সমাজের বিভিন্ন প্রতিষ্ঠানের চাকাকে আবার 
অচল করিয়! দিবে। 

মূল রোগই বা কি? তাহার প্রতিকাঁরই বা কি? 

ক্ষতের চিকিৎসার চেষ্টা করিলে পুঁয খাঁটিতে হয়। কিন্তু পৃ'য খাঁটায় 
আনন্দ নাই ; রোগীর স্থাস্থা সম্পাদনের জন্য বাধ্য হইয়! চিকিৎসককে নোঙর! 
কাজও করিতে হয়। 

বাঙ্গলা দেশ হইতে একটু দূরেই যাঁওয়া যাউক। উদাহরণের আঘাতে 
যেন কাহারও মন তিক্ত না হয়, সেই জন্য ঘরের রোগীর কথ না বলিয়া পরের 
ঘরের কথা বলিতেছি। 

গান্ধীজীর চরুকার আন্দোলনে অনেকে সাড়া দ্িয়াছিলেন। তিনি জীবনের 
শেষের দিকে বুনিয়াদী শিক্ষ। প্রচলনের চেষ্টা করিয়াছিলেন । অনেক জায়গাক় 
তাহা গড়িয়াও উঠিয়াছিল। তাঁহার কল্পন! ছিল, দেশে পঞ্চায়েতরাঁজ স্থাপন 
করিবেন। সে পঞ্চায়েতরাজ আইনের ছারা তাহার জীবিতকালে এবং মৃত্যুর 
পরেও কয়েকটি প্রদেশে গড়িবার চেষ্টা হইয়াছে । 

কিন্ত গড়িয়াছে কি? গান্ধীজীর প্রবন্তিত অর্থনীতির যুল ছিল বিকেন্ত্রী- 
করণে। তিনি শুধু উৎপাদনযন্ত্রের বিকেন্দ্রীকরণ চাঁছিতেন না, উৎপাদদন- 
নিয়ন্ত্রণের ক্ষমতারও বিকেন্দ্রীকরণ চাছিতেম। কিন্তু ইহার অর্থ আমরা 
ভাবিয়াও দেখি নাই, কার্ধতঃ যাহা গড়িয়াছি তাহ! কেন্দ্রের দ্বারা শাদিত 

বিকেন্ত্রীকরণ। জমিদারবাড়ীতে সন্তান জন্গিয়াছে। হিন্দুস্থানী দরোয়ান ও 
তাহার স্ত্রীর মধ্যে ঝগড়া বাধিয়াছে ; স্ত্রী বলিতেছে, “লড়কী ডৈল”। দরোয়ান 
বলিতেছে, “নহি, লড়কা ভৈল”। কিন্তু স্ত্রী হার মাঁনিতে নারাজ । অবশেষে 
দরোয়ান বাধ্য হইয়া! ঝলিল, আচ্ছা আচ্ছা! তুহারি বাঁত। লড়কীকে মাফিক 
লড়কা তৈল।” আমাদেব বিকেন্দ্রীকরণের চেষ্টাও তেমনই হইয়াছে । এবং 
ইহার ফল কি দীড়ায়, তাহাব একটি উদ্দাহরণ দিতেছি । 

এক প্রর্দেশে চরকার কাঁজে উৎমাহী কয়েকজন কমী এক জায়গায় 
বিকেন্দ্রীকুত উতৎ্পাদন-ব্যবস্থার পরীক্ষায় নিয়োজিত আছেন। জনসাধারণের 
নানা দুঃখ, তাহার মধ্যে কেরোসিনের অভাব একটি । চবকার কর্মীর্দের কাছে 
লোৌকে আসে । দুঃখের কথা বলে। ইতিমধ্যে নস্তবিহারীর মত এক ব্যক্তি 
সদরে গিয়া সরবরাহ মন্্রীদাদাীকে ধরিয়া পার্শবর্তী গ্রামের এক চতুর 
ব্যবসাদারকে কেবোসিনের লাইসেন্স সংগ্রহ করিয়া দিয়াছে। সে ব্যক্তি 
কালোবাজারে তেল বিক্রয় করে, গ্রামের সাধারণ লোক তেল পায় না। 
প্রতিকারের চেষ্টা ছুই-একবাঁর চরকার কর্মীগণ করিয়াছেন । কিন্ত কেরোসিন- 
ওয়ালার খু'টির জোর আছে বলিয়া কোন ফল হয় নাই। 

ফল একেবারে হয় নাই বলিলে ভুল হয়। মন্ত্রীদের মধ্যে একজন নিখিল- 
তাঁরত-চরকা-কেন্দ্রের সহিত নিবিড়ভাবে সংযুক্ত । কিছুদিন পরে দেখা গেল, 
চরকার কর্মীগণ কেন্ত্রস্থ পরিচালকমগ্ডলীব নিকটে খামকা তিরস্কাব লাভ 
কবিতেছেন। তাহার! স্বীয় কর্ম ঠিকমত করিতেছেন না, এরূপ অভিযোগের 
উত্তর তীহাদের নিকট তলব করা হইল। ইতিমধ্যে মন্ত্রীমহাশয় একদিন 
পার্খবর্তা গ্রামে এক বিরাট সভা করিয়া গেলেন। গভর্মেণ্টের খরচে মাইক 
বসিল, রামধুন গান হইল, “ঈশ্বর আল্লা তেরে নাম সবকো সম্মতি দে ভগবান” 
গান গাওয়া হইল, তুমুল উৎসাহের মধ্যে গান্ধী-ফণ্ডে চাদার জন্য বন্তৃতা হইল। 
কেরোসিনের তেলওয়ালা-_-যাহার মোটবে মন্ত্রীমহোদয় আসিয়াছিলেন এবং 
যাহার বাড়ীতে তিনি আতিথ্য গ্রহণ করিয়া! বিশেষভাবে গৃহস্বামীকে আপ্যায়িত 
করিয়াছিলেন- _সে ব্যক্তি ফণ্ডে নিকেলের নগদ এক হাজার এক টাকা খদ্দরের 
থলিতে সভার মাঝখানে দিয়া বদিল। কংগ্রেসের জয়জয়কারে দিক বিদিক 
ভরিয়া গেল। সেই দিনই সন্ধ্যায় মন্ত্রীমহোদয় গান্ধীজীর আদর্শপ্রণোদিত 
হইয়া! বহুমুখী সমবায় সমিতির ভিত্তি স্থাপন করিলেন, কেরোসিনওয়ালা তাহার 
সত্য হুইল, দলীয় জনৈক শহরবাসী কংগ্রেসকর্মী তাহার লম্পাদক নির্বাচিত 


৩৩ গণতন্ত্রের সন্কট 


হইলেন। চরকা-আশ্রমের কর্মীগণ নীরবে বঙ্গিয়া সবই দেখিলেন। দলগত 
্বা্থপুষ্টিব জন্য মন্ত্রীদের গুচেষ্টাকে দুর হইতে দেখিয়া! ভগ্রহৃদয়ে ফিরিয়া গেলেন। 

শুধু এক প্রদেশে নয়, প্রদেশের পর প্রদেশে দেখিয়াছি, গাদ্ীজীর 
বিকেন্দ্রীকরণের আদর্শের বারা অনুপ্রাণিত হইয়া নয়, নিজেদের শক্তিবুদ্ধির 
জন্য রাজনৈতিক বিভিন্ন পার্টি কখনও গার্ধীজীর আদর্শের নামে বুনিয়াদী 
শিক্ষার কেন্দ্র খুলিতেছে, কখনও কর্মীদের ছার কেন্দ্র স্থাপন করাইয়া শুধু 
একখানি সাইন-বোর্ড ও একজনের মানোহারাঁর ব্যবস্থা করিয়া দিতেছে । 
এবং বুনিয়াদী শিক্ষাও অগ্রসর হইতেছে না, দেশ হইতে অস্পৃশ্ঠতাও দূর 
হইতেছে না, চরকাঁও চলিতেছে না; এই সকল কাজের নাম করিয়া কিছু 
কর্মীর আবিক আমদানি এবং ক্ষেত্রবিশেষে তাহাদের পোষণকারী রাজনৈতিক 
উপগোষ্ঠির প্রভাব-প্রতিপত্তি বিস্তার ও ভবিষ্যতে ভোট-সংগ্রহের আয়োজন 
চলিতেছে। 

এইরূপ ক্ষমতালিগ্ম! এবং গান্ধীজীর নাঁমে নানা প্রতিষ্ঠানের এবং জগতের 
সবোত্তম আদর্শের ব্যভিচারের প্রতিকার কি? যদি ইহার প্রতিকার কর] ন1 
যায়, তবে যতদিন সমাজের সরকারী ও বেসরকারী নিয়ন্ত্রণ ও পরিচালনাভাঁর 
এইবূপ কংগ্রেস-কম্মীদের হাতে থাকিবে ততদিন দুঃখের অস্ত নাই। কংগ্রেসকে 
শাসনভার হইতে সরাইয়া, অথবা কংগ্রেস প্রতিষ্ঠীনের সহিত শাসনের কোন 
সম্পর্ক না রাখিতে পারিলে হয়তে। প্রতিকার হয়। কিন্তু তদপেক্ষা ভাল হয় 
যাহার! মুখে গান্বীজীর আদর্শ ত্বীকাঁর করে, কিন্ক মনের অলসতাঁবশতঃ 
অন্ধভাঁবে গান্বীজীর পথ অনুসরণ করে, যদি জনসাধারণ অন্ততঃ তাহাদের 
সংস্কারের যখেচিত ব্যবস্থা করে, তাহ হইলে কিছু সুফল ফলিতে পাঁরে। 
জনসাধারণকেও গান্ধীজীর মত জীবন্ত, সর্বদা! অগ্রগামী হইতে হইবে। 

গান্ধীজী নিখিল-ভারত-চরকা-সংঘ, কন্তরবা-স্থৃতিভাগ্ীর প্রভৃতির ভিতর 
দিয়! যে বিকেন্দ্রীকরণের প্রয়াঁ করিয়াছিলেন, সেই বিকেন্দ্রীকৃত সমাজের কী 
রূপ হইবে সে সম্বন্ধে প্রথমে প্রচারের প্রয়োজন । এবং প্রচারের সঙ্গে সঙ্গে 
যেখানেই সেই আদর্শে বিশ্বাসী, পরিশ্রমপরাজুখ নয় এমন কর্মী পাওয়া যাইবে, 
সেখানে বুদ্ধিযুক্ত স্থানীয় চেষ্টার দ্বারা কাজের পত্বন করিতে হইবে। সঙ্গে 
সঙ্গে, গভনমেন্ট আপিসে, রেলে, শ্রীমারে, শিক্ষালয়ে যেখানে গণতন্ত্রবিরোধী 
কোনও লক্ষণ প্রকাশ পাইবে, সেখানেই তাহা সংশোধন করিতে হইবে । 
এবং এইরূপ সক্রিয় চেষ্টার দ্বারা যে শক্তি জন্মিবে নৃতন কর্মীগণ সেই শক্তিকে 


কংগ্রেষ এবং গাঙ্ধীবাদ ৩১ 


সংহত করিয়া জনসাধারণের পক্ষ হইতে বিভিন্ন লৌকসেবামূলক প্রতিষ্ঠান- 
গুলিকেও সংশোধিত করিবার দাবি করিবেন। উপর হইতে স্থানীয় গঠনকর্মীর 
সাহায্য যদি ইহার ফলে বন্ধ হইয়া যায়, তবে মুগ্টিতিক্ষার ছারাও স্থানীয় 
অর্থভাগীর গড়িয়া সেই প্রতিষ্ঠানকে চালাইতে হইবে। প্রতিষ্ঠান যাহাতে 
স্বীয় সেবার উদ্দেশ্ঠ, গা্ধীজীর আদর্শ অনুযায়ী পরিপাঁলন করিতে পারে 
তাহার জন্ত যথোচিত ব্যবস্থা করিতে হইবে। আর যদি মনে হয়, সেগুপি 
রাজনৈতিক উপদল-বিশেষের ্বার্থরক্ষার জন্যই ব্যবহৃত হইতেছে, তবে সে 
উন্দেশ্ঠ যাহাতে সফল না হয়, ইহার জন্য অসহযোগ এবং শাস্ত প্রতিরোধের 
ব্যবস্থা অবলম্বন করিতে হুইবে। কোন উপায়ের দ্বারা জনসাধারণ তাহা 
করিতে পারে, সে বিষয়ে আমাদের সকলকে চিন্তা করিতে হইবে। 

মানভূমে সত গ্রহীগণ যেমন কংগ্রেসী গভর্নমেন্টকে গণতন্ত্রের নীতি স্বীকার 
করাইবার জন্য দুঢমংকল্প হইয়াছেন, তেমনই আমাদিগকেও ঘাঁবতীয় কংগ্রেসী 
প্রতিষ্ঠান যাহাতে গাম্ধীর আদর্শ ঠিকমত মানিয়! চলে, ইহার জন্ত যথোপযুক্ত 
প্রচার এবং নৃতন প্রচেষ্টা, এমন কি প্রয়োজন হইলে সত্যাগ্রহ পর্ন্ত অগ্রসর 
হইবাঁর দীয়িত্ব স্বীকার করিতে হইবে। 

সত্যাগ্রহের দ্বারাই বিভ্রান্ত “সত্যাগ্রহীদিগকে” স্থপথে আনয়ন করিবার 
জন্য দেশ-কাল-পান্র অঙ্নুপারে প্রচার এবং অত্যাগ্রহের নৃতণ নৃতন পথ খুজিতে 
হইবে। ধাহার! অহিংস উপায়ে গণতন্ত্র গ্রতিঠিত করিতে চাঁন, তাহারা আজ 
এমনই একটি অবস্থা এবং দায়িত্বের সম্মুখীন হইয়।ছেন, ইহা অস্বীকার করা 
চলে না। সে দায়িত্ব গ্রহণ না করিলে হিংস্র ভাঙ্গী-চৌরার তিতর দিয়া শেষে 
কোন্‌ আঘাটায় যে আমাদের তরণী গিয়া ভিড়িবে, তাহার কোনও স্থির্নতা 
নাই। 


জনমাঁধারণ এবং গান্ধীবাদঞ্চ 
সার! মানবচরিত্র ও কমিউনিজমের বি্াবপন্থা 


€ মী আন! লৌক একটু স্থথে স্বচ্ছন্দ বাস করিতে ঢাঁয়। ১৯৪৭ 
সালের পনেরোই অগস্টের পর তাহারা আশা করিয়াছিল, দেশের শাসন- 
ব্যাপারে এবং প্রতিদিনের জীবনে একটা বড় রকমের পরিবর্তন দেখা! দিবে। 
কিন্ত আজ ১৯৪৯ সালের মাঝামাঝি, অর্থাৎ ইংরেজের শৃঙ্খলপাশ মোচনের 
পর ছুই বৎমর অতিক্রান্ত হইতে চলিল, এখন পর্যস্ত সাধারণ মানুষ বড় রকম 
কোনও পরিবর্তনের প্রমাণ পায় নাই । চাল পূর্বের মতই ছুত্রাপ্য ও কন্করময়, 
শালগ্রামের শোওয়া-বসার মত হয়তো অতি সামান্য কিছু পরিবর্তন ঘটিয়। 
থাকিবে । কিন্তু সহজে চোঁখে তাহা পড়ে না! তাহার উপরে টাকার দর 
যেভাবে পড়িয়া গিয়াছিল, তাহার খুব বেশি ইতরবিশেষ হয় নাই। উপরস্ত 
লোকে মনে করে, যাহারা গভর্মেণ্টের বিরুদ্ধে অসন্তোষ প্রকাশ করে বা 
ধর্মঘট করে, তাহাদের প্রতি গভর্নমেন্টের ব্যবহারে ব্রিটিশ আমল হইতে 
বিশেষ কোন পরিবর্তন ঘটে নাই! এক বিষয়ে কিস্তু তফাত জনসাধারণ 
স্পষ্টভাবে বুঝিতে পারে। ব্রিটিশ কর্তারা চুরিই করুক, চামারিই করুক, 
তাহারা যতই শোষণ করুক না কেন, তাহাদের অন্ততঃ শাসন করিবার 
দক্ষতা ছিল। বর্তমান শাসকদের শাসনেরও ক্ষমতা নাই, শোষণের 
পরিবর্তে প্রজাকে পোৌঁষণ করিবার ক্ষমতাও নাই। এ ক্ষেত্রেকিযে করা 
যায়, সাধারণ মানুষ সহজে পথ খুঁজিয়া পাঁইতেছে না। অথচ তাহার ষে 
সঙ্গে সঙ্গে কংগ্রেসের শক্তিকেও ভাঙ্গিয়া দিতে চায় এবং সেই জায়গায় অপর 
কাহাকেও বসাইতে চায়, তাহাঁও নয়। পুরানো কংগ্রেস-কর্মীদের প্রতি 
তাহাদের ভালবাসা! যে শূন্য হইয়। গিয়াছে তাহা নহে; কিন্তু প্রাচীন কংগ্রেস- 
কর্মীরা পরস্পরের মধ্যে যেভাবে ক্ষমতার জন্য খেয়োখেয়ি করিতেছেন, ইহ 
দেখিলে তাহাদের ভাল লাগে না। যাহাকেই গদিতে বসান যায়, তিনি 
দেখিতে দেখিতে তপস্বী সাধু হইতে মোহাস্তে পরিণত হন। উপরন্ত নেতাদের 


* শনিবারের চিি, আষাঢ় ১৩৫৬ | জুন ১৯৯ হইতে পুনর্মুজিত। 





জনসাধারণ ও গাঙ্গীবাদ ৩৩. 


বাদ দিয়া জনসাধারণ নিজে অগ্রসর হইয়া কিছু করিয়া বসিবে, ইহার মত 
উৎ্সাহও তাহাদের নাই, পথও কিছু জানা নাই। 

স্তধু আমাদের দেশের জনসাধারণের নয়, বিশ্বসংসারের সকল দেশেই 
সাধারণ মান্নষের ইহাই হইল সাধারণ অবস্থা । তাহার সর্বত্র শাস্তিতে খাইয়া 
পরিয়া দিন কাটাইতে চায়; নিজের স্ত্রী-পুত্র পরিবার বা পাঁড়াপড়শী, বন্ধু- 
বান্ধবদের লইয়! স্থখে দুঃখে একটু স্বস্তিতে বীচিয়া থাকিতে চায়। ব্রার বা 
সমাজকে দমকা বদলানোর গুরু দায়িত্ব এড়াইয়া চলিতে চায়। অথচ যদ্দি 
রাষ্ট্রযন্ের ব। সমাজব্যবস্থার মধ্যে কোথাও গুরুতর বিষ জমিয়া উঠে, সেই 
বিষ সারা দেহে সঞ্চারিত হইয়। তাহাদের স্বস্তির আশাকে আকাশ-কুন্থমে 
পরিণত করে । 

ইতিমধ্যে সমাজের এক দল চিন্তাশীল ব্যক্তি এই স্তিমিত অসন্তোষকে 
বঝিম্াইয়া পড়িতে দেন না। তাহার! ফোঁড়ার উপরে গরম সেক দিয়া তাহাকে 
তাড়াতাড়ি ফাটাইবার ব্যবস্থা করেন। অর্থাৎ যে অসন্তোষ জড়তার চাপে 
ফাঁটিবার মত অবস্থায় পৌছিতেছে না, তাহারা তাঁতাইয়া তাতাইয়া সেই 
অসম্ভতোষকে ফাটাইবার জন্য প্রস্তুত করেন। যে তামনিকতা বা জড়ধর্ষের বশে 
মানুষ ঝিমাইয়া পডে, অনেক ছুংখ এবং শোষণকে বরদীষ্ত করে, তাহার! 
কড়া পুলটিস দিয়া সেই মানুষকে জাগাইয়া সমাজের ফোড়া ফাটাইবার চেষ্টা 
করেন। সেই সন্ধিক্ষণে সমাজ-পরিচালনার হাঁল তাহারা নিজেদের হাতে 
ধরেন, জনসাধারণের কল্যাণের উদ্দেশ্তে বাষ্রকে পরিচালিত করেন। এই 
নৃতন মাঝিব হাতে দেশের হাল ছাড়িয়া! দিয়া জননাধারণ আবার নৃতন বিশ্বাসে 
এক দান ঝিমাইয়া লয়। 


ইতিমধ্যে নূতন শাসকের দল সামাজিক ও আর্ধিক মুক্তি প্রতিষ্ঠা করিবার 
নানাবিধ নৃতন ব্যবস্থার প্রবর্তন করেন। তাহার ব্যক্তি-হিসাবে কাজ না 
করিয়া দুঢ় নিয়মে আবদ্ধ একটি রাঁজনৈতিক দল বা! পার্টি হিসাবে কাজ করিতে 
থাকেন। স্বীয় পার্টির মধ্যে কোন সভ্য যদি জনসাধারণের সর্ববিধ মুক্তির 
পরিপন্থী কিছু করিতেছেন বলিয়া মনে হয়, তখনই তাহাকে নির্মম হস্তে 
অপসারিত করা হয়। পরিচাঁলকমণ্ডলীর মধ্যে যাহাতে কোনও আদশচ্যুতি 
না ঘটে, সে বিষয়ে তাহারা সতর্ক দৃষ্টি রাখেন ; এবং জনসাধারণের সম্পর্কে 
অন্ততঃ এইটুকু লক্ষ্য রাখেন, যেন তাহারা স্বীয় জড়ত্বে পুনরায় মগ্ন হইয়া 
গেলেও পার্টির প্রতি বিশ্বা না হারায়। আর যাহাতে জড়ত্বে একেবারে 

ডূবিয়া না যায়, সে জন্য তাহার] যথাসাধ্য চেষ্টাও করিয়া থাকেন। অর্থাৎ 
রাষ্ট্রের জীবন বা অস্তিত্বকে বিপন্ন না করিয়া] উইদরিং আযাওয়ে অফ দ্দি স্টেট 
(তো16911108 ৪*ম৪5 0£ 629 86869) সম্পর্কে যথাসম্ভব আয়োজন করেন। 
জনসাধারণের সম্পর্কে তাহাদের ধারণ! বাস্তব অভিজ্ঞতা হইতে প্রন্থত। 
জনসাধারণ যে জগন্নাথের রথের মত গতিতে চলে, অর্থাৎ অনেকক্ষণ এক 
জায়গায় আটকাইয়া থাকিবার পর হেচকা টানে হঠাৎ একবার নড়িয়া ওঠে, 
দিকৃবিদিক্জ্ঞানশৃন্ত হইয়া ছুটিয়া চলে, হয়ত বা বক্রপথও লয়, তাহার পর 
আবার আচম্িতে থামিয়া যায়, এ কথা তাহারা ভাল ভাবেই জানেন। এবং 
জনসাধারণের চরিত্রকে বদলাইবার চেষ্টা না করিয়া, বর্তমান শ্বভাবের দায়িত্ব 
স্বীকার করিয়া লইয়া, তাহারা জগৎকে পরিবর্তন করিবার উপায় উদ্ভাবন 
করেন। তাহাদের বিশ্বাস, শোঁষণ-বিহীন সমাজ রচনা করার শক্তি আয়ত্ত 
হইলে তাহার] যে সকল নৃতন ব্যবস্থা প্রণয়ন করিবেন, সে নূতন সমাজগঠনের 
ছাঁয়ীতলে সাধারণ মান্থষের চরিত্রও পরিবন্তিত হইয়া আসিবে! বাস্তববাদী 
হিসাবে তাহার! মনে করেন, বস্ত আগে, মন পরে। আজ মানুষের চবিত্রে 
যে জড়তা স্পষ্ট দেখা যাইতেছে, যে জডতাকে ছুষ্ট ঘোড়ার মত বিপ্রবের রথে 
জুড়িয়া তাহারা আজ কার্যসিদ্ধি করিতে চান, তাহাও চিরস্থায়ী নয়। 
ভা 1025:018 ৪ ০৫ 019 38৪-এব কাঁজ সম্পূর্ণ হইলে এই মাহ্ষই 
জগন্নাথের রথের মত গতিতে নী চলিয়! চাকায় ধল-বেয়ারিংযুক্ত মোটর- 
কারের মত অতি সহজ সরল গতিতে চলিবে । কিন্তু মে অবস্থা আনিবার 
জন্য আজ মানুষের চরিত্রে যে-শক্তি যে-ছূর্বলতা আছে, তাহার সবটুকু স্বীকার 
করিয়া লইয়া উপায়ের চিন্তা করিতে হইবে। বাষ্্র খাবাঁপ, হিংস! খারাপ, 
তবু ভবিস্তৎকে গড়িবার জন্য এই হিংসাঁকে, এই বাষ্স্ত্রকে ব্যবহার করিতে 
হইবে । যাহারা সেকাজ না করিয়া মানুষের চরিত্র যেরূপ হওয়া উচিত, 
সেইরূপ কল্পিত চরিত্রের সম্ভাবনার উপরে নির্ভর করিয়া সমাজ-বিপ্লবের 
উপায় উদ্ভাবন করে, তাহারা আকাশ-কুস্থম রচনা! করিতেছে। তাহাদের 
উদ্দেশ্ঠ সাধু হইলেও কার্ধত তাহার! বর্তমান শোষণ-ব্যবস্থার আয়ু দীর্ঘ করিয়া 
দেয়, কেন না বিপ্লবকে পিছাইয়! দিবার জন্য তাহারাই বেশী দায়ী। 
কমিউনিস্টপার্টির সভ্যগণ মনে করেন, আজ ভারতবর্ষে গান্ধীবাদীগণ ইতিহাসের 
পটে সেই ভূমিকাতে অবতীর্ণ হইয়াছেন  কুশদেশে নারড, নিকের কার্যও 
তাহাই ছিল। বাঁকুনিন, ক্রোপট্‌কিন এ পথের পথিক ছিলেন; তীহারা 

মনে আকাশচারী ছিলেন, কার্ধতঃ প্রতিবিপ্রবী ছিলেন। অতএব তাহাদের 
নির্মম হস্তে সংসার কর] উচিত । 

এতক্ষণ ধরিয়া কমিউনিস্ট পক্ষের কথা বলিলাম। তাহারা কি দৃষ্টি লইয় 
জনসাধারণকে ব্যবহার করিয়া থাকেন, সে বিষয়ে প্রমাণস্বরূপ লেনিনের 
র্দি স্টেট আযাণ্ড রেভোলিউশন” নামক গ্রন্থ হইতে কিয়দংশ উদ্ধৃত করিতেছি । 

১ “হিংসাত্মক বিপ্লব ভিন্ন বাষুক্ষমতাকে ধনিকশ্রেণীর হাত হইতে ছিনাইয়। 
সর্বহারাদের অধিকারে আনা সম্ভব হয়। কিন্তু সর্বহারাদের রাষ্ট্রকে দূর 
করিতে হইলে, অর্থাৎ সমাজকে রাষ্ট্রের মারফত পরিচালিত করার পর্ব সম্পূর্ণ 
মুছিয়া ফেলিতে হইলে, (হিংসাত্মক বিপ্লবের পরিবর্তে ক্রমশ রাষ্ট্রে কাজ 
বে-সরকারী, লোঁকায়ত্ত বহু প্রতিষ্ঠানের হাতে দিয়া, অর্থাৎ শিক্ষা এবং 
সমাঁজপরিচাঁলনাঁর অভ্যাসের বিস্তারের দ্বারা_কার্ধতঃ অহিংস উপায়ে, ) 
উইদরিং আযাঁওয়ে অফ দি স্টেটের দ্বারাই তাহ] কেবল সম্ভব হয়। (১ম 
অধ্যায় )। 

২ “আমরা স্বপ্নবিলাণী নই; কি করিয়া এখনই সববিধ নিয়ন্ত্রণ মুছিয়। 
দেওয়৷ যায়, বাধ্যতামূলক ব্যবস্থার অবসান ঘটান যায়, আমরা তাহার “স্বপ্সে" 
বিভোর হইয়া থাকিতে চাই না। যাহারা নৈরাজাবাদী তাহার! এরপ স্বপ্ন 
দেখে, সর্বহারাদের পক্ষ হইতে যে ডিরেক্টরশিপ প্রতিষ্ঠিত হইলে (তবে 
বিপ্রব সম্ভব ) তাহার প্রককাতি সম্বন্ধে (স্বপ্রবিলাপীর] ) কিছু বোঝে না। এরূপ 
মত মার্সীয় মতবাদের মৃণমন্ত্রের বিরোধী; যাহারা মানুষের মন পরিবর্তিত 
হইলে তবে বিপ্লব হইবে মনে করে তাহারা কার্ধতঃ সমাজতন্ত্রসম্মত বিপ্লবের 
আবাহনে বিলম্ব ঘটায়। 

তাহার পরিবর্তে আমরা মানুষের মনের বর্তমান অবস্থ। বুঝিয়। তাহারই 
উপরে নির্ভর করিয়া সমাজতান্ত্রিক বিপ্লব ঘটাইতে চাই। মান্থষের ম্বভাবই 
এমন যে তাহা বাধ্যতা।, নিয়ন্ত্রণ এবং ছোট বড় পরিচালককে বাদ দিয়] চলিতে 
পারে না।” 

৩। “কিন্ত “কাবখানা+স্থলভ এই নিয়মান্থবতিতা কখনও আমাদের 
আদর্শ নয়, ইহা আমাদের শেষ লক্ষ্য হইতে বহু নিন্নে। ধনতম্ত্বের পরাজয়ের 
পর, শোষকশ্রেণীর পতনেব পর সর্যহারাদের উপবে এই (কঠোর) 
নিয়মান্গবৃতিতা কেবল (সাময়িকভাবে ) প্রবতিত হইবে। এই ধাপে পা 
রাখিয়া আমর! আরও অগ্রসর হইব, ধনতান্ত্রিকগণ যে বর্বরতা এবং ঘ্বণিত 
উপাঁয়ে শোধণ-প্রক্রিয়া চালাইতেছে তাহা নিশ্চিহ্ন কবিবায় জন্যই ইহা 
(সাময়িকভাবে ) প্রয়োজন । আমরা আরও অগ্রসর হইতে পারিলে ইহার 
প্রয়োজন৪ মিটিয়া যাইবে। যখন সকলে সমাজতন্ত্রের নীতি অনুসারে 
উৎপাদনে অভ্যস্ত হইয়া যাইবে, এবং কার্ধতঃ উহা৷ নিয়ন্ত্রণ করিতে পাঁরিবে-* 
যখন সমাজজীবনের নিয়মগ্ডলি শাসনের অধীন না থাকিয়৷ দণ্ডের ভয় বাদ 
দিয়া মানিয়। চলিবার অভ্যাঁদ সকলের মধ্যে দেখা দিবে, তখন সমাজতান্ত্রিক 
সমাজ গঠনের পথে প্রথম পৈঠা ছাড়িয়া আমর দ্বিতীয় পৈঠায় উঠিবার 
যোগাতা লাভ করিব তখন দণ্ডশক্তি সমাজদেহ হইতে মূছিয়৷ ফেপিবার উপযুক্ত 
সময় আসিবে। 

“অভ্যাসের মূল্য যে কত বেশি তাহা বুঝাইবার জন্য এক্ষেল্স বলিয়াছেন, 
নৃতন মাশ্রষ নৃতন এক মুক্ত সমাজব্যবস্থার মধ্যে গড়িয়া উঠিলে সমাজে 
দণ্ডশক্তির আর প্রয়োজন থাকিবে না। (যাহার পা খোঁড়া সে লাগি ধরিয়া 
চলে। কিন্তু খোড়া পা সারিয়া গেলে সে যেমন লাঠিখানা আস্তাকুড়ে ফেলিয়া 
দিতে পারে, মানুষও তখন দগুশক্তিকে অপ্রয়োজন বোধ করিয়া তাহা পিছনে 
ফেলিয়া আসিবে । )” 

7306 6019 68060] 01802011709) 10101) 606 00196871905 11] 

গান্ধীবাদ 


এই পথেই রুশদেশ চলিয়াছে, এবং ভারতবর্ষে কমিউনিস্ট পার্টিও এই পথেই 
চলিতেছেন। মাহ্ষের বতমান ম্বতাৰ যখন শাসন চায়, তখন তাহার সেই 
স্বভাঁবকে অবলম্বন করিয়া পরিবর্তনের উপায় নির্ধারণ কর] কমিউনিজীমের লক্ষ্য ৷ 
কিন্তু গান্ধীজীর এইখানেই ছিল আপত্তি । যদি মানুষের মধ্যে জড়ত্বের ভাব 
আজ বেশি থাকে, তাহা হইলে সেই জড়ত্বকে দূব করিবার চেষ্টা তো৷ এখন 
হইতেই কর! উচিত। কমিউনিস্টগণ বিশ্বাস করেন, ধনিকশ্রেণীর হাত হইতে 
ক্ষমতা! ছিনাইয়! লইয়া তাহাদের অবশিষ্ট বিরোধিতাটুকু সমূলে দূর করিবার 
জন্য রাষ্ট্রের সকল শক্তিকে প্রথমে একান্তভাবে কেন্দ্রীভূত করিতে হইবে; 
গান্ীজীর ঠিক এইখানেই আপত্তি ছিল। শাসনদণ্ড বা হিংসাত্মক উপায়ে যে 
ভাল কবর] যায় সে ভালর স্থায়িত্বে তিনি বিশ্বাম করিতেন না। কেন বিশ্বাস 
কবিতেন না তাহার কারণ আজ পৃথিবীর ইতিহাসের পটে লিখিত আছে। 
সে বিচার উপস্থিত নিশ্রয়োজন। কেবল এইটুকু বলিলেই বৌধ হয় যথেষ্ট 
হইবে যে রাষ্ট্রের অধিকার বা ক্ষমতা কোনও পার্ট বিশেষের হাতে কেন্ত্রীভূত 


৩৮ গণতন্ত্রের সংকট 


বা ঘনীভূত করিরা দিলে পরে তাহার বিকেন্ত্রীকরণেই বাঁধা জগ্মায়। এবং 
এইরূপ কেন্দ্রীভূত অবস্থা কত দিন পর্যস্ত যে চালাইবার দরকার হইবে তাহাও 
খড়ি পাতিয়! কেহ বলিতে পারে না। ফলে থিকেন্ত্রীকরণের আশায় যুগের 
পর যুগ কাটিয়া যায়, অথচ মানুষ কেন্দ্রীভূত শাসনের ছারাই শাসিত হইয়া 
চলে। 

অতএব ইহা হইতে মুক্তির উপায় হইল বিকেন্ত্রীকরণের ছারাই শক্তির 
কেন্দ্রীকরণকে পরাস্ত করা। বুদ্ধদেব বলিয়াছিলেন, আক্রোশের দ্বার 
ক্রোধকে দমন করিতে হইবে, সাধুতার দ্বার] অপাধুতাঁর বিনাশ সাধন করিতে 
হইবে £ ইহাই সনাতন পথ। গান্বীজীও সেই নীতির পুনরাবৃত্তি করিয়া 
বলিয়াছেন, গণতান্ত্রিক শক্তির উন্মেষের ছারা শক্তির কেন্দ্রীকরণকে পরাস্ত 
করিতে হইবে, উহা ভিন্ন গণতন্ত্র প্রতিষ্ঠার অপর কোনও উপায় নাই। 
হিংসার প্রভাবে যে ডিক্টেটরশিপ প্রতিষ্টিত হয়, তাহ] দ্বারা গণঝন্ত্রের প্রতিষ্ঠা 
সম্ভব নহে। 

ইহাই গান্ধীবাদের মূল কথা; এবং এইখাঁনেই গান্ধীবাদের সহিত, 
কমিউনিজ ম বা মাক্সাঁয় সমাজতন্ত্রবাঁদের মৌলিক প্রভেদ । 

ভারতবর্ষেই হউক আর পৃথিবীর অন্য কোন স্থানই হউক, সাধারণ মানুষ যদি 
মনে করে, “আমরা সুখে শ্বচ্ছন্দে ঘরকরন। করিব, মাঝে মাঝে ভোট দিয়া 
বিশ্বাসভাজন প্রতিনিধি পাঠাইয়। দিব; প্রতিনিধিরা যদি ঠিকমত কাজ না 
করে, যতদিন পারি সহা করিয়া, অবশেষে তাহা অসহৃ বোধ হইলে হঠাৎ 
জগন্নাথের রথের মত দ্বমক1 চালে চপিয়া রথচালকদের নিম্পেষিত করিয়া 
ফেলিব, আবার নৃতন র্থচালক আসিবে, তাহাদের লাই দিয়া দেখিব, 
তাহারা কতদূর পারে ; আবার যদি না পারে, তাহা হইলে পুনরায় বিদ্রোহ 
করিব”_তবে আমাদের কিছু বলিবার নাই। সে পথ কমিউনিজ মের পথ, 
পছন্দ হইলে যে-কোন দেশ সেই আলোপ্যাথিক চিকিৎসকের মতে ছোবাছুরি 
দিয়! রোগের প্রতিকারের চেষ্টা করিতে পারে । রোগের হাতে ভোগা অপেক্ষা 
ছুরি চালাইয়! চিকিৎস] যে ভাল, এ বিষয়ে কোন সন্দেহ নাই। 

কিন্তু গান্ধীজীর পথ ছিল স্বতন্ত্র। তিনি বলিতেন, রোগ তই কঠিন হউক 
না কেন, প্রাকৃতিক উপায়ে তাহার চিকিৎসা করা৷ সম্ভব। আ্যালোপ্যাথিক 
ডাক্তীরেরাও সকল রোগীকে ভাল করিতে পারেন না। কিন্তু তাহাদের 
চিকিৎসা-পদ্ধতিই এমন যে, রোগের মূল কারণ প্রতিকার অপেক্ষা তাহারা 


জনসাধারণ এবং গাঙ্ধীবাদ ৩৯ 


রোগের যন্ত্রণা নিবারণ করিবার জন্য বেশী চেষ্টা করেন, উপসর্গের নিবৃত্তি 
হইলে রোগের নিবৃত্তি হইয়াছে বলিয়! তাহারা মনে করেন। কিন্তু অনেক 
সময়ে ষধের জোরে এক রোঁগ চাঁপিতে গিয়া নৃতন একটি রোগের উদয় 
হয়। হাপানি সারাইতে গিয়া! রোগীর হয়ত চর্মরোগ দেখ! দেয়। অতএব 
প্রাকৃতিক চিকিৎসাবিধানই ভাল। 

যে মৌলিক কারণবশতঃ রোগের বিষ দেহে জমিতেছে, সদাজাগ্রতভাবে 
সেই বিষকে দূর করিতে হইবে । আমাদের বর্তমান সমাজে দেখা দেয় 
শোঁষধণজনিত ছুঃখ সংসারের অসংখ্য মাঁছষের জীবনকে জর্জরিত এব্‌ং 
তাহাদের ব্যক্তিত্বের বিকাশকে পঙ্গু করিয়া! দিতেছে। প্রথম প্রশ্ন হইল, 
মনেপ্রাণে আমরা কি ইহার সমূলে প্রতিকার চাই? যদি চাই, তবে মনের 
জগৎ হইতেই পখিবর্তনের স্ত্রপাত করিতে হইবে। নিজের ক্ষমতা যতই 
ক্ষুদ্র হউক না কেন, নিজের জীবনে অ-শোষণের নীতি মানিয়া চলিব, 
জীবনের বহিরঙ্গে পরিবর্তনসাধন করিব। ব্যক্তির জীবনে যাহা সাধন করা৷ 
যায় তাহাতে কিন্তু আমর] সন্তষ্ট থাকিতে পারিব না। তাহাকে সমাজজীবনে 
ব্যাপ্ত করিতে হইবে। সেই ব্যপ্ির উপায় হইল সত্যাগ্রহ। সত্যাগ্রহের 
দ্বারা শোষণপূর্ণ সংসারের দুর্গপ্রাচীরে আমাদের বহু জনকে মিলিত হইয়া বন্ছ 
দিক হইতে আঘাত করিতে থাঁকিব। সেই সংগ্রাম, মেই নিরলশ চেষ্টার 
দ্বারা সমাজের উত্পাদনব্যবস্থাকেও আমর] ঢালিয়া সাজাইব। এই বিপ্লব 
সমাজদেহের বহিরঙ্কে উৎপাদনব্যবস্থাতেও বিপ্লব আনিবে। বুদ্ধদেবের ভাষায় 
“মনঃ পুববঙ্গম! ধন্মা”__মনই ধর্মসমূহের পূর্বগামী, অগ্রণী। সেই শোষণপদৌোষ 
দূর করিবার আদর্শে মমপিত মন জগতেও শোষণবিহীন প্রতিষ্টান রচনা 
করিয়া লইবে। 

গান্ধীজীর মন-কেব্দ্রিক বিপ্রবের উপায় এবং কমিউনিজ মের বস্তকেন্দ্িক 
বিপ্রবোপায়ের এইখানেই প্রভেদ। কমিউনিজম সাময়িক প্রয়োজনে মানুষের 
উপস্থিত জড়ত্বকে স্বীকার করিয়৷ আশু লাভবান হইলেও গান্ধীজী আশুলাড 
অপেক্ষা ভবিষ্যতের কথা ভাবিয়। মানুষের পরিবর্তন ক্ষমতার উপরেই বেশী 
আশ্বাস রাখেন । 

ইন্কুলের মাস্টার জানেন, ছাত্রকে ছুই ঘা বেত মারিলে তাহার দ্বারা সদ্য 
দেই কাঁজ পাওয়! যাইতে পারে । “কিন্ত বর্তমান যুগে আমরা বেত মারিয়া 
ব্যক্তিকে সংশোধন করার পথ ছাড়িয়া দিয়াছি। কারণ, শিক্ষকের জানেন, 

উহার দ্বার] ছাত্রের ব্যক্তিত্ববিকাঁশের স্থায়ী ক্ষতি সাধিত হয়। বেত মারাঁকে 
আজ আমরা বর্বরতা বলিয়া মনে করি। কিন্তু সমাজবদ্ধ জীবের বেলায়, 
অর্থাৎ বহুর বেলায়, আমরা! আজও মনে করি, মান্য যখন দণ্ড মানে, অর্থাৎ 
সোজা কথায় ঠ্যাঙ্গানিকে ভয় পায় তখন ঠ্যাঙ্গানির দ্বারাই ক্রুত কার্ধসিদ্ধি 
করিয়া লওয়া যা'ক। যাহারা মানুষের ( সমষ্টিবদ্ধ অবস্থায় ) ভালত্বের সম্ভাবনায় 
বিশ্বাস করে তাহার! স্বপ্রচারী ! কিন্তু সেই কমিউনিস্ট বিপ্রবীই ব্যক্তির ক্ষেত্রে 
ভালত্বের সম্ভাবনায় বিশ্বাস করাকে বৈজ্ঞানিক পথ বলিয়! বিশ্বাস করেন । 

গান্ধীজী সমগ্টিগত জীবনে মাহুষের বর্বরতাকে পরিহার করিবার চেষ্টা 
করিয়াছিলেন। ব্যক্তির জীবনে ফ্রোবেল, পেস্টালোজি, মন্টেসরি, ফ্রম়পেড 
প্রমুখ অনেকেই তাহার পূর্বে বা সমকালে এ চেষ্টায় অমস্ভব সফলতা অর্জন 
করিয়াছিলেন । 


জনগণ 


জনগণের বিষয়ে যে কথা বলিতেছিলাম। তীহারা যদি মনে করে--“আমর! 
স্বীয় স্বভাব বদলাইব না,” তবে তীহাঁরা সমাজদেহে বিষ জমিয়! উঠিলে মারের 
চোটে ভূত ছাঁড়াইবার জন্য কমিউনিস্ট ওঝা৷ ভাকুন, তাহার বিরুদ্ধে আমাদের 
কিছু বলিবার নাই। কিন্তৃযদি ম্ান্নুষ মনে করে, ব্যক্তির জীবনে বহুকাঁলের 
প্রচলিত শিক্ষকের বেত্রদণ্ড বর্জন করিয়া আমরা যেমন সভ্য হইয়াছি, সমষ্টি 
জীবনেও তাহা পরীক্ষা! করিয়! দেখিলে হয়, তবে গান্বীজীর প্রদ্দশিত পথ 
আমাদের সম্মুখেই রহিয়াছে । ছুই বৎসর আগে পর্যস্ত তিনি আমাদিগকে 
হাতে-কলমে যে-শিক্ষ৷ দিয়া গিয়াছেন, তাহ পরীক্ষা করিয়া আমর! দেখিতে 
পাঁরি। যদি সত্যাগ্রহের পথে না হয়, তখন না হয় হোমিওপ্যাথি ছাড়িয়া 
আলোপ্যাথিরই ব্যবস্থা কর! যাইবে । কিন্ত আলোপ্যাথি ভিন্ন চিকিৎসার 
আর কোন পথ নাই, এরূপ অন্ধ বিশ্বাস পোষণ করায় মানুষের অন্তরে যে জড়ত্ 
জমিয়া আছে, যাহার বিরুদ্ধে সংগ্রাম করিয়] মান্য সভ্যতার সৌধনিকেতন 
গড়িয়াছে, তাহারই অর্থাৎ সেই অন্ধ বিশ্বাসের নিকট পরাজয় স্বীকার কর! 
হয়। | 

তবু ইহার জন্য যতটুকু জড়ত্ব বর্জনের প্রথম হইতেই প্রয়োজন আছে, তাহা 
ভারতবর্ষের বহুদিনব্যাপী জড়ত্বের দ্বার! পীড়িত জনসমষ্টির মধ্যে আজ ভ্রত 
দেখ! দিবে কি না জানি না। হয়ত ইউরোপের আরও শক্তিমান রজোধর্মীবলম্বী 

জনসাধারণের পক্ষে গান্ধীজীর বীর্যমণ্তিত সভ্যতর বিপ্লবের পন্থা আশ্রয় করা 
আরও সহজ হইবে। 

১৯২৫ সালে গান্ধীজী খানিক বেদনার্ত হৃদয়ে সেইজন্য লিখিয়াছিলেন £ 

“ইউরোপের জনসাধারণকে যদি উপরোক্ত মত স্বীকার করানে! যায়, তবে 
তাহারা সহজেই বুঝিতে পারিবে যে, (সর্বাঙ্গীণ মুক্তির জন্য ) হিংসার পথ 
আশ্রয় করার কোন প্রয়োজন নাই, অহিংস উপায়ের দ্বার! সহজেই তাহারা 
স্বীয় কাম্য বস্ত লাভ করিতে পারে। ইহা অসম্ভব নয় যে, ভারতবর্ষে আমি যে 
গতিকে স্বাভাবিক ও সম্ভব বলিয়া মনে করিতেছি, তাহ] জড়ধর্মীবলম্বী ভারতীয় 
জনসাধারণের মধ্যে বিকীর্ণ হইতে বেশী সময় লাগিবে। হয়ত ইউরোপের সজীব 
জনসাধারণ আরও সহজে তাহা গ্রহণ করিতে পাঁরিবে।” 

নট 609 17008%88089 ০1 1/01:0109 080 09 10979509990. 6০ 9,9070% 6109 
9ম ] 10859 90669969016 দা1]1 09 10000 61066 10191006 ভ2]1] 09 
ঘ1)0]110 01009998392 6০ 86691) 6009 9170 870. 01095 08৮0. 9882] 
00008 6০ 60917 ০) ০5৮ 10110 1)6 &00৪ ০০008 003:0119,95 ০1 
1)01)-5109191)09, 16108 9591) 09 608৮ 1085 8961778 6০ 209 90 
10900191800. 15991010 110 177919১1009 69109 101089] 60 70977109869 
016 10976 1100790 10089,9998 (108, 609 9,06159 17১0701028,7, 709,5999, 

--(0%77 17726, 8-9-1925 কিংবা ১6%%263 £% 2070763%9, 
0, 64-6.) 


কাজের কথা 


এইবার কাজের কথায় আসা যাঁক। গভর্ণমেণ্ট এবং কংগ্রেসের সম্পকে 
আলোচনাকালে বলিবার চেষ্টা করিয়াছি যে, ইংরেজ আচ্িতে আমাদের হাতে 
শাসনভাঁর ছাড়িয়৷ দিয়া আমাদের বিপদে ফেলিয়াছে। দেখা যাইতেছে, 
গভর্ণমেন্টের যন্ত্র চাঁলাইবাঁর দক্ষতা আমাদের পর্যাপ্ত পরিমাণে নাই। 
জনসাধারণকে আধিক ও সামাজিক মুক্তি দিব আমরা বলিয়াছিলাম। কিন্তু 
হাতে ক্ষমতা পাইয়া সেই ক্ষমতাকে কি ভাবে উপরোক্ত উদ্দেশ্টে প্রয়োগ কর! 
যায় তাহ আমরা খুঁজিয়। পাইতেছি না। যন্ত্রই এমন জটিল যে, তাহার দ্বারা 
দ্রুত কার্ধসাধন সম্ভব নয়। সেই জটিলতা আয়ত্ত করিতে গিয়া আমরা মিস্ত্রীর 
পর মিল্ত্রী হারাইতেছি। কাহারও হাত কাটা যাইতেছে ; কেহ বা মিষ্থী 
হুইয়াছি--এই আনন্দে গাড়ি চালাইতেছে বটে, কিন্ত কোন্‌ ধনতান্ত্রিক খানার 
দিকে গাড়ি ছুটিয়। চলিয়াছে সে দিকে লক্ষ্য বাখিতেছে না। 

এ অবস্থার জনসাধারণ কি করিবে? কমিউনিস্টগণ যখন হিংসাত্মক 
উপায়ে বিপ্রবের আয়োজন করিতেছে, তখন তাহাদিগকে সমর্থন করিবে, ন1 চুপ 
করিয়া! বসিয়া থাকিবে এবং বর্তমান কংগ্রেস-কর্মীগণের অপদার্ধতার ভারে 
পীড়িত হইয়া থাকিবে? 

ব্যক্তিগতভাবে আমার মনে হয়, ইহার কিছুই দরকার নাই। প্রতিকারের 
উপায় আছে; কেবল আমাদিগকে বুদ্ধিপূর্বক সেই প্রতিকারের পথ আবিষ্কার 
করিতে হইবে, নিজেদের চলিতে হইবে অপরকে চলিবাঁর কৌশল বলিয়া দিতে 
হইবে। 

কেহ কেহ আজ দুঃখ করিয়! বলিতেছেন, ইহার চেয়ে ইংরেজের শাসন ছিল 
ভাল। কিন্তু আমরা তাহা বলি না। কেন না, বর্তমান শাসককুলকে 
সত্যাগ্রহের ছারা পরিবন্তিত করিয়া জনসাধারণের স্বরাজ আনা ঘে সম্ভব 
ইহা ব্যক্তিগতভাবে আমি বিশ্বাস করি, বিশ্বাস না করিবার হেতু এখন পর্যস্ত 
পাই নাই। সেই উপাঁয়ের বিষয়ে বর্ণনা করিব। রোগ সারিবেই, এমন কথা৷ 
বলিব না; কিন্তু “পরীক্ষা প্রার্থনীয়” এইটুকু নিবেদন তো করিবই । 

ছুই একটি বাস্তব সমস্তা লইয়া আলোচনা করা যাক। 

জেলা বরিশাল, সদর মহকুমার অন্তর্গত নমঃশৃত্রপ্রধান একটি গ্রাম। গ্রামের 
লোক ধর্মভীরু, প্রায় সকলেই চাষী; কেহ কেহ ইট তৈয়ারি বা নৌকার 
কারবারও করিয়া থাকে । ছুই-চার জন অর্থশালী ভদ্রলোক ইতস্তত আছেন, 
তাহারা মূলধন যোগান এবং যথেষ্ট মুনাফা সংগ্রহ করেন। দেশের যাহা আইন, 
সে আইন অনুসারে তাহার্দের কোন বাঁধা নাই, অতএব তাহাদের ধনের 
পরিমাণ উত্তরোত্তর বৃদ্ধি পাইতেছে, এবং উত্তরোত্তর চাধীও জমি বেচিয়া শুধু 
মজুরশ্রেণীর সংখ্যা বৃদ্ধি করিতেছে । কি করিয়া ইহ] হয়, তাহার আলোচন। 
করিয়া প্রতিকারের উপায় বলিব। 

গভর্ণমে্টের ভাগ্ডারে আজ টাকার অভাঁব। গ্রামে গ্রামে ব্যাঙ্কের ব্যবস্থা 
নাই, যাহার নিকট নৌকা-নির্মাণে দক্ষ কোনও নমঃশুদ্র কারিগর কাঠ কিনিবার 
টাকার কর্জ পায়। যে সময় নৌক] গড়ার মরম্থম, সে সময়ে সে বেকার বসিয়া 
থাকে । হঠাৎ গ্রামের কোন ভদ্রলোক তাহার বাড়িতে আসিয়া বলেন, 
“রাখাল, তোমার দেখিতেছি বড় কষ্ট, এই তিন শত টাকা লও? সুদ দিতে 
হইবে না। যখন পার শোধ দিও ।” ধর্মভীরু রাখাল কৃতজ্ঞতায় আগ্ুত হইয়া 
শালকাঠ খরিদ করিতে যায়, নৌক| গড়ে, টাকায় টাক] লাভ করে, এবং চার 

মাস পরে কৃতজ্ঞহদয়ে মহাঁজনকে তিন শতের জায়গায় চার শত ব! তাহারও 
বেশী টাকা ফেরত দিয়া বলে, “আপনি ছিলেন বলিয়া ছেলেদের মুখে অন্ন 
দিতে পারিলাম। উপকারের চিহ্ৃস্বপ্ূপ উপরি টাঁক] কয়টি আপনি দয়া করিয়া 
রাখুন ।” 

শুধু রাখালের মত ধর্মভীরু ছুতাঁর নয়, এমন অনেক চাষী এবং ইটের 
কারিগর আছে, যাহার] মহাঁজনদের সঞ্চিত মূলধনের দ্বারা এইভাবে উপরূত 
হইতেছে। উৎসাহী সমাজতন্ত্রবাদী বলিবেন, এখনই সকল মূলধন ছিনাইয়। 
লইয়] রাষ্ট্রের সম্পত্তিতে পরিণত করা হউক, এবং গ্রামে গ্রামে পোস্ট আফিসের 
মত ব্যাঙ্ক খুলিয়া রাখালকে বা! গুরুপদকে টাঁক] দিয়া কাজে নিয়োজিত করা! 
হউক । মহাঁজন যেমন টাঁকা ভাড়া দিয়া মুনাফা সঞ্চয় করে, ঝাখাল এবং 
গুরুপদও তেমনই স্বীয় খাটুনির ক্ষমতা বা শিল্পদক্ষতাঁকে বেচিয়। প্রয়োজনের 
অতিরিক্ত না লইতে পাঁরে তাহার যথোচিত ব্যবস্থা করিতে হইবে। নৌকা 
এবং ইট, ধান এবং পাট সর্বসাধারণের ব! রাষ্ট্রের সম্পত্তি করিয়। উহাদিগকে 
পরিশ্রমের যথোচিত মূল্য দিতে হইবে। যাহা কিছু মুনাফা তাহা! রাষ্ট্রের বা 
সমাজের হইবে, এবং সেই মুনাফা যথোচিত ব্যবহার করিয়া রাষ্ট্র রাখালের 
শিক্ষা, চিকিৎসা, তাহার পুত্রের লেখাপড়া, কাজকর্মের ব্যবস্থা করিয়া দিবে। 
রাখাল নিজের সঞ্চিত ধনের দ্বারা যাঁহা করিতে পারে না, সমগ্র দেশে সমীজ- 
তন্তববাঁদ প্রতিষ্ঠিত হইলে তাহার চেয়ে অনেক বেশী স্থবিধ! সে পাইবে ।” 

কিন্তু প্রশ্ন হইল, সেৰপ রাষ্ট্র গঠন করিব কেমন করিয়া? কমিউনিস্ট 
বলিবেন, বিপ্রবের দ্বারা । অতএব আজ রাখালের ছুঃখ দূর করার চেয়ে 
তাহাঁকে বিপ্রবেব জন্য তাঁতাইতে হইবে ; যত দ্রুত বিপ্লব আনা যায় রাখালের 
বংশধরের ছুঃখও তত ভ্রুত মিটিয়। যাইবে। 

কিন্তু পূর্বেই বলিয়াছি, ও-পথে বিপদ কোথায় । অতএব সমীজের আমূল 
পরিবর্তন রাখালের সাহাঁষ্যে অহিংসভাবে কি করিয়া আনা যায় তাহাই 
বলিতেছি। 

মনই ধর্মসমূহের পূর্বগামী। বিপ্রবের মূলও মানষের মনে। যে কমিটা 
মুক্তির স্বপ্প দেখিতেছেন, তিনি রাখালের নিকট যাইবেন। রাখাল নৌকা 
গড়ে, গুরুপদ ইট কাটে, ছুই জনেই চাষের সময়ে চাঁষ করে। তাহা ছাড়। 
গ্রামে আরও পঞ্চাশ জন লোক আছে, যাহাদের হাতে দুই-চারিটি করিয়া 
টাকা আছে। কর্মী তাহাদের কাছে যাইবেন। প্রত্যেকের কাছে অনেক 

বুঝাইতে হইবে ; বকিয়! বকিয়া হয়রান করিতে হইবে। কিন্ত সকলকে এই 
কথ বুঝাইতে হইবে যে, সমবেত টাঁক1 লইয়া আমর! সমবায় সমিতি খুলিব। 
তাহার শক্তিতে প্রত্যেকে নিজের নিজের কাজ করিবার স্থযোগ পাইবে, 
নিজের মজুরিও পাইবে । কিন্ত মুনাফা একা কাহারও হইবে না, সমস্ত মুনাফা 
সমিতির হইবে। সেই সংগৃহীত টাকার দ্বাবা সবাইকার জীবন আরও 
ভালভাবে চলিবে। কর্মী তাহাদের হাতে-কলমে কাঁজ করিপ্না দেখাইবেন, 
ব্যক্তিগত চেষ্টা অপেক্ষা সমবায়সম্মত উপায়ের দ্বারা মানুষ আরও ভালভাবে 
বাচিয়া থাকিতে পারে। 

কিন্তু কথা হইল, এইরূপ সংস্কারমূলক চেষ্টার দ্বারা এই ধনতন্ত্রশীসিত 
বিশাল জগতে কতটুকুই বা মান্নষ করিতে পারে? জগতের কথা ছাড়িয়া 
দিলেও, ভারতবর্ষের মধ্যেই বা গভর্ণমেন্টের জড়তার কারণে, কংগ্রেসকর্মীদের 
আদর্শচ্যুতির জন্য এরূপ ক্ষুদ্র সমবায়চেষ্টা কতদূর অগ্রসর হইতে পারে ? 

আর একটি দৃষ্টাস্ত লইয়া, এরূপ প্রচেষ্টার বৈপ্লবিক সম্ভাবনা কত দুর তাহা 
চিন্তা করিবার চেষ্টা করিতেছি। 

ধরুন, বীরভূম জেল! | সেখানে শিক্ষাবিস্তারের প্রয়োজন । আগে দেশে 
বেশী শিক্ষিত লোকের ঠাই ছিল ন।। অল্প কয়েকটি স্থুল হইলেই চলিয়া 
যাইত। কিন্তআজ আর তাহাতে কুলাঁয় না। পরে ধনী ছুই-চারজন ভাল 
লোক গ্রামে স্কুল করিবার জন্য অর্থবায় করিতেন। কিন্তু আজ একা বীরভূম 
জেলাতে যত অল্পবয়স্ক ছাত্র আছে, তাহাদের শিক্ষার জন্য কয়েক লক্ষ টাকার 
প্রয়োজন । গভর্ণমেণ্টের আইন বা সাহায্য ব্যতিরেকে তত টাক সংগ্রহ 
কর! সম্ভব নয়। গান্ধীজী ১৯২৮ সাল হইতে এ-বিষয়ে চিত্ত করিয়া বুনিয়াদী 
শিক্ষাপদ্ধতির প্রবর্তন করিয়াছিলেন। তাহার দ্বার শিক্ষাও ভালমত 
দেওয়া যায়, অথচ চালু খরচের একাংশ ছেলেদের শিল্প হইতে উঠিয়া আসে। 

ধরুন, গাদ্বীবাদে বিশ্বাসী বৈপ্লবিক কর্মী ঠিক করলেন, আজ যখন 
স্বাধীনতালাভ হইয়াছে, আমর! গ্রামে শিক্ষাবিস্তার করিব, অর্থাৎ বহু বুনিয়াদী 
শিক্ষাকেন্ত্র স্থাপন করিব । হয়ত তিনি প্রথমে গভর্ণমেণ্ট-আপিসে হাঁটাহাঁটি 
করিতে আরম্ভ করিলেন। শিক্ষা-বিভাগেও বুনিয়াদী শিক্ষার জগ্ একটি শাখা 
আছে। কিন্তু বুনিয়াদী শিক্ষার জন্য নিয়োজিত শাখা! গান্ধীজীর প্রবত্তিত 
পবুনিয়াদী” নামটি গ্রহণ করিয়া থাকিলেও তাহার খোল-নলচে একেবারে 
ব্দলাইয়! দিবার পক্ষপাতী। তাঁহার। ছেলেদের শিক্ষায় স্বাবলদ্বনে বিশ্বাস 

করেন না। গভর্ণমেণ্টের পক্ষে প্রয়োজন অনুযায়ী টাকা দেওয়া উচিত, 
এইরূপ মতই পৌঁষণ করেন। কিন্তু টাকা কোথা হইতে আসিবে তাহা 
জানেন না। উপরস্ত, বুনিয়াদী-শিক্ষকদের শিক্ষাকেন্ত্র স্থাপন করিবার পর, 
অনেক শিক্ষক তৈয়ারী করার পর, তাহারা দেঁখিতেছেন, সেই সকল শিক্ষককে 
নিযুক্ত করার জন্য স্থল তৈয়ারী হয় নাই। এবিষয়ে কি করিবেন, তাহাও বুনিয়াদী 
শিক্ষার জন্য নিযুক্ত সরকারী সমিতি ঠিক করিয়া! উঠিতে পারিতেছেন ন1। 
অর্থাৎ বীবভূমের কর্মীটি স্বীয় জেলায় শিক্ষা-বিস্তারের চেষ্টা করিতে গিয়া 
দেখিলেন, গভর্ণমেপ্ট-আপিসে এমনই ব্যবস্থা যে বীরভূমে কার্ধতঃ শিক্ষপ্রসার 
করা সম্ভব নয়। তখন তিনি বীরভূমের রাখাল, গুরুপদ এবং বড় বড় 
চাটুজ্জে-বীডুজ্জেদের বাড়ি বাড়ি গিয়া কিছু টাকা তুলিবার চেষ্টা কবিবেন। 
একটি কেন্দ্রের জন্য খানিক টাকা তুলিয়!, তিনি উপযুক্ত জনমত গঠন করিয়া, 
গণতান্ত্রিক গভর্ণমেণ্টের নিকট দাঁবি করিবেন, “আমরা যতদূর পারি তাহা 
করিতে প্রস্তত আছি, এবার স্বাধীন ভারতবাষ্ট আগাইয়া৷ আস্বক, রাষ্ট্রের 
সহায়তায় আমর দেখি দেশের জীবনকে নৃতনভাবে গড়া যায় কি না!” 


বাঙ্টরের কর্তার] শিক্ষা-বিস্তারের ব্যাপারে সহায়তা করিতে পশ্চাৎপদ হইবেন 
ন1। কিন্ত ধরুন, এমনই যদ্দি হয় যে, এমন কোনও মহৎ ব্যক্তি শিক্ষাবিভাগে 
আছেন, ধাঁহার ইস্কুল পাঠ্য টেক্সট্-বুক বীরভূম জেলায় খুব চলে, এবং বুনিয়াদী 
শিক্ষা বিস্তার হইলে তীহার আয় কমিয়া যাইতে পারে ভাবিয়া তিনি যদি 
গভরর্মেন্টের সাহায্যদানে ছলে-বলে-কৌশলে বাগড়া দেন, তবে বীরভূমের 
কর্মীটি নিয়মতান্ত্রিকতাবে ইহার সর্ববিধ প্রতিকারের চেষ্টা করিয়! যদি বিফল 
হন, নৃতন দেশরচনাস় স্বাধীন গভর্ণমেন্টের সহায়তা যদি সম্যক পরিমাণে লাভ 
ন। করেন, তবে তিনি গভর্ণমেন্টের ক্ষুদ্র কর্মবিভাগের বিরুদ্ধে সত্যাগ্রহ 
আন্দোলন করিবেন" গভর্ণমেন্ট যদি এডুকেশন সেস আদাঁয় করেন এবং 
জনসাধারণের আগ্রহ ও সহযোগিত1 উপেক্ষা করিয়া কোনও স্বার্থান্বেষী ব্যক্তি 
ব1 শ্রেণীর পরামর্শে বিপথগামী হ'ন, তবে সেই অবস্থার সংশোধন করিবার জন্য 
সত্যাগ্রহ অমোঘ অস্ত্রে ব্যবহৃত হইবে। 


সত্যাগ্রহও সংগ্রাম, কমিউনিস্টদের বিপ্লবপন্থাঁও সংগ্রাম । কিন্তু সত্যা গ্রহের 
পথে নিয়মতান্ত্রিক আন্দোলন, এবং জনসাধারণের পক্ষ হইতে গভর্ণমেপ্টকে 
সহযোগিতা দানের প্রস্তাবের ত্বারা কর্মী জনসাধারণকে যে-ভাবে সঙ্যবন্ধ 

করিয়া তোলেন, স্বীয় দাবির সম্বন্ধে সচেতন, এবং স্বীয় কর্তব্যের সম্পর্কে সজাগ 
করিয়া তোলেন, কমিউনিজমের পথে তাহা করা হয় না। কমিউনিজ মে 
নিয়ন্ত্রণ এবং পরিচালনা! এমনভাবেই পার্টির শাসনাধীনে থাকে যে, প্রকৃত 
সত্যাগ্রহের মধ্যে জনসাধারণের যে স্ফুরণ সম্ভব তাহা কমিউনিজ মের পথে 
কখনও হয় না। প্রথমে ভাঙ্গা, পরে গড়া--এক জিনিস, এবং গড়ার ভিতর 
দিয়া ভাঙ্গা-_সম্পূর্ণ অন্ত জিনিস। 

এমন হইতে পারে, কর্মীগণ বর্তমান গভর্ণমেণ্টের নিকট বা কংগ্রেদী 
শীসক-সম্প্রদায়ের নিকট সত্যাগ্রহের দ্বারা খানিক শিক্ষাবিস্তারের স্থবিধা, 
ছুইটা খাল বা পথ তৈয়ারির সুবিধা আদায় করিয়া লইতে পাবেন । কিন্তু 
কমিউনিজ মে বিশ্বামী বন্ধু বলিতে পারেন, “যেখানে প্রকৃত শ্রেণীশ্বার্থে আঘাত 
লাগিবে, সেখানে আপনার সত্যাগ্রহের দ্বার! কিছুই আদায় করিতে পারিবেন 
না। তখন লেনিন-প্রদখিত হিংসাত্মক বিপ্রব ছাড়া গতি নাই ।” 

হইতে পারে, রোগীর পা ঘায়ে এমন পচিয়া গিয়াছে যে আযাম্পুটেশন ভিন্ন 
গতি নাই। কিন্তু গতি আছে কি না তাহা পরীক্ষা করিয়া দেখিতে দোষ 
কি? কিছুদিন পূর্বে বাঙ্গল! দেশের মন্ত্রীমগ্ডলী প্রস্তাব করিয়াছিলেন, চাষে 
মালিকের পাওনা অর্ধেক হইতে কমাইয়৷ তিন ভাগের এক ভাগ করিতে 
হইবে। গান্ধীজী তেভাগাঁর পক্ষপাতী ছিলেন। কিন্তু তিনি যখন যত 
প্রকাশ করিয়াছিলেন, তখনও ভারত স্বাধীন হয় নাই। তিনি অহিংস পন্থায় 
এই পরিবর্তন আনিবার জন্য পরামর্শ দ্রিয়াছিলেন। আজ বাঙ্গলা দেশের 
গতর্ণমেপ্ট যখন নীতির দৃষ্টিতে তেভাগা সমর্থন করিয়াছেন, তখন কর্মীগণ 
মান্ষকে সন্যবদ্ধ করিয়া গভর্ণমেণ্টের কাছে ওই নীতি কার্ধে পরিণত করিবার 
জন্য দাবি করিতে পারেন। যে কর্মী কোনও জেলায় এরূপ কর্মে প্রবৃত্ত 
হইবেন, তীহাকে গ্রামের মধ্যে নানা স্বার্থের বিরুদ্ধে মাথা তুলিয়! দাড়াইতে 
হইবে। হয়ত ক্ষেত্রবিশেষে সত্যাগ্রহেরও প্রয়োজন হইতে পারে। কিন্তু 
সত্যাগ্রহের পূর্বে তিনি কোনও বিশেষ গ্রাম-অঞ্চলে জনমত কৃষ্টি করিয়া 
দাবি জানাইবেন যে, “এখানকার অধিকাংশ লোক প্রস্তত, এখন জেল। 
হিসাবে গতর্ণমেন্ট পরীক্ষামূলকভাবেও অন্তত এক জায়গা দেখুন, ইহার 
ফলাফল কি হয় এবং এক্ষেত্রে কর্মীগণ সর্বাস্তঃকরণে গভর্ণমেণ্টকে সাহায্য 
করিতে প্রত্তত আছেন।” তখন, এমন হইতে পারে, আইন-সভায় গভর্ণমেপ্ট 
পার্টরই সমধিক লোক ইহার বিরুদ্ধতা করিবেন, কিন্তু যদি মন্ত্রীগণের মধ্যে 


জনসাধারণ এবং গাঙ্ধীবাদ ৪৭ 


বৈপ্লবিক বুদ্ধি এবং সাহসসম্পন্ন কিছু লৌকও থাকেন, তাহারা ক্ষেত্রবিশেষে 
উপযুক্ত কর্মীর সহযোগিতার আশায় পরীক্ষামূলক ভাবে তো অগ্রসর হইতে 
ও পারেন। আর যদি ঘরের লোকেই বাদ সাধে, তবে গান্ধীবাদের আদর্শের 
কথা ম্মরণ করিয়া তাহাদের সাহসী হইতে হইবে এবং আইন-সভার প্রতি- 
বিপ্লবী সভ্যগণকে বলিতে হইবে, “কমিউনিস্ট পার্টির মত আমরা! কাহাকেও 
মাবিতে চাই না, আপনি অমুক জেলায় জাগ্রত জনমতের সামনে দাঁড়াইয়া 
বলুন তো, গাস্বীজীর অর্থ নৈতিক বিপ্লব আপনি ঘটিতে দিবেন না।” 

যদি মন্ত্রিসভায় একজনেরও বৈপ্রবিক আদর্শবাদ অবশিষ্ট না থাকে, তখন 
সর্ববিধ নিয়মতান্ত্রিক চেষ্টার অস্তে গাহ্বীজীর বিপ্লবে বিশ্বাসী কংগ্রেস-কর্মীটি 
সত্যাগ্রহের আয়োজন করিবেন ; তাহাতে কংগ্রেস এবং কংগ্রেসী গভর্ণমেন্টের 
চরিত্র সংশোধিত হইয়! যাইবে, এ বিষয়ে কোনও সন্দেহ নাই। 

আজ সেই দিন উপস্থিত হইয়াছে, যখন গান্বীবাদের বৈপ্রবিক সম্ভাবনাগুলি 
জনসাধারণের সহযোগিতায় বৈপ্লবিক কর্মীগণ সত্যাগ্রহের দ্বার] প্রতিষ্ঠিত 
করিবার চেষ্টা করিবেন। যাহাদের দৃষ্টি সাময়িকভাবে আচ্ছন্ন হইয়া আছে, 
যাহার ধনী, যাহার] স্বার্থান্বেষী, তাহার] সত্যাগ্রহের নিকট নতি্বীকার 
করিতে বাধ্য । গাহ্ধীজী সমাজ ও আধ্িক জীবনে যে বিপ্লবের কাঁজ অসম্পূর্ণ 
রাখিয়া গিয়াছেন, তাহাই আজ কংগ্রেস এবং গভর্ণমেণ্ট মারফত পূরণ করিবার 
সময় আসিয়াছে । 

লুই ফিসারকে গান্ধীজী বলিয়াছিলেন,“আমাদের ধনীর] বিপ্লবে সহযে।গিতা৷ 
করিবে ।” ফিসার বলিয়াছিলেন, “ধনীরা] তো। কোথাও সেরূপ সহযোগিতা 
করে না।” তখন গান্ধীজী তামাশ। করিয়া বলিয়াছিলেন, “তাহারা বাধা ন। 
দিয়! পলায়ন করিয়া সহযোগিত। করিবে !১ 

কিন্ত তামাশা নয়, সত্যাগ্রহের লক্ষ্য হইল, আজ ঘে আমার বিরুদ্ধে 


রহিয়াছে তাহাকে সত্যাগ্রহের দ্বারা আমার সপক্ষে, নৃতন সমাঁজব্যবস্থা-বচনায় 
সহযোগীর আকারে পরিণত করিতে হইবে। 

আজ দেশের সম্মূথে সত্যাগ্রহের দ্বার সকল বাধাকে অতিক্রম করিয়া, 
শান্ত নম্র অথচ দৃঢ়চিত্তে গাদ্ধীজীর স্বরাজ প্রতিষ্ঠার সময় আসিয়াছে । সে 
চেষ্টার দ্বারা কংগ্রেস এবং গভর্ণমেণ্ট নব্জন্ম লাভ করিবে, নৃতন রূপে রূপবান 
হইয়! উঠিবে। 


গণতন্ত্রের মংকটস্* 


্রীযুক্ত জয়প্রকাশ নারায়ণ, শ্রীযুক্ত নবরুষ্ণ চৌধুরী, শ্রীযুক্ত অনদাশঙ্কর রায়, 
শ্রীযুক্ত চারুচন্দ্র ভাণ্ডারী এবং আরও চারজন বিশিষ্ট সমাজসেবীর নামে একটি 
বিবৃতি প্রচারিত, হইয়াছে । বিবৃতির মর্ম হইল, বর্তমান হিন্দু-মুসলমানের 
দাঙ্গায় ইহ! প্রমাণিত হইয়াছে যে, উত্তেজনার বশে হিন্দু জনতা যে-স্তরে 
নামিতে পারে তাহাতে ভারতীয় সংস্কৃতির সকল অহঙ্কার ধুলায় মিশিয়৷ যায়। 
পাকিস্তানের মুসলমান জনতা আমাদের চেয়ে নিষ্টুর, এরূপ বলার মত অভিমান 
আর আমার্দের অবশি্ই নাই। আমরা ছুই জনেই বর্বরতার শেষ সীমায় 
নামিয়া আসিতে পারি । উভয়েই যদি সমান অপরাধী হই, তবে ভারতবাসীর 
পক্ষে মিথ্যা আত্মশ্লাঘা পোষণ করিয়া লাঁত কি? বিগত জানুয়ারি মাসে 
ঢাকা নারায়ণগঞ্জে হিন্দুিগকে রক্ষা করিবার জন্য যতজন মুসলমান যুবক 
পূর্বপাকিস্তানে আত্মবলি দিয়াছে, ভারতবর্ষে তাহার অন্থুূপ কিছুই ঘটে নাই। 
অতএব বিবৃতিকারিগণ বলিতেছেন, আমাদিগকে অবনত মন্তকে মনের মধ্য 
হইতে পাকিস্তানীদের প্রতি বিদ্বেষভাৰ দূর করিতে হুইবে, ছুই দেশের মধ্যে 
যাহাতে শাস্তি ও সৌহার্দ স্থাপিত হয় তাহার জন্য একাস্ত নম্র হৃদয়ে চেষ্টা 
করিতে হইবে। 

দেশের কয়েকজন চিস্তানায়কের নিকট হইতে এরূপ একটি বিবৃতির বিশেষ 
প্রয়োজন ছিল। এবং উপরোক্ত উপদ্দেশের জন্য ভারতবর্ষের চিন্তাশীল ব্যক্তি- 
মাত্রই উল্লিখিত নেতৃবৃন্দের নিকট কৃতজ্ঞতা অনুভব করিবেন। ভারত ও 
পাকিস্তানের মধ্যে যে মৌলিক রাজনৈতিক বিরোধের ফলে বারংবার উভয় 
রাষ্ট্রে সাম্প্রদায়িক দাঙ্গা সংঘটিত হইতেছে তাহার প্রতিকারের বিষয়ে যে 
নেতৃবুন্দ কোন উল্লেখ করেন নাই, তাহার জন্য আপত্তির কোন কারণ নাই ; 
ফেন না উক্ত সমশ্তা সমাধানের চেষ্টা তাহার! উপস্থিত করিতেছেন না। 
উত্তেজনার মুহূর্তে মানুষ নিজেকে বিবেকবিহীন পশুর মত যে-স্তরে অবনত 
করিয়া! ফেলে সেই সম্বন্ধে আমাদিগকে সচেতন করাই তীহাদের লক্ষ্য, আমাদের 
স্থপ্ত বিবেকবুদ্ধিকে জাগ্রত করাই তীহাদের উদ্দেশ্ঠ। মাঁনবতা সংরক্ষণের 
জন্য তীহার1 জনসাধারণকে যে-ভাবে আহ্বান করিয়াছেন তাহাতে সর্বানস্তঃকরণে 
সাড়। দেওয়াই আমাদের কর্তব্য । 


* আনন্দবাজার পত্রিকা, ২রা মে, ১৯৬৪ হইতে পু্নমুক্রিত। 


গণতন্ত্রের সংকট ৪৯ 


আমানের একটি বিষয় সর্বদা মনে রাখিতে হইবে। হিন্দু ও মুসলমান 
পরস্পরের মধ্যে বিবাদের ফলে যখন মানবতার নিম়স্তরে নামিয়া আমে তখন 
তাহা শুধু হিন্দু ও মুসলমানের মধ্যে বিভেদ বা বিছ্বেষেরই লক্ষণ নহে। 
যেকোনও যুদ্ধে একপক্ষ যখন অপরপক্ষকে সংহার করিবার চেষ্টা করে তখন 
তাহারা ক্ষত্রিয-জনোচিত বিবেকবুদ্ধির দ্বার] সর্বদা শাসিত নাও হইতে পারে। 
বালিন বা লগুনের উপরে যখন বোমাবর্ণ ঘটে, জাপানের উপরে ঘে ভাবে 
আগ্নেয় বাণ অথবা সর্বশেষে আটম বোমা নিক্ষিপ্ত হয়, তাহাতেও মানবিকতার 
ধর্ম সমানভাবে অবমানিত হয়। সভ্যতা বিস্তারের অজুহাতে ইউরোপীয় 
শক্তিবৃন্দ কঙ্গে, দক্ষিণ আফ্রিকা বা চীনে যে অমাঙুষিকতার পরিচয় দিয়াছে, 
রোমান ক্যাথলিক এবং প্রটেস্টাণ্ট ধর্মসম্প্রদায়ের মধ্যে যে সংঘাত বাধিয়াছিল, 
তাহা হিন্দু-মুনলমাঁনের বর্বরতা অপেক্ষা লঘু নহে। উভয় বর্বরতার জন্য 
সমগ্র মানবজাতির মস্তক লজ্জায় অবনত হওয়া আবশ্যক । এই কারণেই 
জগতে শাস্তিকাঁমীগণ চেষ্ট৷ করিয়া থাঁকেন, যুদ্ধের পরিবর্তে অন্য কোন শুদ্ধতর 
উপায়ে মানুষেক্ম্মান্ষে সংঘাতকে পরিচালিত করা যায় কি না, যাহার দ্বার! 
স্বার্থের ছন্দের সমাধান ঘটে, অথচ মানবতার সংকটও না ঘটে । 

অতএব, মানবতার দিক দিয়া নয়, অন্য দিক হইতে সাম্প্রদায়িক সমন্তার 
বিচার করা যাক্‌। প্রথমেই ম্মরণ রাখা কর্তব্য যে ভারত ও পাকিস্তানের 
মধ্যে প্রচুর মনোমালিন্য থাকা সত্বেও কোনও যুদ্ধ ঘোষিত হয় নাই। 
কাশ্মীরের অধিকার সম্পর্কে এবং চীনা আক্রমণের সময়ে ইংলগু এবং আমেরিকা 
হইতে যুদ্ধান্ত্র সংগ্রহের ফলে উভয় দেশের মধ্যে মনোমালিন্য বৃদ্ধি পাইয়াছে, 
এ-কথা প্রথমেই ম্মরণ রাখা আবশ্তক। এই মানসিক বিভেদ যত বৃদ্ধি 
পাইতেছে ততই সাম্প্রদায়িক দাঙ্গা-হাঙ্গামার মাত্রা বরধধিত হইতেছে । 
ইংলগ্ড এবং জার্মানির মত দেশে দুই রাষ্ট্রের মধ্যে মন-কষাঁকধি যতই বৃদ্ধি 
পাক না কেন, দেশে যতক্ষণ শাঁসনযন্ত্র চালু আছে ততক্ষণ সাধারণ জনতার 
মধ্যে যদি কোনও ইংবেজ নাগরিক অকম্মাৎথ মনে করে, কয়েকজন ইংলগুবাসী 
জার্মানকে পীড়ন করিতে হইবে, তাহা হইলে ইংলগ্ডের পুলিশ বিন্দুয়াত্র 
দ্বিধা না করিয়া জনতার এইরূপ ব্যবহারকে কঠোর হস্তে দমন করিবে 9 
জার্মানদের সম্পর্কে যদি কিছু করিতেই হক, গভর্নমেণ্ট করিবে, 
জনতার সে অধিকার নাই। ইহাই সভ্যদেশের নিয়ম, শক্তিশালী কর্মদক্ষ 


শাসনযস্ত্রের লক্ষণ। ইতিমধ্যে অবশ্ত দেশের নেতৃস্থানীয় ব্যক্তিগণ ইংলগ- 

জার্মানির রাজনৈতিক বিরোধের রাজনৈতিক সমাধানের চেষ্টা করিবেন 
এবং দেশের জনসাধারণ নেতৃবৃন্দকে সমর্থন করিয়াই চলিবেন। অবশ্ঠ 
চেগ্বারলেনের আমলে ১৯৩৯ সালে যেমন ঘটিয়াছিল, নেতা যদি জনসাধারণের 
'আস্থ! হারান, তবে নিয়মতান্ত্রিক বা সংবিধানসম্মত উপায়ে নেতৃত্বের পরিবর্তন 
সাধিত হয়। উচ্ছৃঙ্খল জনতা গভর্নমেণ্টের করণীয় কার্য, অথবা পার্লামেন্টে 
মীমাংসার যোগ্য সমস্তার দায়িত্ব শ্বীয় হস্তে গ্রহণ করিয়া পথেঘাটে জার্মান 
সংহার করিয়। বেড়ায় না। 

অথচ আমাদের দেশে এইটিই যেন বারস্বার ঘটিতে দ্বেখা যায়। বাস্তায় 
কোনও মোটরচালক যদি কাহাকেও গাড়ি চাপ! দেয় তাহা হইলে চালককে 
পুলিশের হাতে সমর্পণ না করিয়া অনেক ক্ষেত্রে দেখা যাঁয় ষে জনতা নিজেই 
বিচারের ভার লয় এবং অপরাধীর শাস্তিবিধান আরম্ভ করিয়া দেয়। এই তো 
কয়েক মাস পূর্বে বাঁজারে জিনিষপত্রের দাঁম যখন বাঙ্গল! দেশের গভর্নমেন্ট 
কিছুতেই আয়ত্তে আনিতে পারিতেছিলেন না তখন কলিকাতা শহরে 
কয়েকটি বাঁজারে জনতা বিক্রেতাগণকে স্বীয় শাসনে আনিয়া দূর কমাইবার 
চেষ্টা করিল। 

এইরূপ ছোটখাট ঘটনা এবং বৃহত্তর সাম্প্রদায়িক দাঙ্গা! দেখিয়া সন্দেহ 
করিবার কারণ আছে যে, ভারতের সাধারণ মানুষের মনে যেন গভনমেণ্টের 
উপরে আন্থা কতকাংশে কমিয়া আসিয়াছে। অব্য লোকসভায় ব৷ 
আইনসভাঁয় সভ্যগণের মধ্যে এই আস্থার অভাব নাই, তাহার] গভর্নমেন্টকে 
শক্তিশালী ও কর্মপটু রাখিবার জন্য যথাবিহিত চেষ্টা করিতেছেন। কিন্ত 
পথেঘাটে তো জনতা! সব্দা আত্মশাসনের বশে পরিচালিত হয় না, তাহার। 
আংশিকভাবে শাদসনযস্ত্রের উপরে আস্থা হারাইয়৷ দাঙ্গাহাঙ্গামার মারফৎ্ 
সমস্তা সমাধানের অন্ধ প্রয়াম করিতেছে, এই কথা বলাই আমার অভিপ্রায় । 

আর এই অর্ধনুপ্ত অন্ধ অবস্থায় যোগান দিতেছে নান। রাজনৈতিক দল বা 
গ্রচার। কেহ হয়ত ভবিষ্কৎ বিপ্লবের জন্য জমি তৈয়ারি করিতেছেন, কাহারও 
বা উদ্দেশ্য এত মহৎ না হইয়া! অপেক্ষাকৃত সন্কীর্ণ। এই উদ্দেশ্য যাহাই হউক 
না কেন, গভর্নমেন্ট মূল্য নিয়ন্ত্রণ এবং বাস্তহারাদের সমস্যা হইতে আরস্ত করিয়া 
কাশ্মীর সমস্তা পর্ধস্ত কোন সমস্তারই সম্পূর্ণ সমাধান করিতে পারিতেছেন না 
মনে করিয়া জনতা নিজেই অগ্রণী হইয়া এই সকল সমন্তার সমাধানের চেষ্টা 
করিতেছে । জনতার আচরণকে শুধু উচ্মৃঙ্খলতার প্রসার ও প্রমাণ ন! ভাবিয়া 


গণতগ্ত্রের সংকট ৫৯ 


পাসনযস্ত্রের প্রতি ক্রমবর্ধমান অনাস্থার পরিচায়ক বলিয়া ভাবিলে বোধ হয় 
আমাদের বিচার আরও সঙ্গত হইবে । 

মানুষ যে সত্য সত্যই নানাবিধ দুর্দশার প্রতিকার খুঁজিতেছে, শাসনযন্ত্রকে 
আরও দৃঢ় ও কর্মকুশলী দেখিতে চায়, ইহার একটি বিচিত্র প্রমাণ অপর ক্ষেত্র 
হইতে পাওয়া ষায়। কলিকাতায় বিগত জানুয়ারি মাসের (১৯৬৪) 
দাঙ্গীর সময়ে পুলিশবাহিনী যখন দাক্গীকে আয়ত্তে আনিতে পারিতেছিল না, 
তখন সেনাবাহিনীর কর্মতৎ্পরতায় শীত্রই দাঙ্গা প্রশমিত হইল। তখন সাধারণ 
মানব যেন স্বস্তির নিঃশ্বীন ফেপিল। সেনাবাহিনীর তথাকঘিত আতিশয্ের 
বিরুদ্ধে সংবাদপত্রের স্তস্তে অভিযোগ প্রকাশিত হইলেও সেনা বিভাগের 
প্রয়োগে নকলে না হইলেও অনেকে যেন সন্তুষ্ট হইয়াছিলেন। 

কিন্তু ইহার তলে তলে একটি বিচিত্র ঘটনা ঘটিয়া! গেল, তাহার প্রতি 
আমাদের বিশেষভাবে দৃষ্টি রাখা কর্তব্য । সেনাবিভাগের কর্মতৎপরতা! ব! 
নিরপেক্ষতাঁর বিষয়ে সকলের আস্থা আছে। কিন্তু ইহাকে অসাঁমরিক শাসনযন্ত 
বা সিভিল গভর্নমেণ্টেব প্রতি অনাস্থার মূর্ত প্রকাঁশ বলিয়াও বিবেচন1] করা 
যাইতে পারে। যখন অসামরিক গভর্নমেন্ট কোনও কারণে সঙ্কটময় অবস্থা 
সামলাইতে না পারে, তখন জনগণের বিভিন্ন সংস্থা বা স্বেচ্ছাসেবকবাহিনী 
আগাইয়া আসিয়া গভরন্নমেণ্টের কাজের সহায়তা করে। ইহা সকল উন্নত 
সমাজ বা রাষ্ে পরিলক্ষিত হয়। গান্ধীজী ১৯৪৬-৪৭ সালে নোয়াখালি বা 
কলিকাতার দাঙ্গা দমনের দায়িত্ব কিছুতেই সামরিক বিভাগের হাতে সমর্পণ 
করিতে প্রস্তুত ছিলেন না। বিহাঁবে কংগ্রেন গভর্নমেন্ট ও বাঙ্গলায় মুনলিম 
লীগ গভর্নমেন্ট ১৯৩৫: সালের গণতান্ত্রিক নিয়মানুসারে প্রতিষ্ঠিত হইয়াছিল 
বলিয়া সর্বতোভাঁবে উভয়কে উপদেশের দ্বারা, স্বীয় প্রচারকার্ধেব সহযোগিতার 
বারা, তিনি সাম্প্রদা়িক বিরোধের সমাধান করিবার চেষ্টা করিয়াছিলেন । 
শাস্তিস্থাপনীর দায়িত্ব শুধু রাষ্ট্রের নয়, জনসাধারণেরও বটে, এই বুদ্ধিতে 
তিনি বৃহৎ স্বেচ্ছাসেবক বাহিনীর সহায়তায় গণতান্ত্রিক রাষ্ট্রের কাজে সহায়তা 
করিতে লাগিলেন। যদি সংকটকালে সেনাবিভাগের সহায়তা লওয়া অনিবার্ষ 
হইয়া! ওঠে সেক্ষেত্রে মন্ত্রিসভা প্রয়োজনবোধে মিভিল গতন্মেণ্টের অধীনে মেই 
শক্তিকে প্রয়োগ করিবেন, ইহাই তাহার নির্দেশ ছিল। কোনওক্রমে 
সামরিক শক্তির নিকট সিভিল গতর্নমেন্টের আত্মসমর্পণের তিনি পক্ষপাতী 
ছিলেন না। জনসাধারণের বিভিন্ন প্রতিষ্ঠান গণতান্ত্রিক শাঁসনযন্ত্রের 


৫২ গণতন্ত্রের সংকট 


সহিত মিলিয়া মিশিয়া কাঁজ করুক, ইহাকেই তিনি ভারতবর্ষে গণতন্ত 
প্রতিষ্ঠার প্ররুষ্টতম উপায় বলিয়া মনে করিতেন এবং এতছুদ্দেশ্তে বন্সমস্যা, 
শিক্ষাসমস্া প্রভৃতি সমাধানের জন্য হিন্দু-মুসলমান, স্ত্রী-পুরুষ, উচ্চ-নীচ 
বর্ণনির্বিশেষে সকল ব্যবধানকে তুচ্ছ করিয়া মানুষের প্রতিদিনের সমস্যা! মিটাইবার 
জন্য সার ভারত জুড়িয়! বহু গঠনকর্মের কেন্দ্র নির্মাণ করিয়াছিলেন । 


আজ উলটা হাওয়া বহিতেছে। দাঙ্গা-নিরোধের জন্য শুধু সামরিক 
বাহিনীর সহায়তা লওয়! হইল না, আপাতদৃষ্টিতে কলিকাতার মিভিল গভরনমেন্ট 
তাহাদের হাতে দায়িত্ব সমর্পণ করিয়া কিছুক্ষণের জন্য সবিয় দীড়াইলেন। 


ইহাকেই গণতন্ত্রের বুহত্তম সঙ্কট বলিয়া বিবেচনা! করিবার যথেষ্ট কারণ 
আছে। কাশ্মীরের সমস্যা, সাম্প্রদায়িক সমস্যা, দারিদ্র্য এবং ধনবৈষম্যের স্মস্যা, 
প্রত্যেকটিরই সমাধান ধীরে ধীরে কর! সম্ভব, যদি গতর্নমেন্টের প্রতি সাধারণের 
আস্থা এবং সহযোগিতা অটল থাকে । কিন্তু বাহিরে না হইলে যে ভিতরে 
অনাস্থা ক্রমশঃ বৃদ্ধি পাইতেছে তাহার প্রমাণ তখনই পাওয়। যায়, যখন জনতা 
বিক্ষুন্ধ হইয়া নিজের হাতে অপরাধীকে সাদ! দ্রিবার চেষ্টা করে, পাকিস্তানের 
বিরুদ্ধে মনে মনে যুদ্ধ ঘোষণ করিয়া ভারতবর্ষের মধ্যে মুনলমান ধর্মাবলম্বীকে 
দমন করিবার দায়িত্ব নিজেই গ্রহণ করে। বিপদ এখানেই বেশি । যত ভ্রুত এই 
প্রচ্ছন্ন অনাস্থ। বুদ্ধি পাইবে অথবা পাইতে দেওয়া হইবে, ততই লোকে ভাবিবে, 
*এরকম গভর্নমেন্টের চেয়ে সার] দেশে যদি সামরিক শাসন কায়েম হয় তাহা 
হইলে চোরাঁকাববারীর1 শায়েস্তা হইবে, শাসন ভালভাবে চলিবে এবং 
আমরাও স্ৃথে থাকিব” । 

এই মনৌভাবকেই গণতন্ত্রের পথে সর্বাপেক্ষা কঠিন বাঁধা বলিয়! মনে করিতে 
হইবে। গাক্ধীজী ভারতবর্ধকে, ভারতের মানুষকে নিবিড়ভাবে চিনিতেন। 
হিংসাশ্রয়ী বিপ্লবের বিরুদ্ধে তাহার একটি প্রধান আপত্তি ছিল, এরূপ বিপ্নবের 
দ্বারা সমগ্র সমাজের শাসনভাঁর একটি ক্ষুদ্র শ্রেণীর আয়ত্তে আসে। আর যদ্দি 
সত্যাগ্রহের ঘারা ক্ষমতার হস্তাস্তর ঘটে তাহ হইলে জনসাধারণ প্ররুত শক্তির 
অধিকারী হয়। 

বর্তমান সংকটকাঁলে যদি ভারতবাীর মন উত্তরোত্তর সিভিল গভননমেণ্টের 
প্রতি আস্থা হারায়, তাহা হইলে ভারতের ভাগ্যে দক্ষিণ-পূর্ব এশিয়ার মত 
লামরিক শাসন প্রতিষিত হইতে পারে, এ-আশঙ্কা নিতাস্ত কাল্পনিক নয়। 


গণতন্ত্রের সংকট ৫৩ 


এবং ইহা অপেক্ষা ভারতের পক্ষে আর অধিক দুর্দিন কি হুইতে পারে? 
কেননা, তখন জনগণের স্বরাজ স্বপ্নের মত অলীক বস্ততে পর্যবসিত হইবে। 

এই সম্ভাবনা হইতে নিক্ষমণের জন্য সর্বতোভাবে গণতান্ত্রিক শীঘনকে 
কর্মক্ষম ও সুদৃঢ় করিয়া! তোলা প্রত্যেক নাগরিকের অবশ্যকর্তব্য। প্রত্যেকের 
পক্ষে সৃচারুভাঁবে শাঁসন ব্যবস্থাকে চালু রাখিবার দায়িত্ব গ্রহণ করা উচিত এবং 
তছুদ্দেশ্ঠে সর্বসাধারণের অন্ন, বস্ত্র, শিক্ষা! সমস্তাঁকে অর্ববিধ অসাম্প্রদায়িক 
গণতন্ত্রসম্মত প্রতিষ্ঠানের সহায়তায় সমাধানের চেষ্টা করা উচিত। এগুলি 
গভর্নমেন্ট-নিরপেক্ষ ন। হইয়। গতর্নমেন্টের সহযোগিতায় চলিবাঁর চেষ্টা করিবে । 
আর যদি মনে হয়, গতনমেন্ট যথেষ্ট ত্রুত পদক্ষেপে চলিতেছে না, তখন সেই 
গভর্নমেন্টকে গণতন্ত্রের মাধ্যমে সংস্কৃত করিয়া লইতে হইবে। আর যদি আমর! 
অন্ধভাবে সাম্প্রদায়িক ব! অন্যবিধ দাক্গা-হাঙ্গামার দ্বার! ক্রমবর্ধমান অসন্তোষ বা 
অনাস্থাকে প্রকৃপিত হইতে দিই, তবে অদুর ভবিষ্বতে পরোক্ষভাবে সামরিক 
শক্তির নিকট আত্মসমর্পণের জন্য শৃঙ্খল রচনা করিব, এ-বিষয়ে কোনও * সন্দেহ 
নাই। 


প্রস্তাবিত বিপ্লব 


বিগত জানুয়ারি মাঁসের সাম্প্রদায়িক দাঙ্গার পৰ জাতীয় সংহতির সমস্যা ফে 
বাঙ্গালীর মনকে নৃতন করিয়া! আলোড়িত করিতেছে ইহা৷ অতীব স্থখের বিষয়। 
স্থানে স্থানে এই প্রশ্নের আলোচনা চলিতেছে; কাজী আবদুল ওছ্দ, স্বামী 
রঙ্গনাথাননদ, শ্রীযুক্ত অন্দদাঁশংকর রাঁয় প্রমুখ চিন্তাঁনায়কগণ এ-বিষয়ে স্থনিশ্চিত 
আদর্শ মান্ষের সামনে উপস্থাপিত করিতেছেন, এবং বহু শ্রোতা ও পাঠক 
শ্রদ্ধাসহকারে তাহাদের শিক্ষাকে গ্রহণ করিবার চেষ্টা করিতেছেন । সম্প্রতি 
“কম্পাদ” নামক সাধ্চাহিক পত্রিকীক্স পূর্ব-পাকিস্তানের দীক্ষা সম্পর্কে সংবাদ 
প্রকাশিত হইয়াছে এবং সেই প্রসঙ্গে সেখানে ছাত্র ও শিক্ষিত সমাজের মধ্যে যে 
গণতান্ত্রিক আন্দোলন উদ্দিত হইয়াছে তাহার সংবাদ পাঠে অনেকের মনে আশার 
সঞ্চার হইয়াছে । কয়েক দিন পূর্বে শ্রীযুক্ত পান্নীলাল দাশগুপ্ত বঙ্গ-সংস্কৃতি 
সম্মেলনের এক অধিবেশনে বলেন যে, পূর্ব-পাকিস্তান আজ বহুলাংশে পশ্চিম- 
পাকিস্তানের উপনিবেশের পর্যায়ে অধঃপতিত হইয়াছে। অথচ পূর্ব-পাঁকিস্তানে 
বাঙ্গলা ভাষা সংরক্ষণের আন্দোলনে এবং অধুন! গণতন্ত্র প্রতিষ্ঠার দাবিতে যে 
নৃতন সমাজচেতনা স্ুচিত হয়, তাহাকে সম্যক্ভাঁবে পুষ্ট করিতে পারিলে 
সেখানে যে গণতান্ত্রিক বিপ্লব আস্ত ভবিষ্যতে সংগঠিত হইতে পারে এরূপ আশা 
সহজে পোষণ কর] যায়। কাঁজী আবছুল ওছুদ সাহেব সঙ্গতভাবে বলিয়া 
থাকেন যে, শত উত্তেজনা সত্বেও পশ্চিমবঙ্গে আমাদিগকে সাম্প্রদায়িক দাঙ্গা 
হইতে বিরত থাকিতে হইবে । কারণ, ভারতে ধর্মনিরপেক্ষতার আদর্শ রক্ষা 
করা আমাদের পক্ষে যেমন প্রয়োজন, তৎসহ পূর্ব-পাকিন্তানে উদ্দীয়মান 
গণতান্ত্রিক আন্দোলনের পথে কোন অন্তরায় স্থট্টি না করাও তেমনই প্রয়োজন। 

্বদেশে গণতন্ত্র রক্ষা! করা অথবা পূর্বপাকিস্তানে বিপ্রবকে পরিপুষ্ট করা, 
আমাদের উদ্দেশ্য যাহাই হউক না কেন, ভাল কাজ সব সময়েই ভাল এবং 
সাময়িক উত্তেজনার উধ্বে উঠিয়া আমরা যদি শুভ রাজনৈতিক আদর্শকে 
সংরক্ষণ করিতে পারি, তাহা সকলেই ভাল বলিয়া! শ্বীকার করিবেন। 
আমাদের আচরণের বশে কোন্‌ দেশে প্রত্যক্ষ বা পরোক্ষভাবে কিব্ধপ গ্রতিক্রিয়া 


* কালাস্তর, ২৩শে মে, ১৯৬৪ হইতে পুনমূর্দ্রিত। 


প্রস্তাবিত বিপ্লব ৫৫ 


স্রটিবে, ইহার বিবেচনা সর্বদা গৌণ বলিয়া গণ্য হওয়া উচিত) স্বীয় 
আদর্শে প্রতিষ্টিত থাকাই যে আমাদের প্রধান লক্ষ্য, ইহা আমর! যেন বিস্বৃত 
না হুই। 

বর্তমান প্রবন্ধের উদ্দেন্ট কিন্ত আদর্শের বিচার বাঁ আদর্শগ্রতিষ্ঠার কৌশল 
সম্পর্কে নহে। উল্লিখিত আলোঁচন। প্রসঙ্গে পূর্ববঙ্গে যে গণতান্ত্রিক বিপ্লবের 
সম্ভাবনা! কেহ কেহ দেখিতেছেন, বা তাহার প্রতিক্রিয়ায় পশ্চিমবঙ্গে যাহা 
ঘটিতে পারে বলিয়। আশা করিতেছেন তাহার সম্বন্ধে কিছু চিন্তার প্রয়োজন 
আছে বলিয়া মনে হইতেছে। 

পূর্বপাকিস্তানে গণতন্ত্রের দাবি যে পশ্চিমপাকিস্তানের তুলনায় সমধিক 
শক্তিশালী, ইহা! মাঁনিতে বাঁধা নাই। পশ্চিমপাকিস্তানে বলৌচ, আফিদি 
প্রভৃতি উপজাতির মধ্যেও যে গণতন্ত্র বা আত্মপ্রতিষ্ঠার আকাজ্ষা উত্তরোত্তর 
বৃদ্ধি পাইতেছে ইহা সকলে জ্ঞাত আছেন। এই অবস্থায় বিপ্লবের সুবিধার 
জন্য সমগ্র পশ্চিমপাঁকিস্তান ও পূর্বপাকিস্তানের মধ্যে খাগ্ঠ-খাদক সম্পর্ক স্বীকার 
করা, অথবা উভয় অঞ্চলের মধ্যে জাতি-ভাষা-সংস্কৃতিগত বাবধানকে স্ফীত 
করিয়া! একের বিরুদ্ধে অপরকে উত্তেজিত করাকে মনে মনে কিছুতেই সমর্থন 
করিতে পারিতেছি না। 

অবশ্ঠ বিপ্রবলাধনের কৌশল হইল, যদি এঁতিহাসিক কারণবশে কোনও 
সমাজে জনতার মনে শাসকশ্রেণীর বিরুদ্ধে সাময়িকভাবেও অসন্তোষ পু্নীভূত 
হয় তবে বিগ্রবপ্রয়ানী দল সেই সন্ধিক্ষণেব স্থযোগ লইয়! প্রতিপক্ষের হস্ত হইতে 
শক্তি ছিনাইয়! লইতে চেষ্টা করেন। কুশ দেশে লেনিন যখন বিপ্রব,ক 
জয়যুক্ত করেন তখন গণনায় তাহার দলে খুব বেশী লোক ছিল না। কিন্তু প্রথম 
মহাযুদ্ধের অবসানে মৈনিকগণ কশ রাঁজশক্তিব আদর্শের অপারতা এমন ভাবেই 
উপলনি করিয়াছিল, এবং ব্যর্থ যুদ্ধ প্রচেষ্টা হইতে নিষ্কৃতি লাভের জন্য তাহাদের 
মন এত আকুল হইয়াছিল যে সেই সন্ধিক্ষণের পরম গুরুত্ব উপপন্ধি করিয়া 
লেনিনের পক্ষে তড়িৎবেগে সেনাবিভাগের এক শ্রেণীর সভ্যের সাহায্যে 
রাষ্্শক্তিকে অধিকার করিয়া লওয়৷ সম্ভব হইয়াছিল। 

কেহ কেহ মনে করেন যে, পূর্বপাঁকিস্তানে প্রায় মেইবপ সন্ধিক্ষণ উপস্থিত 
হইয়াছে, অন্ততঃ আসিবার উপক্রম হইতেছে । ভারতবর্ষের মধ্যেও আবার 
পশ্চিমবঙ্গে সরকারের অযোগ্যতাঁর বিষয়ে জনমত এমনভাবে বৃদ্ধি পাইতেছে, 
বিপ্লবকামীগণের মধ্যে কেহ কেহ মনে করেন পূর্বপাকিস্তানে বিদ্রোহের কুচন! 


৫৬ গণতন্ত্রের সংকট 


হইলে প্রতিক্রিয়ান্বরপ পশ্চিমবঙ্গেও বিপ্লব সংসাধিত হইবে । এই মুহূর্তেই না 
হইলেও হাওয়া এমনভাবে বহিতে আরম্ভ করিয়াছে যে ভারতের বৃহত্তর 
রাজনৈতিক গগনে কোনও দুর্যোগ দেখা দিলে উভয় বঙ্গে বিপ্লবের শ্ুত মৃত্্ত 
উপস্থিত হইবে। অন্ততঃ সেই স্থবর্ণহুযৌগকে পরিপূর্ণভাবে কাঁজে লাগাইবার 
জন্য এখন হইতে মনের প্রস্ততি এবং পার্টির সংগঠনেরও একাস্ত প্রয়োজন 
আছে। 

বিপ্লবের উপরি-উক্ত কর্মস্থচীর সমালোচনা করিব না। কিন্তু সাধারণ 
নাগরিক হিপাঁবে অথবা রাঁজনৈতিক এঁতিহাসিকের দৃষ্টি লইয়াও উক্ত প্রস্তাবের 
প্রতিক্রিয়ার বিষয়ে আলোচন] করা যাইতে পারে। 

পূর্বপাঁকিস্তানে বাঙ্গালী আজ বাঙ্গালী বলিয়াই পশ্চিমপাকিস্তানের নিকটে 
হেয় হুইয়া আছে, এরূপ ভাবনার দ্বারা পরিপুষ্ট পূর্বপাকিস্তান একদিন হয়ত 
ইতিহাসের সদ্ধিক্ষণে, উপযুক্ত নেতৃত্বের অধীনে পশ্চিমপাকিস্তানের নাগপাশ 
হুইতে অব্যাহতি পাইতেও পারে। যদি পূর্বপাকিস্তান আত্মনিয়ন্ত্রণের অধিকার 
চায়, বলোৌচ বা আফ্রিদি প্রভৃতি পাঠান উপজাতিবুন্দ অন্রূপ স্বাতন্ত্য চায়, 
তবে বর্তমান রাজশক্তির অধিকারীগণ কি পাকিস্তানের এই বনহুধা খগ্ুনের 
বিরুদ্ধে জাতীয় সংহতির সমর্থনে সুম্পষ্ট জনমত সৃষ্টি করিতে পারিবেন না? 

মনে হইতেছে, অন্ততঃ কাশ্মীরের প্রসঙ্গ লইয়! পূর্ব এবং পশ্চিমপাকিস্তানে 
খুব মতবিরোধ নাই। ভারত যদি সঙ্ল্প করে যে অতি ভ্রত সমাজতান্ত্রিক 
বাবস্থা স্থাপনের দ্বার] কাশ্মীর সহ সকল প্রান্তের সমস্তার নিরসন করিবে, তাহা 
হইলেই যে পূর্ব ও পশ্চিমপাঁকিস্তানের রাজনৈতিক চিস্তানায়কগণ সম্পূর্ণ সন্ত 
হইবেন, এরূপ মনে করিবার কারণ এখন পর্যস্ত খুঁজিয়৷ পাইতেছি না। যদ্দিও 
আজ পাকিস্তানের তুলনায় ভারতরাষ্ট্রে গণতন্ত্রের আদর্শ অনেক বেশী পরিমাণে 
প্রতিষ্িত হইয়াছে তবু কাঁশ্বীর সেই গণতন্ত্রের স্থখভোগ না করিয়া যদ্দি 
পাকিস্তানের সহযাত্রী হয় তবে গণতন্ত্রের দোহাই দিয়! পূর্ব বা পশ্চিমপাঁকিস্তানে 
কেহ ইহাতে আপত্তি করিবে বা মনে মনে সন্তষ্ই হইবে না এমন মনে করার 
কোনও হেতু দেখিতে পাইতেছি না। 

আমার বলার অভিপ্রায় হইল, পাকিস্তানের গণতন্ত্রের শক্তি এবং আত্ম- 
নিয়ন্ত্রণের আদর্শ বিষয়ে পরিচ্ছন্ন চিন্তা এখন পর্যস্ত বেশী দুর অগ্রসর হয় নাই। 
জাতীয় সংহতির টান এখন পর্ধস্ত বেশী এবং সে জাতীয়তা ইসলামের ভিত্তিভূমির 
উপরেই প্রতিষ্ঠিত । ভারতকে উভয় পাঁকিস্তানেই “হিন্দু” রাষ্ট্র বলিয়া এখন পর্যন্ত 


প্রস্তাবিত বিপ্লব ৫৭ 


বিবেচনা করিয়া আমিতেছেন এবং সেই জন্যই কাশ্বীর সম্পর্কে উভয়ের মনে 
চিন্তা ভাবনার মধ্যে কোনও সাজ্যাতিক প্রভেদ নাই। 

ভারতেও যে গণতন্ত্রের আদর্শ পরিপূর্ণভাবে প্রতিষ্ঠিত হইয়াছে এমন দাৰি 
করিতেছি না । কিন্তু ভারত ও পাকিস্তান উভয় দেশেই যখন ভিত কমবেশী 
কাচ, যেখানে সংগঠনের কাঁজ পর্যাঞ্ধ পরিমাণে হয় নাই, সেখানে আকন্মিক 
উদ্ভুত কোনও এঁতিহাসিক সন্ধিক্ষণে যদি বা্রশক্তির বর্তমান অধিকারীগণকে 
ধরাশাম্মী কর] যায় তাহ] হইলেই বিপ্লব যে গণতন্ত্রের পথে অমোঘ গতিতে 
অগ্রসর হইবে ইহার পর্যাপ্ত হেতু খুঁজিয়া পাইতেছি ন1। 

অবশ্য সত্যাগ্রহের নীতি ও কৌশলের সম্পর্কে ব্যক্তিগতভাবে আমার সংস্কার 
থাকায় হিংসাশ্রয়ী বিপ্লবের চেষ্টায় গঠনকর্মের প্রয়োজনীয়তাকে আমি হয়ত 
অতিরঞ্জিত করিয়া দেখিতেছি। কিন্তু আমার আশঙ্কার সমর্থনে বাঙ্গল। দেশের 
আধুনিক ইতিহাসের একটি নজির দেখাইয়া আত্মপক্ষ সমর্থনের চেষ্টা করিব। 

১৯৩৫ সালের সংস্কার অনুসারে যখন ভোট লওয়! হয় তখন বাঙ্গলা দেশে 
মুসলিম লীগ অতি অল্পসংখ্যক আসন অধিকার করিতে সমর্থ হইয়াছিল, কিন্ত 
ক্রমশঃ লীগের আধিপত্য বৃদ্ধি পাইতে থাকে । সমগ্র বাঙ্গল! দেশে চাষীর মধ্যে 
মুসলমানের সংখা। বেশী। ফজলুল হুক্‌ সাহেবের গভর্নমেন্ট চাষীর করভার এবং 
খণ মোৌচনের যথেষ্ট চেষ্টা করিয়াছিলেন । কমিউনিস্ট পার্টির পক্ষ হইতে কষকদের 
মধ্যে গণচেতনা! জাগরিত করিবার চেষ্টাও করা হয়। হক্‌ সাহেব যে-ভাবে 
নবোদ্িত মধ্যবিত্ত মুসলিম শিক্ষিত সমাজকে গণতন্ত্রের অভিমুখে লইয়া 
যাইতেছিলেন এবং কমিউনিস্ট পার্টি যেভাবে কৃষককুলকে ভবিষ্ৎ বিপ্লবের জন্য 
উত্তরোত্তর সংগঠিত করিতেছিলেন, তাহা সত্যই প্রশংসার যোগ্য । ইতিমধ্যে 
মুসলিম লীগও স্বীয় শক্তি বিস্তারের জন্য যেভাবে কুশল পদক্ষেপে চলিতে 
লাগিলেন তাহাঁও প্রশংসার অযোগ্য নয়। মুসলিম জাতি যে একটি বিশিষ্ট 
ও স্বতন্ত্র জাতি, তাহাদের সহিত ভারতের হিন্দুর সংস্কৃতির এমন কি অর্থনীতির 
ক্ষেত্রেও স্বার্থগত মিল নাই, উভয়ের মধ্যে শুধু খাগ্ত-খাদকের সম্পর্ক, এই কথাটি 
উদীয়মান মধ্যবিত্ত শ্রেণীর মধ্যে মুসলিম অভিজাত শ্রেণীর কল্যাণে এমনভাবে 
প্রচারিত হইল যে শুধু বাঙ্গলাদেশেই নহে, পাঞ্জাব, সিন্ধু এমন কি পাঠান 
অধ্যুষিত সীমান্ত প্রদেশেও লীগের শক্তি ক্রমশঃ বৃদ্ধি পাইতে লাগিল। অবস্ঠ 
ইহার পশ্চাতে ব্রিটিশ বাষ্রনেতা এবং রাঁজকর্মচারীদের যথেষ্ট সমর্থন ছিল। কিন্ধ 
শুধু সেই সমর্থনকেই হিন্দু-মুসলমানের তথকালীন ক্রমবর্ধমান বিভেদের জন্ত 


৫৮ গণতন্ত্রের সংকট 


দায়ী করা যাঁয় না। কংগ্রেসের গঠনকর্মের মধ্যে হিন্দু-মুমলমানের বৈশিষ্ট্যকে 
উপেক্ষা করিয়া রচিত অর্থনৈতিক বা শিক্ষাসন্ম্বীয় ব্যবস্থার অপ্রাচর্য ছিল। 
হিন্দু-মুদলমান, বিহারী-বাঙ্কালী, পার্বত্য ও সমতলভূমির অধিবাদীদের মধ্যে 
যথেষ্ট উৎসাহের সহিত বুদ্ধিযুক্তভাঁবে পরিচালিত গড়ার কাজ পর্যাপ্ত পরিমাণে 
সম্পাদন কর] সম্ভৰ হয় নাই। বাই্ুনৈতিক ভাঙ্কার কাজে আমাদের যত 
উৎসাহ ছিল, গড়ার কাজে তাহা! ছিল ন1। 

এরূপ কাচা ভিতের উপরে গীথা রাঁজনৈতিক দলগুলি এ অবস্থাতেই 
মোটামুটি থাকিয়া! গেল। ১৯৪৭ খ্রীষ্টার্ধে যখন অকন্মাৎ ব্রিটিশের অধিকার 
হইতে রাঁজশক্তি হস্তান্তরের সম্ভাবনা উপস্থিত হুইল, তখন অন্ততঃ মুসলিম 
কৃষকশক্তি পত্রপাঠ কমিউনিস্ট পার্টির ছোট ডিঙ্গি হইতে নামিয়] খেয়া পারের 
জন্য ইংরেজের তৈয়ারি পাকিস্তান-মার্কা মুদলিম লীগের বিরাট ট্টামারকে 
আশ্রয় করিল। জনশক্তি সাময়িকভাবে গণতন্ত্রের অভিমুখে ধাবিত না হইয়া! 
সংরক্ষণশীল অভিজাত সম্প্রদায়ের অধিকারে চলিয়া গেল। ইহার প্রতিক্রিয়া 
ভারতরাষ্ট্রেও অন্ভূত হইল। সেখানে শতাঁবীকাঁল ধরিয়া অ-মুসলমান জন- 
সমূহের মধ্যে সমাঁজসংস্কার এবং রাজনৈতিক চেতন। কিয়ৎ পরিমাণে বিস্তৃত 
হওয়া সত্বেও ক্ষমতা হস্তাস্তরকে উপলক্ষা করিয়] সাম্প্রদায়িক মনোভাব বৃদ্ধি 
পাইতে লাগিল। অর্থাৎ আমরা পিছু হাটিতে আরম্ভ করিলাম । যে গান্ধীজী 
সারাজীবন সম্প্রদায় নিরপেক্ষ হইয়া উৎ্পাদন-ব্যবস্থা এবং বিকেন্দ্রীকৃত 
রাষ্্শক্তির আদর্শ স্থাপনের চেষ্টা করিয়াছিলেন, তাহাকে সাম্প্রদায়িক প্রতি- 
ক্রিয়াশীল শক্তির আঘাতে প্রাণত্যাগ করিতে হইল। 

কিন্ত মকল ক্ষেত্রেই যে এইরূপ ঘটিবে, প্রতিক্রিয়া সর্বদা জয়ী হইবে, এরূপ 
বলা আদৌ আমার অভিপ্রায় নয়। আমার উদ্দেশ্য হইল এই কথ! বলা যে, 
গঠনমূলক কাজের সহায়তায় যদি বিপ্লবের প্রস্ততি সম্যকৃভাবে কর! ন] হয় তাহা! 
হুইলে বর্তমান সমাজদেহে যে-সকল ফাটল রহিয়াছে সেই সব ফাটলের পথে 
বিপ্লবের শক্তি বিপথগামী জলশ্োতের মত নিক্ষলভাবে প্রবাহিত হইবে। এবং 
বর্তমানে অবস্থিত বিভিন্ন প্রকারের সম্প্রদায়গত ব্যবধানের মান্রাকে আরও 
বর্ধিত করিয়া দিবে । 

মুসলমান যদি ক্ষেত্রবিশেষে শোধিত হয়, এবং পার্বতী মমতাবে শোধিত 
জনগণ হইতে তাহাদ্দিগকে বিচ্ছিন্ন করিয়া! শোষণবিহীন সমাজ রচনার প্রয়াস 
কর] যায়, তবে মুললমানে এবং অপর নিপীড়িত সমাজের মধ্যে সাম্প্রদায়িক 


প্রস্তাবিত বিপ্লব ৫৯ 


খ্যবধান যে উত্তরোত্তর বর্ধিত হইবে, তাহাতে সংশয় নাই। বর্তমান কালে 
আর্দিবাসী সমাজে শোষণ নিরাঁকরণের জন্য যে প্রচেষ্টা চলিয়াছে তাহার ফলে 
আদিবাসীদের শ্বাতন্রাবোধ এবং সাম্প্রদায়িক মনোভাব বর্ধিত হইয়া জাতীক্ক 
সংহতির পথে এক নৃতন অন্তরায়ের স্থপ্টি হইতেছে, এ বিষয়ে সংশয় নাই। 


যদি বিপ্লবকামীগণ মনে করেন, আজ স্থযোৌগ বুঝিয়! মুসলমানের মধ্যে 
প্রগতিশীল শক্তিকে, অথবা বাঙ্গালীর মধ্যে পূর্ব এবং পশ্চিমবঙ্ষে অন্গুবূপ 
শক্তিকে সাময়িক প্রয়োজনেও পৃথকভাবে পরিপোষণ করা আবশ্বক, 
তবে একটি আশঙ্কার কথা নিবেদন করিতে বাধ্য হইতেছি। আমাদের 
ভারতীয় সমাজে ধর্মনিরপেক্ষ, আধুনিক জীবনের উপযোগী নানাবিধ গঠনমূলক 
প্রতিষ্ঠানের সংখ্যা বা শক্তি এতই দুর্বল যে ইতিহাদের সন্ধিক্ষণে প্রস্তাবিত 
বিপ্লবের শ্রোত প্রবাহিত হইলে শক্তি গণতত্ত্বের পথে না চলিয়া অন্যপথে' 
যাইবার যথেষ্ট সম্ভাবনা রহিয়াছে । পশ্চিমবঙ্ষে প্রস্তাবিত বিপ্লবের জন্য যদি 
বাঙ্গালীত্বের উপরে নির্ভর করিতে হয়, তবে হিন্দু-মুললিম ছন্দের পরিবর্তে হত 
দেখা যাইবে বিহাঁরী-বাঙ্গালী, ওড়িয়া-বাঙ্গালী অথবা মারওয়াড়ী ভাটিয়া 
প্রভৃতির বিকুদ্ধে বধিত বিদ্বেষ ও ছন্দের আকারে জনগণের সকল সংগ্রামশক্তির 
অনাব্যকভাবে অপচয় ঘটিতেছে। এবং সেই আত্মঘাতী ছন্বকে শাসনে 
আনিবার জন্য অনিবার্ধভাবে বিপ্লবী গণতান্ত্রিক শক্তি বিজয়লাভ করিবে, তাহার 
সম্ভাবনাও স্থচিত হইতেছে ন1। বরং বিগত সাম্প্রদায়িক সংঘর্ষের ফলে, এবং 
উত্তরোত্তর কাশ্রীরসমস্তা সম্পর্কে ভারতের দোলায়মান ভাবের কারণে যে 
সাম্প্রদায়িকতার বোধ সর্বত্র মাথা তুলিতেছে, বিপ্লবের সদ্িক্ষণে সেই দিকে 
শক্তির ভার চলিয়া পড়িবার যথেষ্ট সম্ভাবনা রহিয়াছে। 


তাহার অর্থ ইহা নয় যে আমরা জনগণের প্রকৃত মুক্তি বা শ্ব-রাজের জন্তু 
কোন চেষ্টাই করিব না। উপরি-উক্ত সকল যুক্তি বিপ্লবের বিরুদ্ধে নয়, বরং 
সত্যাগ্রহের প্রস্ততির সপক্ষে বলিয়] বিবেচনা করিতে হইবে। গাদ্ধীজী অহিংস 
বিপ্লবে আস্থাশীল ছিলেন৷ সেইজন্য তাহার বিপ্লবের ধরণ অথবা প্রস্ততিও ত্বত্ত 
প্রকারের ছিল। সমাজে যথেষ্ট সংস্কার সাধনের সঙ্গে সঙ্গে তিনি রাজনৈতিক 
ক্ষেত্রে প্রয়ৌজনবোধে অহিংস সংগ্রামের পক্ষপাতী ছিলেন । তাহার দৃঢ় বিশ্বাস 
ছিল, যদ্দি গঠনকর্ষের অভাবে জনগণ সত্যাগ্রহ শক্তিকে পর্যাপ্ত পরিমাণে আয়ত্ত 
করিতে ন। পারে তবে ক্ষমতার হস্তান্তর ঘটিলেও হয়ত এক শ্রেণীর শানকবর্গের 


৬৪ গণতন্ত্রের সংকট 


পরিবর্তে অপর কোনও শ্রেণীর শানকবর্গের অভ্যুদয় ঘটিবে। জনসাধারণের 
্ব-রাঁজ যে দূরে ছিল সেই দুরেই থাকিয়া যাইবে। 

১৯০৯ ঘীঃ হিন্দ-স্বরাজ নামক গ্রন্থে তিনি এই সতর্কবাণী প্রথম অতি ্পষ্ট 
ভাষায় ব্যক্ত করেন। পঞ্চাশ বৎসরের বেশী অতিক্কাস্ত হইয়াছে, কিন্তু সেই 
সাবধানবাণীর গ্রয়োজন এখনও শেষ হয় নাই। অহিংস সত্যাগ্রহের প্রন্বতি- 
স্বরূপ গড়ার কাজে পরম আলম্য এবং অবহেলার কারণেই গণতন্ত্রের পরাজয় 
ঘটিবার যথেষ্ট সন্তাঁবনা রহিয়াছে, এই কথা বলাই আমার প্রধান অভিপ্রায়। 

আমর] যেমন কর্ম করি, তেমন ফল পাই। কর্মফল কেহই এড়াইতে পারে 
না। দেবতাগণেরও কর্মফলের ধিধান হইতে নিষ্কৃতি পাইবার কোনও উপায় 
নাই। 


সরকার ও গড়ার কাজ 


সম্তি কলিকাঁতার হাঙ্গামা মিটিয়৷ যাওয়ার পরে নাগরিকদের পক্ষে 
আত্মপ্রসাদে মগ্ন না হইয়া অন্তঃসন্ধানী হওয়ার গ্রয়োজন। বর্তমান ঘটনাবলার 
ফলে অস্ততঃ তিনটি বিষয় পরিষ্কার হইয়াছে--(১) অপেক্ষারুত অল্ললংখ্যক লোক 
দৃঢ়প্রতিজ্ঞ হইলে শহরের জীবনযাত্রাকে অচল করিয়া দ্দিতে পারে। (২) যাহারা 
দ্বাঙ্গাহাঙ্গামার পক্ষে নহে তাহারা একত্রিত হইয়া! শক্তিসংগ্রহ করিতে পাবে ন৷ 
এবং বিরুদ্ধ শক্তির আক্রমণে অসহায় বোধ করে। ফলে শাস্তির পরাজয় ঘটে। 
(৩) হতাশার বোধ চারিদিকে বর্তমাঁন। তাহার উৎপত্তির কারণ যাহাই হউক 
না কেন, তৎ্সহ শাসনযন্ত্রের উপস্বে অবিশ্বাস মিশিয়! আবহাওয়াকে ধ্বংসাত্মক 
করিয়া তুলিতে সহায়তা করিয়াছে। 

এবার সমস্যা সমাধানের উপায় আলোচনা করা যাঁকৃ। 

মূল্য নিয়ন্ত্রণের প্রয়োজন সকলে স্বীকার করেন। কিন্তু তাহা উৎপারদন- 
ব্যবস্থার সহিত ঘনিষ্ঠভাবে সম্পকিত। এক সময়ে পশ্চিমবঙ্গের সরকার ক্ষত 
সেচ পরিকল্পনা, কম্পোষ্টের দ্বারা সার-উৎপার্দন প্রভৃতির প্রতি পক্ষপাতী ছিলেন 
বলিয়া! মনে হইয়াছিল। কিন্ত পরে নিয়ন্ত্রণের অস্থবিধার জন্যই বোধ হয় 
এই নীতি পরিত্যক্ত হয়। হয়ত বুহৎ নদী-নিয়ন্ত্রণের পরিকল্পনার দিকে ঝৌক 
দেওয়ায় ক্ষুত্র সেচ পরিকল্পনা কাঁজে পরিণত করার সময়ে নানাবিধ অস্থবিধা 
বড় কিয়! দেখ! দিল। কিন্তু বিকেন্দ্রীকরণ এবং স্থানীয় অধিবাঁসীদের শিক্ষা ও 
সংগঠনের চেষ্টায় কিঞ্চিৎ বাঁধা বা বিলম্ব অনিবার্ষ। লোকশক্তি গড়িতে হইলে 
এরূপ অস্থ্বিধার ভিতর দিয়াই দেশকে গড়িয়া! তুলিতে হুইবে। ক্ষুদ্র সেচ 
পরিকল্পনার ব্যর্থতার আমল কারণ হইল, ভাল করিয়া বাছিয়া এবং সংগঠনের 
দিকে যথেষ্ট নজর ন] দিয়া বহু জায়গায় তাড়াতাড়িতে কাজ আরস্ত করা 
হুইয়াছিল। 

বরং যে সকল জায়গায় নির্ভরযোগ্য কর্মী বর্তমান মেই দকল স্থানেই প্রথমে 


৬২ গণতস্ত্রের সংকট 


ক্ষ্র সেচ পরিকল্পনাকে দৃপ্রতিজ্ঞ হইয়া সফল করা উচিত। মর্দি অন্থুবিধা 
দেখা দেয় তবে কাজের নিয়ম বা ধরন ব্দলাইয়া! দৃঢ় পদক্ষেপে অগ্রসর হুওয়। 
উচিত । কাজের হ্ৃব্যবস্থা ছু-চাঁর জায়গায় প্রতিষ্ঠিত হইলে তখন মে কাজকে 
আরও ব্যাপকভাবে ছড়ানো উচিত, তাহার পূর্বে নয়। 

এজন্য কৃষি দণ্তরটি সকলের চেয়ে সুদক্ষ হাতে দেওয়। গ্রয়োজন। কৃষি- 
মন্ত্রীকে সাহায্য করিবার জন্য সরকারী ও বে-সরকাঁরী অভিজ্ঞ লোকের সাহায্য 
বিনা বাধায় গ্রহণ করা উচিত। 

কৃষি খণের প্রশ্নটিও অত্যন্ত গুরুতর। কৃষককে খণ দিতে হইবে এবং 
সর্বচেষ্টার ফলেও যদ্দি কিছু অপচয় ঘটে তাহাতে ভয় পাইলে চলিবে না। বরং 
খণ দিবার জন্য যে-সকল সমবায় সমিতি গড়িয়া! উঠিবে তাহাতে দক্ষ এবং উপযুক্ত 
শিক্ষক বা সংগঠকের নিয়োগ কর! বাঞ্ছনীয়। যেখানে এরূপ সংগঠক আছেন 
সেখানেই কাারস্ত হওয়া উচিত। একসঙ্গে সর্বত্র চেষ্ট/ না করাই ভাল। 
সরকারের পক্ষে স্নির্বাচিত কয়েকটি ক্ষেত্রে সফলতা লাভ করিয়া পরে ধীরে 
ধীরে এরূপ কেন্দ্রের সংখ্যা বাড়ানো উচিত । 

সরকার ন্যায্য মূল্যের দৌঁকাঁন খুলিয়াছেন। এগুলিকেও জননংগঠনের 
উপায়ে পরিণত করা যায়। গ্রামে বা শহরের প্রায় প্রত্যেক অংশেই কোন ন! 
কোন স্থানীয় নেতৃত্বের সন্ধান পাওয়া যাঁয়। অবসরপ্রীপ্ধ শিক্ষক, সরকারী 
কর্মচারী বা এমন কোনও ন। কোনও ব্যক্তিকে পাওয়া যায় ধাহাকে সতত বা 
কর্মকুশলতাঁর জন্য সকলে শ্রদ্ধা করিয়া থাকে । সেরূপ বাক্তির সাহায্যে 
বণ্টনের কাজ স্বষ্ঠভাবে চলিতেছে কি না৷ তাহা সরকার সন্ধান করিতে পারেন, 
অথবা তাহাদের সহযোগিতায় স্থানীয় সংগঠনের সাহায্যে বণ্টনের ব্যবস্থাও 
করিতে পারেন। এক্প নেতার অধীনে কর্মীদের সংগঠিত করা যায়। 
তাহার ঘরে ঘরে ঘুরিয়া৷ বিভিন্ন পরিবারের প্রয়োজন সম্পর্কে সংবাদ সংগ্রহ 
করিবেন। যাহাদের সকলের চেয়ে প্রয়োজন বেশী, আগে তাহাদের অভাব 
মিটাইয়া! পরে অন্টের প্রতি নজর দিবেন। 

এই সকল কর্মীকে স্থানীয় অধিবাসী বা স্থানীয় ছোট ছোট প্রতিষ্ঠানের 
মধ্য হইতে খু'জিয় বাহির করিতে হুইবে। 

এক সময় মানবেন্দ্রনাথ রাস কংগ্রেস সংগঠনের জন্য প্রতি লোকালয়ে ছোট 
ছোট আড্ডার মত কোষ ব! সেল (০911) প্রতিষ্ঠার প্রস্তাব করিয়াছিলেন। 
ইহার দ্বার এক শক্তিশালী কর্মচেষ্টা স্থপ্রতিষ্ঠিত হইতে পারিত। 


সরকার ও গড়ার কাজ ৬৩ 


স্বাধীনতালাভের পরে আমাদের অর্থনৈতিক বা শিক্ষাসংক্রাস্ত সকল 
সমস্যার সমাধানই প্রশাসনিক উপায়ে খোজা হইতেছে । জাঁতিসংগঠনের 
সকল সমশ্যাকে শাসনতান্ত্রিক সমস্তায় পরিণত করা হইতেছে । জনগণের 
সমর্থন অবশ্ঠ প্রার্থনা! করা হয় সতা, কিন্তু তাহা সরকারী কাজের সমর্থনের 
জন্যই খোঁজা হয়__জনগণ স্বীয় সততায় প্রতিঠিত হইয়া! চলুক, এদিকে বিশেষ 
নজর দেওয়! হয় না। স্থানীয় বে-সরকারী উদ্যমকে জাগ্রত এবং পরিচালিত 
করা এখন আর কংগ্রেসের সর্বপ্রধান কর্তব্য বলিয়া! গণ্য করা হয় না। 
শাসনযন্ত্রের উপরে চরম নির্ভরশীলতা যে জাতির ক্রমবর্ধমান পরনির্ভরশীলতার 
মূল, একথা অস্বীকার করিয়া লাভ নাই। 

যে-দেশে মমগ্র পৃথিবীর 'এক-সপ্চমাংশ লোকের বাঁস সেখানে কোনও 
সরকারের পক্ষেই শ্তধু প্রশাদনিক উপায়ে নিষক্ষিয় জনগণের সকল লমন্তার 
সমাধান সম্ভব, ইহা আদৌ বিশ্বাস করিতে ইচ্ছা হয় না। সরকারের নিকট 
যদি এরূপ অসম্ভব দাবি কর! হয় এবং সে দাবি পূর্ণ না হয়, তখন হতাশা 
অথবা নেতিবাচক নিরপেক্ষতার উদ্ভব অনিবার্ধ। দেশ গুরুতর সমস্যার 
সম্মুখীন হইলে ধ্বংসাত্মক নিক্ষল ক্রিয়াকলাপের মধ্যে সেই অসস্তোষ সহজেই 
আত্মপ্রকাশ করে। 

এই ছুর্গতি হুইতে মুক্তিলাভের জন্যই গড়ার কাঁজে মন দিয়া জনশক্তিকে 
স্থমংবদ্ধ করিতে হইবে। আত্মশক্তির উপরে প্রতিষিত হইয়! দেশের প্রজা 
যদ্দি যথাসম্ভব স্বীয় সমস্যা সমাধানের চেষ্টা করে তখনও রাষ্ট্রবনত্রও স্বশাসনে 
চলিতে থাকে । তাহার যতটুকুই সাধ্যায়ত্ত সে ততটুকুই করিতে চেষ্টা করে 
এবং জনদংগঠনের নিকট নতি স্বীকার করিয়। স্বীয় ক্ষমতাকে উত্তরোত্তর 
সম্কুচিত করিয়া লয়। 


নির্বাচন ভাবনা 


কয়েকদিন পূর্বে আনন্দবাজার পত্রিকার পক্ষে জনৈক সাংবাদিক অন্থগ্রহ 
করিয়া নির্বাচন সম্পর্কে আমার ব্যক্তিগত মতামত শুনিবার জন্য আসিয়াছিলেন। 
তীহাকে যাহ। বলিয়াছিলাম, তাহার সারমর্ম নিয়ে প্রদত্ত হইল। 

বাঙ্গলাদেশে একটি কথ উঠিয়াছে যে রাজনৈতিক দল বা! পার্টির প্রতি লক্ষ্য 
না রাখিয়া! বরং প্রার্থীদের ব্যক্তিগত চরিত্র বা গুণাগুণ বিবেচনা করিয়া ভোট 
দেওয়! উচিত। এই মতকে নমীচীন বলিয়৷ আমার মনে হয় না। কারণ আজ 
আমাদের রাজনীতি অথবা গভর্নমেন্ট পরিচালনার ব্যাপার পার্টির ছারাই 
নিয়ন্ত্রিত হইতেছে। প্রতি পার্টির মধ্যে ভাল লোক আছেন, মন্দ লোঁক 
আছেন। অর্থাৎ কেহ পার্টির আদর্শের ছারা আকৃষ্ট হইয়াছেন, সেই আদর্শ 
প্রতিষ্ঠার জন্য চেষ্টা করিতেছেন, কেহ ঝ! ব্যক্তিগত কারণে পার্টির সহিত সংযুক্ত 
আছেন, আদর্শের স্পষ্টতা বা নিষ্ঠা তাহাদের আচরণে কম দেখা! যায়। 

ইহা! সকল রাজনৈতিক দলের পক্ষেই প্রযোজ্য । গভর্নমেণ্ট বা বিধানসভায় 
তাহারা যখন নির্বাচিত হইয়া আদেন তখন পার্টির নির্দেশই তীহাকে মানিয়া 
চলিতে হয়। ব্যক্তিগত চরিত্রের বশে পার্টির মধ্যে কাজকর্মের বা বিচার- 
বিবেচনার সময়ে তাহাঁর। হয়ত যথেষ্ট প্রভাব বিস্তার করিতে পারেন, কিন্ত 
বাহিরের আচরণে তাহাদিগকে একযোটে চলিতে হয়। ব্যক্তিগত ভালমন্দের 
তারতম্য তখন আর ধরা পড়ে না। 

এ অবস্থায় ব্যক্তিবিশেষের চারিত্রিক উৎকর্ষ বিবেচনা করিয়া ভোট দেওয়া 
সমীচীন মনে হয় না। পার্টি নিজের সভ্যগণের মধ্যে কাহাকে বিধানমভায় 
স্থান দিবেন অথবা না দিবেন তাহ! তাহাদের নিতাস্ত ঘরোয়া পারিবারিক 
ব্যাপার । সাধারণ ভোটদাতার সে সম্পর্কে কিছু বলার অধিকার নাই। তিনি 
কেবল পার্টির প্রতি লক্ষ্য রাখিয়াই ভোট দিতে পারেন; নির্বাচন-প্রার্থীর 
চারিত্রিক উতৎকর্-অপকর্ষ তাহার বিবেচন1 করা উচিত নয়। ভোটদাতা অশ্ব 
যদি পার্টিবিশেষের সদ্য হন তাহা হইলে অপরাপর পদন্তের ব্যক্তিগত নিষ্ঠা বা 


নির্বাচন ভাবনা ৬৫ 


কার্ধকুশলতাব লম্পর্কে তীহাঁর বিচার করিবার অধিকার আছে। কিন্ধ তাহার 
সহিত সাধারণ নির্বাচনের কোন সম্পর্ক নাই । 

অতএব বাক্তিগতভাবে আমি পার্টির আদর্শ প্রভৃতিকেই বিচাব করিব, 
নির্বাচনপ্রার্থা ব্যক্তিগণেব চরিত্রকে নহে | 

রাঁজনৈতিক মতামত নানাবিধ হইতে পাঁরে। সে-বিষয়ে ভোটদাতাদের 
কোনও নির্দেশ দেওয়] বুধা। বিভিন্ন দল স্বীয় আদর্শ সম্পর্কে যে-সকল প্রচার 
করেন, তাহা শুনিষা তাাদেব যুক্তি বা সেবার হ্বারা আকুষ্ট হইয়া স্বাধীনভাবে 
বিবেচনা করিযা। যিনি যে মত সমর্থনের যোগ্য বলিয়া বিবেচনা করিবেন তিনি 
তাহার অধিকারী । কেহ হযত স্বতশ্ধপার্টকে সমর্থন করিবেন, কেহ কংগ্রেসকে, 
কেহবা সামাবাদী দলগুশিকে ভোট দিবেন। এই স্বাধীনতা রক্ষা করাই 
গণতত্বের প্রধান কতব্য। 

কিন্তু শুধু আদর্শের বিচারই নয়। আরও একটি বিষয়ে বিশেষভাবে লক্ষ্য 
রাঁখ। প্রয়োজন । কোনও বাঁজনৈতিক দলের আঁদর্শের প্রতি হয়ত আমি 
ব্যক্তিগততাবে সঙ্ান্ভৃতিশীল। কিন্তু ইহা পর্যাপ্ত নহে। প্রতি দল স্বীয় 
আদর্শকে কাধে পরিণত করার ব্যাপারে কিৰপ দক্ষতা দেখাইতেছেন তাহাঁও 
বিশেষভাবে বিবেচনা কবিতে হইবে। 

অবশ্য এ বিষষে বিচাঁৰ করাঁব জন্য ছুইটি অবস্থার প্রতি লক্ষা বাখা 
নিতান্ত প্রয়োজন । এক পার্টির আদর্শ হয়ত ভাল। কিন্ত পারিপার্থিক 
অবস্থাবিপর্যয়ে তাহারা! আদর্শকে প্রতিষ্ঠা করিতে পারিতেছে না । সহানুভূতির 
সহিত বিচার করিতে হইবে, পার্টি কেন অপারগ হুইতেছে। তাহার! নিষ্ঠার 
সহিত, দৃঢতাঁর সহিত স্থকৌশলে আদর্শের প্রতিষ্ঠা করিবার সকল চেষ্টা করিয়াও 
যদি ষোল আনা সফল ন] হয় তবে প্রজাবুন্দ তাহাদিগকে সানন্দে ক্ষমা কৰিবে 
এবং অসফলতার জন্য তাহাদের উপরে সকল দোষ চাপাইবে ন]। 

কিন্তু যদি ধীরভাবে বিচারের ফলে মনে হয় যেপার্টির যোগ্যতা! নাই, ব্যক্তিগত 

প্রভাবলাভের অন্ধপথে তাহার! চলিয়াছে, যে প্রশাসনিক যন্ত্রের সহায়তায় 
তাহারা নৃতন তাঁরত গড়িতে চায় তাহার সংস্কার বা পরিচালন! করার দক্ষতা 
তাহাদের নাই, তাহা হইলে পার্টির আদর্শের প্রতি সহানুভূতিশীল হইলেও আমি 
সে পার্টিকে ভোট দিব না। অপর কোনও পার্টিকে দিব কি না, সে-কথা স্বতন্ত্র। 

অবশ্য আজ কংগ্রেস প্রাক বিশ বৎসর গভনমেণ্টের কার্ধ পরিচালন] করিয়! 
আসিতেছে । অপরাপর পার্ট সে স্রযোগ পায় নাই। তাহাদের মধ্যে কোন 


৬৬ গণতন্ত্রের সংকট 


কোন দল ভবিত্বৎ বিপ্লবের প্রস্ততিতেই মগ্র ছিল, সরকার পরিচালনার 
কাজে দক্ষতা! প্রদশন করিবার সুযোগই তাহার! পায় নাই। সে-ক্ষেত্রে 
কংগ্রেসের সহিত তাছাদের তুলন] কর! কি সমীচীন, এ প্রশ্ন উঠিতে পারে । 

কিন্তু পার্টি কি শুধু ভাঙ্গার কাজই করে? প্রত্যেকরই তো গড়ার 
দায়িত্বও খানিক আছে। ট্রেড ইউনিয়ন, ছাত্স আন্দোলন, শিক্ষক সমস্যা, 
মিউনিসিপ্যালিটি পরিচালনা! প্রভৃতি নানাবিধ কাজ পার্টির অধিকারের বহির্ভূত 
শয়। সে-সকল ক্ষেত্রে কংগ্রেসের কার্ধপদ্ধতির সহিত অপরাপর পার্টির 
কর্মচেষ্টার যথেষ্ট তুলনা করা চলে। একটিমাত্র ক্ষেত্রে ইহা সম্ভব নয়। 
প্রশাসনিক যন্ত্র কংগ্রেসের অধিকারে রহিয়াছে । সেই যন্ত্র অপরাপর পার্টির 
আয়ত্তে আসিলে তাহারা ইহাকে আরও ভাল অথবা মন্দভাবে চালিত কৰিতে 
পারিত কিনা তাহা বিচারের স্থযোগ আমাদের আজও হয় নাই। কিন্ত 
অপরাঁপর অনেক ক্ষেত্র আছে যেখানে বিচার চলে । এবং সেই বিচারের ছার! 
আদর্শ এবং আদর্শপ্রতিষ্ঠায় যোগ্যতা নিধাঁরণ করিয়া ভোটদাতাকে স্বীয় মত 
স্থির করিতে হইবে। 

ব্যক্তিগতভাবে আমি গান্ধীজীর মতবাদ পোষণ করি । কংগ্রেদ বা অপর 
কোনও দলই গণতন্ত্রের মৌলিক গাম্বীলম্মত আদর্শের দিকে দেশকে লইয়া 
ঘাইতেছে বলিয়া! আমার মনে হয় ন1। ছিতীয়তঃ) গান্ধীজী বলিতেন, ২১ 
বৎসর বয়স্ক প্রতি ব্যক্তিরই যেমন ভোটের অধিকার থাঁকা উচিত, তেমনি 
উধ্বতন একটি বয়সে সেই অধিকার আবার শেষ হইয়া যাওয়া উচিত। 
ইহার অর্থ হইল, একটি বয়মের পর মাস্ষের পক্ষে রাজনৈতিক বানপ্রস্থ অবলম্বন 
করা উচিত। ইছা আমি অত্যন্ত সমীচীন উপদেশ বলিয়া মনে করি। সেই 
বয়স অতিক্রম করিলে ব্যক্তিবিশেষের পক্ষে সক্রিয়ভাবে বাঁজনৈতিক দায়িত্ব 
পরিহার করা উচিত। দেশ বা সমাজ তাহার পঝামর্শ বা অভিজ্ঞতার দ্বারাই 
লাভবান হইবে, ইহাই বাঞ্নীয়। 

নানার্দিক বিবেচনা করিয়া আমি একবার মাত্র সাধারণ নির্বাচনে কংগ্রেসের 
পক্ষে ভোট দান করিয়াছিলাম। তাহা ছাড়। অপর কোনও নির্বাচনে আর 
যোগ দিতে পারি নাই। 

আনন্দবাজার পত্রিকার সাংবাদিক মহোদয় আমাকে জিজ্ঞাসা করিলেন, 
গণতন্ত্রের লর্বোত্তম অধিকা বস্বূপ ভোটদানের ক্ষমতার আপনি এভাবে অপচয় 
কর। কি নঙ্গত বলিয়া মনে করেন? আমার উত্তর হইল, ভোটদানের অধিকার 


নির্বাচন ভাবনা ৬৭ 


'যে অতি গুরুত্বপূর্ণ অধিকার তাহা স্বীকার করি। কিন্তু পাচ বংসর অস্তর 
একবার ভোটের দ্বারা শাঁসনব্যবস্থার নিয়স্্ণ করিলেই যে গণতন্ত্রের আদর্শ 
প্রতিষ্ঠিত হইবে, ইহা মনে হম না। আমরা! সমাজজীবনে বহু ছোট বড় 
প্রতিষ্ঠানের সহিত যুক্ত। প্রত্যেক নাগরিক পল্লীর মধ্যে পৃজা সমিতি, 
লাইব্রেরি, নানাবিধ ক্লাব, সাহিত্য প্রতিষ্ঠান, ট্রেড ইউনিয়ন, মিউনিসিপ্যাল 
আঁপিস, দোকান, সমবায় সমিতির সহিত প্রত্যক্ষ বা পরোক্ষভাবে সংযুক্ত। 
ঘদ্দি আমর] সে-সকল প্রতিষ্ঠানকে প্রতিদিনের জাগ্রত চেষ্টার দ্বারা গণতস্ত্ে 
নীতি অনুযায়ী পরিচালিত করিতে চেষ্টা করি তবেই দেশে গণতন্ত্রের ভিত্তি 
দ্টভাবে প্রতিষ্ঠিত হইবে। রাজনৈতিক গগনও তাহার প্রভাবে পরিশুদ্ধ 
হইবে। আর যদি প্রতিদ্দিনের জীবনে ছোট ছোট প্রতিষ্ঠান পরিচালনার 
ব্যাপারে গণতন্ত্রকে বলি দেঁওয়! হয়, 'তবে পাচ বখসর অন্তর একবার ভোটের 
সময়ে চেষ্টা করিলেই গণতন্ত্রকে প্রতিষ্ঠা করা সম্ভব হইবে না। ভোট 
তারকেশ্বরের মাঁছুলি নয় যে তাহা ধারণ করিলেই সমাজের সর্বব্যাধি বিদুরিত 
হইবে, এবং আমর সকল অকল্যাণ হইতে মুক্ত হইব। 


সভাপতির মন্তব্য* 


পূর্ববর্তী বক্তীগণ নান! দিক থেকে বিচ্ছিন্নতার সমস্যা, তার কারণ এবং 
প্রতিকারের বিষয় আলোচন1 করেছেন। তাদের মুল বক্তব্য আপনাদের সম্মুখে 
উপস্থাপিত করে তৎসহ নিজের কিছু কিছু মন্তব্য প্রকাঁশ করা আমার অবশিষ্ট 
কর্তব্য । 

অধ্যাপক নরহরি কবিরাজ উনবিংশ শতাঁবীতে বাঙ্গীলা দেঁশের সামাজিক 
সংস্কারপ্রচেষ্টা এবং জাতীয়তার উদ্বোধন সম্বন্ধে মনোজ্ঞ বিশ্লেষণ দিয়েছেন । তিনি 
এ আন্দোলনের শক্তি এবং দুর্বলতার কারণ স্থতীম্দ্রভাবে বিশ্লেষণ করেছেন। 
কবিরাজ মহাশয়ের মতে শিক্ষিত বাঙ্গালী প্রাচীন সমাঁজের নাঁগপাঁশ থেকে 
উত্তরোত্তর মুক্তিলীভের চেষ্টা করেছে। সে সম্পর্কে অনেকগুলি উদাহরণ তিনি 
আমাদের নিকট উপস্থাপিত করেছেন। তৎসহ তিনি একথাও বলেছেন যে, 
এই সংস্কার-প্রচেষ্টা গভীরতম স্তর পর্যস্ত বিস্তারলাভ করেনি। মধাযুগীয় 
সামন্ততস্ত্রের মূল উৎপাটন করার সম্যক্‌ চেষ্টা বাঙ্গালী করতে পারে নি। ফলে 
দেশে যখন স্বাধীনতা এলে৷ তখন সামস্ততন্ত্বেরে অবশেষস্ববূপ সাম্প্রদায়িকতা, 
জাতিভেদ প্রথা প্রভৃতির দার আজও আমাদের অগ্রগতি ব্যাহত হচ্ছে। 

অথচ উনবিংশ শতাবী, এমনকি অষ্টাদশ শতাব্দীর শেষাংশ হতেই কৃষক- 
বিদ্রোহ ক্ষণে ক্ষণে নানা আকারে বাঙ্গল! দেশে ইতস্ততঃ দেখা দিয়েছিল। 
শিক্ষিত মধ্যবিত্ত শহুরে মানুষ সেই শোতের সঙ্কে নিজেকে সংযুক্ত করে সমাজে 
যে বিপ্রব আন] উচিত ছিল, সেটি আনতে পারে নি। 

প্রসঙ্গক্রমে তিনি ওয়হবী এবং ফরায়দিয়া আন্দোলন এবং তিতুমীরের যুদ্ধ- 
প্রচেষ্টাকে “মূলতঃ” কৃষক অসন্তোষের আন্দোলন বলে ব্যাখ্যা করেছেন। তার 
মূল বক্তব্য হ'ল বিচ্ছিন্নতা এবং হিন্দুসমাজের রক্ষণশীলতার বিরুদ্ধে সংস্কার চেষ্টা 
সার্থক হয়নি। এ সম্পর্কে কিছু মন্তব্য প্রকাঁশের পূর্বে ওয়হবী আন্দোলন বা 
তৎকালের অপরাপর আন্দোলনের বিশ্লেষণ সম্পর্কে একটু সমালোচনার 
প্রয়োজন আছে। 


সভাপতির মন্তব্য ৬৯ 


ওয়হবী আন্দোলনের উদ্ভব ভারতবর্ষে হয়নি। ভাবতের বাহিরে হয়েছিল। 
ফরায়দিয়া আন্দোলনের ক্ষেত্র ফরিদপুর জেলায় হলেও তার ভাবের উৎস আরব 
দেশে সংগৃহীত হয়। ভারতের মুদলিম সমাজ পরাজিত ও রাজাহারা হবার 
পরে তাঁদের মধ্যে একটি সংস্কারচেষ্ট1 দেখা দেয়। অমুলমান সমাজ বাঙ্গলায় 
যখন জাতিভেদ প্রথার উচ্ছেদ, ব্যাশন্তাপিজমের উপাঁদনা এবং বিজ্ঞানের 
উত্তরোত্তর চর্চায় ব্যস্ত তখন ১৮০৩ সাঁলে মুসলিম সমাঁজে এক ফতোয়া ঘোষিত 
হয় যে ভারতবর্ষ দারুল ইসলামের পরিবর্তে আঙ্গ দারুল হবরবে অর্থাৎ শত্রুর 
এলাকায় পরিণত হয়েছে। 

ভারতে ইতিহাসের গতিতে মুসলমান সমাজ নানা আকাব ধারণ 
করেছিল। কেরলের মোপলাদের মধ্যে মাতৃতন্ত্রেরে অবশেষ দেখা যায়। 
বোন্বাইয়েব বোরা ও খোজা সম্প্রনায় এতদিন পর্যন্ত হিন্দু উন্তবাধিকার-স্থত্রেব 
দ্বারা শাসিত ছিল। পাঞ্জাব বা উত্তর প্রদেশের মুনশমান অভিজীতবংশের বা 
উচ্চশ্রেণীর অন্তর্গত। উত্তর-পশ্চিম সীমান্তের মুসনমা'নগণ উপজাতিতে বিভক্ত । 
বিহার ও বাঙ্গালার অধিকাংশ মুসলমান দবিদ্র কৃষক বা কারিগর ও ব্যবসাদার 
শ্রেণীর অন্তর্গত ; আচারে বা ব্যবহারে বনু গ্রাম্য, জাতিভেদছুষ্ট বিধির দ্বারা 
শাসিত। 

এদের সকলকে একত্রিত সংঘবদ্ধ করার জন্য ওয়হবী আন্দোলন কতকাংশে 
ব্যবহৃত হয়। যদি নিষলঙ্ক ইসলামকে পুন: প্রতিষ্ঠিত করা যায় তা হলে সমগ্র 
ভারতের মধ্যে মুসলিম সমাজ নৃতন মর্ধীদাক়্ প্রতিষ্ঠিত হবে £ এই নবজীবনের 
মন্ত্ররচনাঁয়, ইউরোপের বাবসাকেন্দ্রিক মেটিরিয়্যালিষ্ট, সভ্যতার বিরুদ্ধে ইদলামের 
নবজাগরণের যিনি পরে ততন্ত্রধারকেব আসন গ্রহণ করেন তিনি মহাকবি 
মোহম্মদ ইকবাল। এক সভ্যতার বিরদ্ধে অপর এক সভ্যতার বিদ্রোহকে 
আর্ধিক ব্যাখ/ অথবা কৃষকের শোঁষণনিপীড়নের বিরুদ্ধে বিদ্রোহ বলে 
ইতিহাসের বিশ্লেষণকে সহজ সরল আকার দেওয়া বোঁধ হয় সম্ভব নয়। 

সার! ভারতে মুসলমান সমাজে যে সকল অনাচার প্রবেশ করেছিল তাকে 
মুছে মূদলিম নেশন তৈয়ারি করার চেষ্টা যদি শুধু শোষণমুক্তির চেষ্টা হ'ত তা! 
হলে মুসলিম কৃষক অপরাপর শৌধিত কৃষকের সঙ্গে একঘোটে শোষণবিহীন 
সমাজ তৈয়ারির চেষ্টা করতো।। সেরূপ উদ্দেশ্য থাঁকলে নিজেরা না পারলে 
তাদের মুসলিম নেতাগণ অন্ততঃ এদিকে মুসলিম চাষীদের পরিচালিত করতেন। 
কিন্ত তার কোনও লক্ষণ ব! প্রমাণ পাওয়া যায় না। কিন্ত যেহেতু ওয়হৰী, 

ফরায়দিয়া প্রভৃতি আন্দোলন মূলতঃ অর্থনৈতিক আন্দোলন ছিল না, বরং 
উচ্চশ্রেণী মুমলিমের আত্মসংস্কীরচেষ্টা এবং খ্রীষ্টান শক্তির নিকটে পরাভবের 
প্রতিক্রিয়৷ থেকে সঞ্তাত হয়েছিল সেইজন্য এত সহজে সাম্প্রদায়িকতার অভয় 
সম্ভব হয়েছিল । 

ভারতের জাতীয় আন্দোলন সম্পর্কেও এ কথা আঁংশিকভাবে সত্য । 
আমাঁদের মন পুরাতন এঁতিহের শাসন থেকে মুক্ত করার চেষ্ট1 ধার! করেছিলেন 
তাদের চেষ্টা পর্যাপ্ত হয়নি। নরহরি বাবু একথা! ঠিকই বলেছেন। তার] কৃষক 
বিদ্রোহ, আদিবাসীদের বহু বিদ্রোহ, এমন কি পিপাহী বিদ্রোহের আঁচ থেকে 
নিজেদের বাঁচাবাঁর চেষ্টা বরাবর করে চলেছিলেন। কংগ্রেসের মধ্যে গান্ধী 
সভ্যাগ্রহ শক্তিকে যখন সংগঠিত করার চেষ্টা করেন, তখন তাঁরাই গাদ্ীজীকে 
ভীতু বলেছেন, বুর্জোয়াদের স্বার্পোষক বলেছেন। অথচ গান্ধীজীর যুক্তি ছিল; 
প্রশাপনিক-সংস্কার অথবা হিংসার অত্ত্রপ্রয়োগে যদি ভারতে ইংরেজ- 
শাসনের অবসান ঘটে তাহলে বাদশাহের দেহের বা চর্ষের রং বদলে যাবে, স্ব- 
বাজ আসবে না। গান্ধীজী যখন 5৪20. 0780015198-এব দ্বারা কংগ্রেপকে 
চাঁধী বা সাধারণ মানুষের দ্বারা! প্রাবিত করতে চেষ্টা করেছিলেন, বুনিয়াদী 
শিক্ষা বিস্তারের দ্বারা শিশু অবস্থা থেকে ভারতসন্তানকে শিক্ষিত 
সংস্কতিবান মজজুরে পরিণত করার চেষ্টা করেছিলেন তখন আপত্তি মধ্যবিত্ত ও 
উচ্চশ্রেণীর কাছ থেকেই এসেছিল । তীর। সময়ে সময়ে চাষীর দুর্দশা, আধিক 
কষ্টের বিরুদ্ধে বিদ্রোহকে ইংরেজ বিতাঁড়নের চেষ্টার সঙ্গে যুক্ত করে 
নিয়েছিলেন । কিন্তু যখন ক্ষমতার হস্তাস্তর ঘটলো তখন ক্ষমতা দরিদ্রতম 
শ্রেণীর হাতে ন। এসে অন্য শ্রেণীর হাতে চলে গেল । 

ভারত এবং পাকিস্থান দুই বাষ্ট্রে একই ঘটন। ঘটেছে । কেবল ছুই ভাইয়ে 
বাড়ী ভাগ করে নিয়ে যে যার এলাকাঁয় রাজত্ব করছেন। চাঁধীর মুক্তি এ 
দেশেও যেমন ও দেশেও তেমনই হয়নি ; ছুই ক্ষেত্রে তার! গ্রসাদভোগী। 

ইতিহাসের এই পটভূমিকায় ওয়হবী বা ফরায়দিয়া আন্দোলনকে মূলতঃ 
অর্থ নৈতিক বলা আমার নিকট সমীচীন বলে মনে হয় না। 

মে কথা যাক। কিন্তু যে জাতিভেদপ্রথা ব1 সামস্ততান্ত্রিক সমাজব্যবস্থার 
বিষয় নরহরি বাবু উল্লেখ করেছেন, এবার তার বিচার করা যাঁক। 

ভারতে গ্রামদেশে জাতিভেদপ্রথ। সর্বত্র বর্তমান ছিল। স্থান ও কালভেনে 
তার রূপাস্তর অবিরত ঘটেছে, কিন্তু সর্বত্র তার অস্তিত্বের যথেষ্ঠ প্রমাণ পাওয়া 

যাঁয়। পরীক্ষা! করে দেখা গেছে জুম প্রথাঁয় জঙ্গলে চাষ করে মিজো৷ পাহাড়ে 
৩০।৩৫ জন, ওড়িশীর কেওরে ২২২৪ জনকে ছুবেলা পেট ভরে খাওয়াবার 
মত শশ্য প্রতি বর্গ মাইল থেকে উৎপাদন করা যায়। সে তুলনায় জাঁতিভেদ- 
প্রথায় চাষী, কামার, কুমার, তাতী, স্যাকবা, প্রভৃতিতে বিভক্ত সমাজ বর্গ 
মাইল পিছু বাঙ্গলা বা ওড়িশায় ১৫০ থেকে ৩৫* লোককে খাওয়াতে পাবে। 
তাঁর অতিরিক্ত সোক হলেই হয় ছুক্তিক্ষে লোক মারা যায়, নয় অনাহারে জীর্ণ 
হয় নয়তো অন্যত্র মজুরির সন্ধানে যাত্রা করে। 

ইংরেজ শাসন ভারতে সুপ্রতিষ্ঠিত হবার পর আমাদের এক নৃতন 
উৎপাদন-বাবস্থার সঙ্গে পরিচয় হল। সহরে মধ্যবিত্ত এবং উচ্চশ্রেণীর 
বাবসায়ী বা চাকুরিয়া সম্প্রদায় প্রাচীন উৎপাদন-বাবস্থা অর্থাৎ জাতিগত 
বৃত্তির মোহ কাটিয়ে মুক্তি লাভ করলেন। অনেকে শহরে চাঁকুরি বা 
রোজগারের আশায় ভিড় করতে লাগলেন, শিক্ষিত হলেন এবং সমাজে 
যথোপযুক্ত সংস্কার-প্রচেষ্টাও আনলেন । 

কিন্ধ ইংরেজী শাসন এবং ধনতন্ত্রের আওতায় উৎপাদন-ব্যবস্থার পরিবর্তন 
যথোপযুক্ত পরিমাণে ঘটে নি। ইংরেজ নিজের রাজশক্তি প্রয়োগে, নিজের 
জাতি ও সাআাজ্যের স্বার্থরক্ষার্থ আমাদের আধিক উন্নতির পথে বাঁধা স্জন 
করেছে। 

আশ্চর্ষের বিষয়, যারা বাঙ্গালীর মধ্যে শহরের বাসিন্দা হলেন তারা 
জাতিপঞ্চায়ৎ বা গ্রাম্য সমীজশাঁলনবিধিকে যথেষ্ট পরিমাণে পরিত্যাগ করে 
নৃতন নৃতন বৃত্তি অনুযায়ী, যথেষ্ট সংখ্যায় ট্রেড ইউনিয়ন, মিউনিসিপাল 
আসোসিয়েশন প্রভৃতি গড়তে পারেন নি। শহরে সমাজের মধ্যে নূতন নৃতন 
প্রতিষ্ঠান নির্মাণ করে তীর গ্রাম্য প্রতিষ্ঠান গুলিকে ঝর] পাতার মত ঝরে 
দিতে দেন নি। 

আজও কলিকাতা শহরে যত গুলি ট্রেড ইউনিয়ন আছে, তাদের পরীক্ষা 
করলে এক বিচিত্র তথ্য প্রকাশিত হয়। অধিকাংশই ট্রেড ইউনিয়ন *্গড়ার 
কাজের” চেয়ে সংগ্রামাত্মক কাজে বেশী ঝোক দেয়। বিভিন্ন পার্টি সংগ্রামে 
কত বেশী আগুয়ান হতে পারে তারই প্রতিযোগিতা করে। ফলে হিন্দ্ব- 
মুসলিম বা বিহারী-বাঙ্গালী সাম্প্রদায়িক দাঙ্গীর সময়ে ট্রেড ইউনিয়নগুলি 
সক্রিয়ভাবে এই বিরুদ্ধশক্তির প্রতিরোধ করতে পারে না। 

কোনও গ্রামে যদি ডাক্তারী চিকিৎসার ব্যবস্থা না থকে তাহলে গায়ের 

লোক যদি জড়িবুটি বা পাঁচনের উপরে নির্ভর করে তাহলে তাদের “সংরক্ষণশীল” 
বল! কি উচিত হবে? একশত পঞ্চাশ বৎসর ধরে শিক্ষিত বাঙ্গালী শহুরে 
জীবনের উপযোগী, নৃতন উৎপাদনব্যবস্থার সক্ষে সঙ্গতি রেখে যদি নৃতন নৃতন 
প্রতিষ্ঠান পর্যা্চ সংখ্যায় ন1 গড়ে থাকে, লোকে যদি স।মনে অন্ধকার দেখে 
আশ্রয়ের লোভে জাততাইয়ের সঙ্গে দল পাকায় তাহলে তাদের সংরক্ষণশীল 
বলা উচিত, না এ কথা! বল! উচিত যে, শিক্ষিত শহুরে শ্রেণী অবশিষ্ট মাঁনবসমাঁজ 
থেকে এমনই বিচ্ছিন্ন হয়েছিল যে নূতন জীবনের দায়িত্ব, তার সম্যকৃভাবে 
পরিপাঁলন করে নি, নৃতন সময়োপযে!গী প্রতিষ্ঠান তার! গড়ে তুলতে পারে নি? 
হিন্টুসমাজের স্থিতিশীলতার জন্য এ ছুর্দশশা ঘটে নি। শিক্ষিত শ্রেণীর 
আত্মকেন্দ্রিকতার জন্যই এট] ঘটেছে। 

শ্রীযুক্ত স্থনীল সেনগুপ্ত আমাদের নিকট অত্যন্ত গভীর "তত্বের পৰিবেষণ 
করেছেন। উচ্চ এবং মধ্যবিত্ত শ্রেণী কিভাবে অগণিত কৃষকবৃন্দের স্বার্থকে 
বলি দিয়ে নিজেদের স্বা্থপুষ্টি সাধন করেছে, তারই একটি তথ্যময় বৃত্তাস্ত তিনি 
সভায় উপস্থাপিত করেছেন। সেজন্য আমর সকলে তার নিকট কৃতজ্ঞ। 

বন্ধুবর শ্রীযুক্ত কপিল ভট্টীচাধ মহাশয় পঞ্চবার্ষিক পরিকল্পনানিচয়ের স্থতীক্ষ 
বিশ্লেষণ করেছেন । এবং বলেছেন যে আধিক ক্ষেত্রেই হোক বা জ্ঞানের ক্ষেত্রেই 
হোক, যদ্দি বিদেশী সহায়তা আমাদের গ্রহণ করা অত্যাবশ্যক হয় তাহলে 
সমাজবাদী দেশের নিকটেই তার জন্য প্রার্থনা করা উচিত, সাম্রাজ্যবাদীদের 
কাছে নয়। এবিষয়ে আমরা তার মতের প্রতি সহাহুভূতিশীল। 

ভারতে টাটা-বিড়লা! প্ল্যান, শ্রীযুক্ত মানবেন্দ্রনাথ রায়ের প্ল্যান, ১৯৩৯ সালে 
কংগ্রেস-প্রতিষ্িত স্তাশন্তাল প্র্যানিং কমিটির প্র্যান থেকে আরম্ভ করে স্বাধীন 
ভারতের পর পর চারটি প্ল্যানের সঙ্গে আমর পরিচিত। তিনটি পঞ্চবাধিক 
প্র্যানের কাধ সমীধা করে আমর চতুর্থ প্র্যানে পদার্পণ করেছি। কিন্ত আশ্চর্ধের 
বিষয়, গাঁন্ধীজী ভাবতবাসীকে ১৯২১ থেকে ১৯৪৮ পর্যস্ত যে উপদেশ দিয়েছিলেন 
তার বিচার বা বিশ্লেষণ বিদগ্ধ সমাজে সহজে শুনতে পাওয়া যায় না। 

১৯৩৯ সালে বোম্বাই কংগ্রেসের প্র্যানিং কমিশনের সভাপতি পণ্ডিত 
জওহরলাল ছিলেন। কংগ্রেসের সভাপতি স্থভাষবাবুর উদ্যোগেই এই সমিতি 
প্রতিষ্ঠিত হয়। হরিপুরা কংগ্রেসের সভাপতির অভিভাষণে স্থভাষবাবু 
বিজ্ঞানসম্মত প্ল্যান নির্মাণের কথা প্রথম উত্থাপন করেন । পণ্ডিত জওহরলাঁলের 
সভাপতিত্বে একদিকে কে-টি-সাহ, মেঘনাদ সাহা প্রভৃতি ছিলেন অপরকে 


সভাপতির মন্তব্য ৭৩ 


গান্ধীবাদী জে-পি-কুমারাপ্া এবং সতীশচন্দ্র দাসগুপ্ত মহাশয়ও ছিলেন। 
অল্পদিনের মধ্যে ছুই পক্ষের মতামতের মধ্যে বিরোধ বাধে । তখন গাম্ধীবাদী 
দুইজন এবং পণ্ডিতজী গান্ধীজীর নিকটে উপদেশের জন্য যান। 

গান্ধীজী দুইপক্ষের কথা শোনেন । বিজ্ঞানসম্মত উন্নত যন্ত্রযোগে উৎপাদন 
এবং কুটিরশিল্লের দ্বারা উত্পাদনের মধ্যে কিসের উপরে সমিতি কতথানি গুরুত্ব 
আরোপ করবে নে বিষয়ে তাঁকে বিচাব করতে বলা হয়। সমস্ত শুনে তিনি 
উভয় পক্ষকে ছুটি সম্পূর্ণ ব্বতন্ত্ প্র্যান রচনার উপদেশ দেন। ছুটিকে যেনশ-তেন- 
প্রকাবেণ ঘুড়ে এক বর্ণসংকর প্ল্যান কবতে নিষেধ করেন । কিন্তু তৎসহ তিনি 
উভয়কেই বলেন যে তিনটি সর্ত মেনে নিতে হবে £ 

১। বিদেশ থেকে কোনও টাকা ধার করা চলবে ন1। 

পণ্ডিতজী অগহিষ্ণভাবে প্রশ্ন করলেন, তবে টাকা আসবে কোথা থেকে ? 
উত্তরে গান্ধীজী, বলেছিলেন সমস্ত ভারতবাসীর টাকা জাতীয় উন্নয়নের জন্য 
আকর্ষণ করতে হবে। ব্যক্তিবিশেষের পকেটে, মঠে মন্দিরে যেকোনও সম্পদ 
মঞ্চিতি আছে, তাকে এই জন্য নিযুক্ত করতে হবে। সে টাঁকা কি ভাবে 
গভনমেণ্টের আয়ত্তে আসবে-_বাজেয়াপ্ধ করে বা অন্য উপায়ে-_-সে কথা ম্বতন্ত্। 
সেটি উপায়ের প্রশ্ন, লক্ষ্যের প্রশ্ন নয় । 

২। জনসাধাঁবণের জন্য জীবনের একই মাঁনে উভয় পক্ষকে পৌছতে হবে। 

৩। কত বৎসর লাগবে তাও যেন সমিতি চিন্তা করেন। যদি দেখা যায় 
কুটিরশিল্পের মারফত অস্বাভাবিক রকমের সময় লাগছে এবং বেজ্ঞানিক উপায়ে 
অনেক কম, তাহলে কুটিরশিল্প পরিহার করতে হবে। কিন উভয়ের মধ্যে ঘদদি 
সামান্ত ইতরবিশেষ হয়, তাঁহলে তিনি বিকেন্দ্রীকরণের প্র্যানকেই পছন্? 
করবেন। 

আমার বক্তব্য এই যে আমাদের নিজন্ব সম্পদের উপরে নির্ভব করে কোনও 
প্ল্যান কর] হয়েছে বলে আমার জানা নাই । সেই চেষ্টা যদি আমর] শেষ পর্ধস্ত 
করেও দেখি, অপবের সহায়তার প্রয়োজন, তখন আত্মমর্যাদায় প্রতিষ্ঠিত হয়ে 
আমরা বন্ধু রাষ্ট্রসূহের কাছে খণ প্রার্থনা করতে পারি। আজ যেভাবে 
আমেরিকা, জার্মানি, ইযুগোক্সাভিয়া, জাপান, বা সোভিয়েৎ কুশের নিকট নিজন্ব 
সম্পদের সবোত্তম ব্যবহার না করেই আমরা দশভূজা ভিখারিণীর বেশে 
দাড়িয়েছি তাতে সমগ্র জাতির মাথা লজ্জায় অবনত হওয়া উচিত। 

প্্যানিং সম্পর্কে বিশ্লেষণকালে কপিলবাবু শিক্ষিত অশিক্ষিতের মধ্যে 


৭৪ গণতন্ত্রের সংকট 


ব্যবধানের উল্লেখ করেছেন। শিক্ষিতজন সত্য সত্যই গ্রামের চাষীর সমস্থা 
সম্যকৃভাবে অনুভব করেন না, এবিষয়ে তিনি অভিযোগও করেছেন। সে 
অভিযোগ সমীচীন হয়েছে। 

এই প্রসঙ্গে অধ্যাপক নির্যাল্য বাগচি মহাশয় শিক্ষাব্যবস্থার যে সারগর্ভ 
বিশ্লেষণ করেছেন সেটি আমাদের প্রণিধানযোগ্য । তিনি ঠিকই বলেছেন ষে 
সর্বস্তরের সর্বলোকের মধ্যে গণ-শিক্ষা বিস্তারের পরিবর্তে আমাদের সরকার 
শ্রেণীবিশেষের শিক্ষার উন্নতিসাধনেই যেন সমধিক ব্যস্ত। তার বিশ্লেষণ এবং 
অভিযোগ সঙ্গত হয়েছে । 

কিন্তু আশ্চর্যের বিষয়, গান্ধীজী ১৯৩৯ সালের বুনিয়াদী শিক্ষা বিস্তারের দ্বারা 
শিশ্তকাঁল থেকে নৃতন ভারতসস্তানকে যে-ভাবে স্বাবলম্বী, শিক্ষিত মজুরে পরিণত 
করার চেষ্টা করেছিলেন, যেভাবে সর্বভারতে সহজে, অল্প খরচে শিক্ষানিকেতন 
স্থাপনের প্রচেষ্টা করেছিলেন, অনেকের দৃষ্টিতে সে প্রচেষ্টা মর্ম ধরা পড়ে নি। 
রীুক্ত জিন্না, মৌলভি ফঙ্জলুল হক্‌ প্রভৃতি, এবং ভারতের পিবারেল রাঁজনীতিজ্ঞ- 
গণের পক্ষ থেকে বুনিয়াদী শিক্ষা ও ও়ার্ধ! প্রস্তাবের তীত্র বিরুদ্ধতা কর! হয়। 
গান্ধীজী জাতিভেদ প্রথা বা শ্রেণীভেদ বিনষ্ট করে সকলেরই শূত্রে রূপান্তরিত 
করতে চেয়েছিলেন, অতএব তার বিরুদ্ধাচরণ স্বাভাবিক | কিন্ত বিচিত্র ব্যাপার 
এই যে ভারতের জনসাধারণের মুক্তিকামী শিক্ষাবিদগণের দৃষ্টিতে গান্ধীজীর এই 
প্রচেষ্টার মর্ম ধর! পড়ে নি। হয়ত চরকাকে আশ্রয় করে শিক্ষাব্যবস্থা স্থজন 
হয়েছিল বলেই তাদের কাছে গাম্বীজীর নব শিক্ষাব্যবস্থা অস্পৃশ্ঠ তাদোষে দুষ্ট 
হয়ে রইল। 

অধ্যাপক নির্মীল্য বাগচি মহাশয় অতি সঙ্গতভাবে শিক্ষার বাহনের প্রসঙ্গ 
উত্থাপিত করেছেন । মাতৃভাষার আশ্রয় ছাড়া প্রকৃত শিক্ষাবিস্তার হয় না, 
এবিষয়ে আমর] সকলেই তার সঙ্গে সহমত। কিন্তু সমস্ত! কি শুধু বাহন বা 
ভাষার সমস্তা। আমি সম্প্রতি নীচু ক্লাশে পড়াঁবার জন্য “সাধারণ জ্ঞান” 
নামে একশ্রেণীর বই সংগ্রহ করেছি। তাতে ৬।৭।৮ বছরের বালকবালিকাদের 
জ্ঞানবৃদ্ধির জন্য লেখ। আছে-_-আকাশে নক্ষত্রের সংখ্যা কত, কোন্‌ জন্ত দাড়িয়ে 
ঘুমায়, কোন জন্তর চোখের পাতা নাই, ইত্যাদি ইত্যাদি। আমি আশ্র্ধ হয়ে 
গেছি এই ভেবে যে ছাত্রছাত্রীদের জীবনের পথে কি এই সকল প্রশ্নের উদয় হয় ? 
জিরাফের গলার মেরুদণ্ডে কটা হাড় আছে, এ প্রশ্ন তার মনে আসা শ্বাভাবিক 
নয়। কিন্তু সাইকু পাংচার হয়ে গেলে কেন চালানো যায় না, এটা হয়ত 


সভাপতির মস্তব্য ৭৫. 


স্বাভাবিক প্রশ্ন । আমার বক্তব্য হল, বাঁলকবালিকার স্বাভাবিক জিজ্ঞাসার 
প্রবৃত্তিকে জাগ্রত না করে, কিভাবে নিরীক্ষণ ও পরীক্ষার দ্বারা আমর! প্রশ্নের 
উত্তর লাভ করতে পারি, দে কথা না শিখিয়ে কয়েকটি তথ্য মুখস্ত করালেই কি 
সাধারণ জ্ঞান বৃদ্ধি পাবে? ইংরেজীর ব্দলে বাঞ্গালায় সেই জ্ঞান বিতরণ 
করাই কি পরধাঞ্ধ হবে? 


আর সে বাঙ্গলাই বা কি অভিনব? কোন কোন ক্ষেত্রে মনে মনে 
ইংরেজীতে অনুবাদ করে তবে তার অর্থাগম হয়। চেহারায় বাঙ্গলার মত 
দেখালেই একট] ভাষা বাঙ্গলা ভাষা হয় না। অধ্যপক নির্যাল্য বাগচি 
মহাশয়ের সঙ্গে সহমত হয়ে আমি এইটুকু সতর্কতার বাণী তার উক্তির সঙ্গে 
যুড়ে দিতে চাঁই। 


সবশেষে বন্ধুবর গোপাল হালদার মহাশয় আমাদের যে ভাষণ দিয়েছেন 
তাঁর জন্য আমি সর্বজনের পক্ষ থেকে তাঁকে কৃতজ্ঞতা জ্ঞাপন করছি। তিনি 
গভীর বিশ্লেষণের ছারা দেখিয়েছেন কী ভাবে সংস্কৃতির মধো মানবিকতা, বা 
কখনও অতিমানবিকতাঁকে আশ্রয় করে বিচ্ছিন্নতার উদয় হয়। যুগধর্মের 
সঙ্গে সঙ্গতি রেখে চলার চেষ্টা এবং তার বিরুদ্ধতা মাঁনবসমাঁজকে বারবার 
বিচ্ছিন্ন করে দিয়েছে। সর্বোপরি সামগ্রিকতার বোধ থেকেই আমরা যেন 
ভ্রষ্ট হতে বসেছি। ফলে যে অপূর্ণ বিপ্লব সমাজের ক্ষেত্রে এবং আমাদের 
মানসলোকে সংঘটিত হওয়া উচিত ছিল, সেটি ঘটছে না। সমাজ ও জীবন 
পঙ্গু বলে, বর্তমান যুগোপযোগী পদচারণের পথে আমরা খঞ্চের মত চলতে 
বাধ্য হয়েছি। 

তীর উপরোক্ত সতর্কবাণীরু জন্য আমি বিশেষভাবে তাকে কৃতজ্ঞতা জ্ঞাপন 
করছি । 

সর্বশেষে আজকের বক্তৃতামালার মধ্যে একটি বিশেষত্বের সম্বদ্ধে আপনাদের 
দৃষ্টি আকর্ষণ করা আমার নিকট অত্যন্ত প্রয়োজনীয় বলে মনে হয়েছে। সেই 
প্রসঙ্গের আলোচনাস্তে আজ সান্ধ্য সভা সমাপ্ত হবে। 

বন্ধুবর কপিল ভট্টাচার্ধ, অধ্যাপক নির্মাল্য বাগচি এবং শ্রীযুক্ত স্বনীল 
সেনগুপ্তের বক্তৃতার মধ্যে আভাসে একটি দ্বাবি অনবরত প্রকাশিত হয়েছে। 
আমাদের শাসনব্যবস্থা সম্যক পথে পরিচালিত হচ্ছে না, উচ্চশ্রেণীর বা মধ্যশ্রেণীর 
্বার্থপুষ্টির জন্যই তা প্রযুক্ত হচ্ছে, কৃষক বা! শ্রমজীবীদের স্বার্থপুহি তার প্রধান 


ণ্ঙ গণতন্ত্রের সংকট 


লক্ষ্য নয়। বা্ট্শক্তির লক্ষ্য পরিবত্তিত হওয়া বাঞ্চনীয়, এ বিষয়ে আমার সংশয় 
নাই। 

কিন্ত একটি ঘটনা আমাকে বিশেষভাবে পীড়! দেয়। ব্যক্তিগতভাবে আমি 
গান্ধী, টলস্টয় বা ক্রোপ্টকিনের ভাবধাব্রার দ্বারা পুষ্ট । শ্বদেশী আন্দোলনের 
কাল হতে ১৯৪৭ পর্যস্ত ভারতে বাষ্টশক্তি কবায়ত্ত করার চেষ্টা সত্বেও মানুষ 
শিক্ষার ক্ষেত্রে, সমাজসেবা অথবা! সংস্কারের ক্ষেত্রে একান্তভাবে রাষ্ট্রশক্তির উপরে 
নির্ভরশীল ছিল ন1। নিজের শক্তি অনুযায়ী ছোট ছোট মানুষ সংবদ্ধভাবে শক্তি 
সম্মিলিত করে জীবনের বনু সমস্যা সমাধানের চেষ্টা করেছে । তার] বাষ্টুশক্তিকে 
উপেক্ষা করে নি। কিন্তু তারই উপরে একান্তভাবে নির্ভর কবে নি। 

বিচিত্র কথা এই যে, রুশ বিপ্রবের পবে, আনুমানিক ১৯২৮-২৭ সাল থেকে 
ভারতে একটি নবমন্ত্রেরে জপ উত্তরোত্তর বৃদ্ধি পেয়েছে। ১৯৪৭ সালের 
পরে এই মন্ত্রের আবেশে আমাদের দেশ যেন একান্তভাবে বিহ্বল হয়ে গেছে। 
মন্ত্রটি এই যে, সকল সামাজিক সমস্যার সমাধান বাষ্টের মাধামে দ্রুত সুসম্পন্ন 
করা যাঁয়। গান্ধীবাদী টলস্টয়ের অনুগামী হিসাবে আমি এটিকে অন্ধবিশ্বাসের 
পর্যায়ভুক্ত বলে বিবেচনা করি। রাষ্ট্রের উপরে এই নিতরশীপতাঁর বিরুদ্ধে 
টলস্টয় একটি পুস্তিক! লিখে তার নাম দেন [119 91891 ০ 00: 
[71101989?1 

বন্ধুবর কপিল ভট্টাচার্য ব্যাঙ্ক গুলিকে জাতীয় শক্তির আয়ত্তে আনার বিষয়ে 
প্রস্তাৰ করেছেন। অধ্যাপক নির্ধাল্য বাগচি শিক্ষাধিকরণে সংস্কারের বিষয়ে 
বলেছেন। স্থনীলবাবুও ভূমিসংস্কারের কোন্‌ উপায় অবলম্বন করিলে কৃষকের 
মুক্তি সম্ভব সে বিষয়ে ইঙ্গিত করেছেন। রাষ্ট্রের কিছু করণীয় নাই একথা 
বলা আমার অভিপ্রায় নয়। অথব! জাগ্রত জনমতের প্রতিফলন বাষ্টু বা 
আইনের ক্ষেত্রে হওয়। অনাবশ্তক একথা বপাঁও আমার উদ্দেশ্য নয়। আমাদের 
সকল জীবনধর্ম রাজধর্মের দ্বারা! নিয়ন্বিত হোক রাজকর্মচারবীগণই জনগণের 
প্রয়োজনের একমাত্র প্রতিভূ হন; আমাদের শিল্প, সাহিত্য, বিজ্ঞান, সংস্কৃতি 
সবই রাঁজান্বশাসনের বশবর্তা হোক, এটা আমার কাছে আদৌ কাম্য মনে 
হয় না। 

আজ যে সরকার চাঁল, চিনি, মাছ বিতরণ, পরিবহন বা অন্তান্ত নানাবিধ 
আধিক ব্যবস্থা ন্ভাবে চালাতে পারছে না, সে ক্ষেত্রে আরও কিছু দায়িত্ব 
তার উপরে চাপাতে আমার আপত্তি আছে। যে ঘোড়া তিন মন মাল বহন 


সভাপতির মন্তব্য ৭৭ 


করতে পারে না, তার উপরে আরও গাঁচ মন মাল চাপানোর পক্ষপাতী আমি 
নই । যেকোনও উপায়ে জীবনের নকল দিককে বাষ্টরেরেও আয়ত্বাধীন করলেই ষে 
সোস্তালিজমের ভিত্তিনির্াণ হয়ে যাবে এই কুসংস্কারে আমি আদৌ বিশ্বাম করি 
না। সকল দায়িত্ব ন্াষ্টীধীন করলে স্টেট ক্যাপিট্যালিজম-ও তে। হতে পারে। 
লাইফ ইব্সিওরেন্স কর্পোরেশন বা কলিকাঁতার পরিবহন ব্যবস্থা এমন কি কেন্দ্রীয় 
গভনমেণ্টের বিজ্ঞান-গব্ষণীর বিভাগগুলিতে যে পবিমাঁণ আঁথিক অপচয় ঘটে, 
যত বেশী খরচে যত কম কাজ পাওয়া যায়, মে বিষয়ে চিন্তা করলে আমাদের 
এই কুসংস্কারের কুজ ঝটিক1 কিঞ্চিৎ বিদুরিত হতে পারে। 

তবে কি বাষ্রশক্তিকে বাদ দিয়ে সমাজে পরিবর্তন আসবে? রা্যন্ত্রের 
লক্ষ্য বা পরিচালনব্যবস্থায় কোন সংস্কারের প্রয়োজন নাই? 

নিশ্চয়ই আছে। কিন্তু মনের তলায় নৈরাঁজ্যবাঁদী হিসাবে আমি বিনীতভাবে 
আপনাদের নিকট নিবেদন করছি যে স্বেচ্ছামূলক প্রতিষ্ঠান এবং নাগরিকদের 
সমসমাজ গঠন করার বহুবিধ ছোট ছোট প্রচেষ্টা সর্বত্র ফুটে উঠলে তখনই 
রাষ্ট্রকে স্থপথে চালিত করা সম্ভব হবে। তৎপূর্বে নয়। এক জাতীয় 
প্রতিষ্ঠানের বিরুদ্ধে অপর প্রকারের প্রতিষ্ঠানের বিকাশ নয়, একে অপরের 
পৃরক হিসাবে প্রতিষ্ঠিত হবে, পরিবর্ধনশীল হবে। 

জগতে সমাজতান্ত্রিক বিপ্লবের সাফল্য কশ বা চীনে দেখে আমর] বিহ্বল 
হয়ে গেছি। এই বিহ্বলতাঁর নাগপাশ থেকে আমাদের মুক্তিলাতের প্রয়োজন 
আছে। এবং সে প্রচেষ্টা ক্ষুদ্র বা বৃহৎ উভয় ক্ষেত্রেই আত্মপ্রকাশ করুক, এই 
নিব্দেনান্তে আজকের সান্ধ্য-সভায় সকলকে নমস্কার ও কৃতজ্ঞতা জানিয়ে সভার 
কার্য সমাপ্ত করছি। 

